Vaahaka: Naseebuveriyaa | Mihaaru\n17 އެޕްރީލް 2019 - 07:414comments\nއަހަރެން އަބަދުވެސް ހިތަށްއަރައެވެ. ބިންމައްޗަށް ވެއްޓިފައިއޮތް ލާރިބޮނޑިއެއް ފެންނާނެ ނަމައެވެ. ދެތިން ލައްކަ ރުފިޔާ ލިބޭ ނަސީބު ނަންބަރެއް ދިމާވާނެ ނަމައެވެ. މިސްކިތުގައި އަހަރެން އެކަނި އިންދައި މީހަކު އައިސް އެއް މިލިޔަން ރުފިޔާގެ ޗެކެއް ސަދަގާތްކުރާނެ ނަމައެވެ. އެއީ ނުވާނެ ވަރުގެ ކަމެއް ނޫނެވެ. އަހަރެންގެ ރައްޓެހިންނަށް އެ ފަދަ ކަންކަން ދިމާވެފައި އެބަހުއްޓެވެ. ލައްކައާއި މިލިޔަނުން ނުލިބުނެއްކަމަކު އެކި ވަރުވަރުން ލިބިފައި އެބަހުއްޓެވެ. އެކަމަކު އެއިން އެއްވެސް ކަމެއް އަހަންނަކަށް ނުވިއެވެ. ހަޔާތުން ދުވަހެއް ދުނިޔެއިން ދުވަހެއް ފާއިތުވަމުން ގޮސް އަހަންނަށް ސާޅީސް އަށް އަހަރު ފުރުނެވެ. އަހަރެންގެ ނަސީބު އަތަކު ނުހިފިއެވެ. އެކައުންޓުގައި ދިހަ ހާސް ރައްކާކުރަން އުޅެ އެ ކަމެއް ވެސް ނުވިއެވެ.\nއަހަންނަކީ މާލޭގެ ރައްވެއްސެއް ނޫނެވެ. އެހެންނަމަވެސް އަހަރެން އުޅެނީ މާލޭގައެވެ. އާއިލާގެ ބޭސްފަރުވާއާއި ކުދިންގެ ތައުލީމަށް ޓަކައެވެ. ދެ ކުދިންނަށް ކިޔަވައިދީ އަނބިމީހާއަށް ޚަރަދުކުރަމުން، ދިރިއުޅޭ ތަނުގެ ކުލިދައްކައިފައި ދެކޮޅުޖައްސަންޖެހެނީ ގަދަކަމުންނެވެ. އަހަރެން ހިތަށްއަރައެވެ. ހާލަތު ރަނގަޅުވާނީ ކޮން ދުވަހަކުން ހެއްޔެވެ؟ އޮފީހެއްގައި ވަޒީފާއަދާކުރަމެވެ. އޮފީސް ނިންމައިފައި އެހެން ތަނެއްގައި ވަޒީފާއަދާކުރަމެވެ. ދެން ވެސް ހުސް ވަގުތެއް ލިބިއްޖެއްޔާ އާމްދަނީ ލިބޭނެ ކޮންމެވެސް ކަމެއް ކުރަމެވެ. އަހަންނަކީ ހަލާލު އެއްވެސް މަސައްކަތެއްކުރަން ޖެހިލުންވެ، ލަދުގަންނަ މީހެއް ނޫނެވެ. އަބަދުވެސް ރަނގަޅު ގޮތަށް ވިސްނައި ވަރުގަދަ އަޒުމެއްގައި ހުންނަ މީހެކެވެ. އެކަމަކު އިންސާނަކީމެވެ. ވަސްވާހާއި މާޔޫސްކަމަކީ އަހަރެންގެ ސިކުނޑީގައި ވެސް ޓަކިދޭ އިހުސާސްތަކެވެ.\n"ކީއްވެގެންތަ ދުއާ އިޖާބަނުވަނީ؟" އެންމެ ފަހުން އަހަންނަށް އެ ސުވާލު ވެސް ކުރެވުނެވެ. "ނަމާދުކޮށް، ރޯދަހިފާ، ޒަކާތްދީ، ސަދަގާތްކޮށް، ނަދުރު ވެސް ބުނެފިން. ހާދަހާ ދުއާއެއް ކޮށްފީމޭ. ދެން މިހެން އުޅެނިކޮށް މަރުވެގެން ވެއްޓޭތަން ކަންނޭނގެ ފެންނާނީ."\nއަފްރާހް ގާތުގައި އެހެން ބުނިއިރު ވެސް، އޭނަގެ ފަރާތުން މާ އެދެވޭ ޖަވާބެއް ނުލިބޭނެކަން އަހަންނަށް އެނގެއެވެ. އެކަމަކު، އެ ކަހަލަ ހުރިހާ މަޝްވަރާއެއް ވެސް އަހަރެން ކުރާ އެކުވެރިޔަކީ އޭނައެވެ.\n"އެންމެ ރަނގަޅު،" އިރުކޮޅަކު ވިސްނަން އިނދެލައިފައި އަފްރާހް ބުންޏެވެ. "މިސާލަކަށް މިލިޔަނެއް ލިބުނީޔޯ! އޭގެ ދެބައިކުޅަ އެއްބައި މީހަކަށް ދޭން ކެރޭނެ؟"\nއަހަންނަށް އާނއެކޭ ބުނެވިދާނެއެވެ. އެއްބަސްވުމަކީ ފަސޭހަކަމެކެވެ. އަތުގައި އެ ފައިސާ ނެތީމައެވެ.\n"މިސާލަކަށް ބުނެބަލަ ލިބޭ އެއްޗެއްގެ ތިންބައިކުޅަ އެއްބައި ވަރު ސަދަގާތްކުރާނަމޭ،" އަފްރާހް ބުންޏެވެ. "އޭރުން ފަހަރެއްގައި ހަމަ ލާރިބޮނޑިއެއް މަތިން ވެއްޓިދާނެއްނު!"\nއަފްރާހު އެހެން ބުނީ ސަމާސާއަކަށެވެ. އަހަރެން ހުރީ ސަމާސާ މޫޑެއްގައެއް ނޫނެވެ. ހަމަ އެ ވަގުތު ހިތަށްއެރިއެވެ. މިލިޔަނަކަށް ވުރެ ގިނަ ފައިސާ އަހަންނަށް ލިބިއްޖެއްޔާ، އޭގެ ތިންބައިކުޅަ އެއްބައި ވަރު މީހަކަށް ސަދަގާތްކުރާނަމެވެ. އެހެން ހިތަށްއެރިއިރު އަހަރެން އަތަކު ނަސީބު ނަންބަރެއް ނެތެވެ. އެ ވަރު އަދަދެއް އަހަންނަށް ދެވޭނެ ރައްޓެއްސަކު ވެސް ނެތެވެ. ފުރުސަތު ތަނަވަސްކުރުމުގެ ގޮތުން އަހަރެން ލޮނުޒިޔާރަތްކޮޅަށް ދަމެވެ. ހުޅުމާލެއާއި ވިލިނގިއްޔަށް ވެސް ދަމެވެ. އެކަނިމާއެކަނި އަތިރިމަތީގައި ހިނގަމެވެ. އެތައް އިރެއް ވަންދެން އިށީނދެގެން ވެސް އިންނަމެވެ. ދަމު ނަމާދަށް މިސްކިތަށް ދާން ވެސް ފެށީމެވެ.\nރެޔެއްގެ އިރާކޮޅުގެ ވަގުތެވެ. ގާތްގަނޑަކަށް ހަތެއްޖަހާކަންހާއިރެވެ. އަހަރެން އިނީ މިސްކިތުގެ ފުރަތަމަ ފަންގިފިލާގައެވެ. އެކަނިމާ އެކަންޏެވެ. ފޯނުން ޤުރުއާންކިޔަވަން އިންދައި މީހަކު ސިޑިންއެރިއެވެ. އޭނަގެ ސިފަޔާއި ހެދުންއެޅުން ހުރިގޮތުން އަރަތްބަކާ ވަރަށް ވައްތަރެވެ. އޭނަ ފެނުމާއެކު އަހަރެންގެ ހިތް ބުންޏެވެ. ވަގުތު ޖެހުނީއެވެ. އަހަރެންގެ ދުއާ އިޖާބަކުރައްވައިފިއެވެ. އަހަރެން ފެނުމުން އަހަންނާ ދިމާއަށް އޭނަ އައެވެ. އައިގޮތަށް އައިސް އަހަރެން ގާތުގައި އިށީނދެލިއެވެ. ޖީބުން ސިޓީއުރައެއް ނެގިއެވެ. އަހަންނަށް ދިއްކޮށްލިއެވެ.\n"މިއީ ސަދަގާތެއް!" އިނގެރޭސިބަހުން އޭނަ ބުންޏެވެ. "އަހަރެން ބުނެފައޮންނާނެ ނަދުރެއް. އެއީ، ދިވެހިރާއްޖެއަށް އައިސް މި ގަޑީގަ އަހަރެން ވަންނަ މިސްކިތުގަ ތި ކުލައިގެ ގަމީހެއް ލައިގެން އިންނަ މީހަކަށް އެއް މިލިޔަން ޑޮލަރުގެ މި ޗެކު ދޭން. އެ ނަސީބުވެރިޔަކީ ތީ."\nސިޓީއުރައިގައި އަހަންނަށް ހިފުނު ވަގުތު ހޭލެވުނެވެ. އަހަރެން އިނީ މިސްކިތުގައެވެ. އެކަނިމާ އެކަންޏެވެ. އިރާކޮޅުގެ ވަގުތެވެ. ފޯނު ވެސް އަތުގަ އޮތެވެ. އަހަންނަށް އިނީ ނިދިފައެވެ. ހިތަށްއެރިއެވެ. ހަގީގަތާ ހާދަހާ ވައްތަރު ހުވަފެނެކެވެ. އެހެންނަމަވެސް އެ ތާކަށް އަރަތްބެއް ނާދެއެވެ. އަހަންނަކަށް ޗެކެއް ވެސް ނުލިބެއެވެ.\nނަސީބު ދުރުދުރުން ހަނާއަޅައިލި ފަހަރަކުތަކެއް ވެސް ދިޔައެވެ. ދެ ލައްކަ ރުފިޔާ ލިބޭ ނަސީބު ނަންބަރެއްގައި އަހަންނަށް ދިމާނުވީ އެންމެ އަކުރެކެވެ. ރަށުގައި ހުންނަ އަހަރެންގެ ގެއާ ދިމާ މޫދުން ތިރީސް ކިލޯގެ މާވަހަރެއް ރަށު މީހަކު ހޮވިއެވެ. އެ ދެ ފަހަރު އަހަރެން ވަރަށް މާޔޫސްވިއެވެ. ހީވި ކަހަލައެވެ. އެއީ އަހަންނާ ދިމާއަށް އައިސް، ނަސީބުގެ މިސްރާބު ބަދަލުވި ދެ ފަހަރެވެ. ހިތަށް ވަސްވާސް ވަނެވެ. ހިތާހިތުން ބުނެވުނެވެ. ރަނގަޅަށް އުޅުނެކޭ ކިޔާފައި ވާ ކަމެއް އޮވޭ ހެއްޔެވެ؟ އެހެނަސް އަހަރެން ސާބިތުވެހުރީމެވެ. އަހަރެންގެ ރަނގަޅު ސިފަތަކުގައި ދެ އަތުން ހިފެހެއްޓީމެވެ. އަހަރެން ބޭނުންވީ އެންމެ ކެތްތެރި މީހާއަށް ވާށެވެ. އެންމެ ދީލަތި މީހާއަށް ވާށެވެ.\nދޮށީ ދަރިފުޅުގެ ކިޔެވުމުގެ ފަހު އަހަރެވެ. ކިޔަވައި ނިމުމުން ބޮޑު ޗުއްޓީއެއް ލިބުނެވެ. ރަށަށް ދާން ރާވައި، ދަތުރަށް ތައްޔާރުވީމެވެ. ވަކި ހިސާބަކުން ރަށަށްދިޔުން ކެންސަލުކޮށް ރާއްޖެއިން ބޭރަށްދާން ނިންމީމެވެ. އަތުގައި މާ ގިނަ ފައިސާއެއް ނެތެވެ. ހުރި ފައިސާކޮޅު ޑޮލަރަށް ހަދާނަމޭ ހީކޮށް ރައްޓެއްސަކާ ގުޅީމެވެ. އޭނަގެ އެދުމަށް ފައިސާ ހިފައިގެން އަހަރުމެން ބައްދަލުކުރީ ކާނިވާ ސަރަހައްދުގައި ހުރި ކެފޭއަކުންނެވެ. އަހަރުމެން ތިބީ މޫދާ ވަރަށް ކައިރީގައެވެ. ބައެއް ފަހަރު ގަޔަށް ރާޅުބުރުއްސައެވެ. ސަމާސާ ވާހަކައެއްގައި ތިއްބައި ކުއްލިއަކަށް އަހަރެންގެ ލޮލުގައި އެއްޗެއް އަޅައިގަތެވެ. އެއީ، މޫދުގެ ދެފެން ދޭތެރެއިން އޮޔާދިޔަ އެއްޗެކެވެ. އަހަރެން ހިތަށްއެރިއެވެ. އެއީ މާވަހަރެކެވެ. ދެން ހިތަށްއެރިއެވެ. މޫދަށް ބަލަހައްޓައިގެން އެތައް ބަޔަކު އެބަ ތިއްބެވެ. މޫދުގެ އެ ދިމާއަކީ ލާންޗާއި ދޯނިފަހަރު ކެނޑިނޭޅި ދަތުރުކުރާ ސަރަހައްދެކެވެ. މާވަހަރެއް ނަމަ އެހެން މީހުންގެ ލޮލުގައި އަޅައިގަތީހެވެ. ދެން ހިތަށްއެރިއެވެ. ނޫނެކެވެ. އެއީ އަހަރެންގެ ނަސީބުކަމަށް ވެދާނެއެވެ. އެހެންވެއްޖެއްޔާ އެ މާވަހަރު ފެންނާނީ އަހަންނަށެވެ. އަހަރެން ނުނަގައިފިއްޔާ ނޫނީ އެހެން މީހަކަށް ނުލިބޭނެއެވެ. ދެން އޮންނާނީ، އަހަރެން އެ މާވަހަރު ނަގާއިރު އެއީ ސަރުބީގަނޑަކަށްވުމުން މީހުން ކުރާނެ މަލާމާތެވެ. ވަރަށް ލަދުގަންނާނެއެވެ. އެކަމަކު ހަނި ފުރުސަތަކުން ވިޔަސް އަސްލު މާވަހަރަކަށް ވެއްޖިއްޔާ އަހަރެންގެ ނަސީބުގެ ތަރި މެދު އުޑުގައި ފިޔަޖަހާނެއެވެ. ޔަގީން ކަށަވަރެވެ.\nބައްދަލުވުން ކުރުކޮށްލައިފައި އަހަރެން ކެފޭއިން ނުކުތީމެވެ. "މާވަހަރަށް" ފާރަލާން ފެށީމެވެ. އަހަރެން ވިސްނީ، މީހަކަށް ނުފެނި، ވީހާ ވެސް ކުޑަކޮށް ތެމިލައިގެން އޭތި ނެގޭނެ ގޮތެކެވެ. އޭރުން އަހަރެން ލަދެއްގައި ބެދޭކަށް ނުޖެހޭނެއެވެ. އަހަންނަށް އޮތީ ދެގޮތެވެ. މޫދަށްއެރިގެން ފަތައިގަތުމެވެ. ނުވަތަ އަޅާނުލައި ހުރުމެވެ. އަހަރެންގެ ހިތް ބުނީ ފަތައިގަތުމަށެވެ. ވީމާ، ޖީބުގައި ހުރި އެއްޗެހި ނަގައި ރަނގަޅަށް ފޮރުވުމަށް ފަހު، މަޑުމަޑުން މޫދަށްއެރުނީމެވެ. ހިތް ބުންޏެވެ. ތި ކުރަނީ ކިހާ ސޭކު ކަމެއް ހެއްޔެވެ؟ މާލެއާ ތިހާ ކައިރިން ދުވަހަކު ވެސް މީހަކު މާވަހަރެއް ހޮވި ހެއްޔެވެ؟ އަހަރެން މިހިރީ މޮޔަވެފައި ހެއްޔެވެ؟\n"ހެވޭ!" އަހަރެންގެ ހިތަށް އަހަރެން ޖަވާބުދިނީމެވެ. "ލަކުޑިބުރިއަކަށް ވިޔަސް މި ފަހަރު ނަގާފަ ހުއްޓާލާނީ!"\nއޮޔާދިޔަ އެއްޗާ ހަމައަށް ގޮސް އޭގައި އަތްލީމެވެ. ގައިމުވެސް ލަކުޑިގަނޑެއް ނޫނެވެ. ހީކުރި ވަރަށް ވުރެ ބޮޑެވެ. ކުރެވުނު އިހުސާސް ވަރަށް ފޮންޏެވެ. ބަނޑުލައި ލޫދިގެން އޭތި ގެނެސް މޫދުން ނަގަން ހިފައިލިއިރު މާ ބަރެވެ. ދިހަ ވަރަކަށް ކިލޯ ހުންނާނޭ ހިތަށްއެރިއެވެ. އޭތި ގެންގޮސް މޮޅު ގޮތަކަށް ފޮރުވުމަށް ފަހު ގެއަށް އައިސް ބޮޑު ފޮތިގަނޑެއް ހިފައިގެން ޕިކަޕެއްގައި ގޮސް "މާވަހަރު" ގެއަށް އެތެރެކޮށްލީމެވެ. ބުނަން ނޭނގޭ ކަހަލަ އިހުސާސެއް އަހަރެންގެ ނާރުތަކުގައި ދައުރުވަމުންދިޔައެވެ. ފުރަތަމައިނުން ވެސް ދެއްކީ އަނބިމީހާއަށެވެ. އޭނައަށް ބުރަވެވުނީ އެއީ ހުދަންބަރެއް ކަމަށެވެ. އެކަމަކު މާވަހަރަކަށް ނުވުމުގެ ފުރުސަތު ވަރަށް ބޮޑުކަން އަހަރުމެން ދެ މީހުންނަށް ވެސް ވިސްނެއެވެ. އެހެންވެ އުފާފާޅުކޮށް، އިސްތިހާރުކޮށެއް ނަހަދަމެވެ. ސުންކު ބޭރަށް ފޮނުވޭތޯ މަސައްކަތް ފެށީމެވެ. "މާވަހަރުގެ" ބަރުދަނުގައި އެގާރަ ކިލޯ ހުއްޓެވެ. އޭރުގެ އަގަށް ބެލިއިރު އެއީ އަށް މިލިޔަނެއްހާ ރުފިޔާއެވެ. އެއް ފަހަރުން އަހަރެން މުއްސަނދިވީއެވެ. ހުވަފެން ހަގީގަތަކަށްވީއެވެ.\nނަތީޖާލިބެން ހޭދަވި ދުވަސްކޮޅު ހަމަނިންޖެއް ނުނިދެއެވެ. ބަނޑު ހުންނަނީ ޒާތަކަށް ފުރިފައެވެ. އަށް މިލިޔަން ރުފިޔާއަށް ހަދާނީ ކިހިނެއްބާއޭ ވެސް ހިތަށްއެރިއެވެ. ވިޔަފާރިއެއް ފަށާނީ ހެއްޔެވެ؟ އަތުގައި ފޮރުވައިފައި ބަހައްޓާނީ ހެއްޔެވެ؟ ދުނިޔެ ބަލައިލަން ދާނީ ހެއްޔެވެ؟ އިތުރު ކައިވެންޏެއް ކުރާކަށް އަހަރެން ބޭނުމެއް ނޫނެވެ. އެކަމަކު ހިތަށްއެރިއެވެ. ބޭނުމިއްޔާ އިތުރު ކައިވެންޏެއް ވެސް ކުރެވިދާނެއެވެ. ރާއްޖެއިން ބޭރުގައި ދިރިއުޅުމެއް ފެށިދާނެއެވެ. އެ ހުރިހާ ފިކުރެއް ސިކުނޑީގައި އެނބުރުނުއިރު ވެސް އަހަރެން ނަދުރެއް ބުނެފައިވާކަމެއް އޭރަކު ހަނދާނެއް ނެތެވެ.\nނޫހެއްގެ ފަލަ ސުރުހީއަށް އެ ޚަބަރު އެރިއެވެ. އަހަރެން ވަރަށް ހައިރާންވިއެވެ. "މާވަހަރެއްހެން ހީވާ އެތި" ހޮވީ ކާކުކަމެއް ނޫހަކު ނުޖަހައެވެ. ނޭނގެނީ ހެއްޔެވެ؟ ނުވަތަ ސިއްރުކުރީ ހެއްޔެވެ؟ ސުންކު ނަގައިގެން ޓެސްޓުކުރަން ބޭރަށް ފޮނުވި ވާހަކަ ވެސް އޮތެވެ. އެ ވަރުން ނުވެގެން އަހަރެންގެ ނަންބަރަށް ކޮންމެވެސް މީހަކު ގުޅިއެވެ. އޭނަ ބޭނުންވީ ޚަބަރުގެ އަދާހަމައެކެވެ. އެ ޚަބަރު އެނގުނީ ކިހިނެއްތޯ އެހުމުން އޭގެ ޖަވާބެއް އޭނަ ނުދިނެވެ. އަހަރެން ވެސް އަދާހަމައެއް ނުދެމެވެ.\nމާވަހަރެއްތޯ ކަށަވަރުކުރަން ހެދި ޓެސްޓުގެ ނަތީޖާ ލިބުނެވެ. އަހަރެން ހޮވި އެގާރަ ކިލޯގެ އެތިގަނޑަކީ ހަގީގަތުގައި ވެސް ހުދަންބަރެކެވެ. އަގަކީ އަށެއްކަ މިލިޔަން ރުފިޔާއެވެ.


ލިއުނީ: މަރިޔަމް ހަނާ އިބްރާހިމް\nކުރކޮޓަރިތެރޭ ދެކޮޅަށް ހިނގާލަ ހިނގާލަ ރިވާއު ހުއްޓެވެ. އެއީ މިހާރު އޭނާގެ އާދައެވެ. އެއްފަހަރު ގޮސް އެނދުމަތީގައި އިށީދެލިއްޔާ ދެން ހުންނާނީ ދެން ކޮޅަށެވެ. އިރުއިރު ކޮޅުން އެނދާ ދިމާލުން ފާރުގައި އަޅާފައި ހުރި ބޮޑު ފޮޓޯގަނޑަށް ބަލާލައެވެ. އެ ފޮޓޯގަނޑުގައި އިނީ ވަރަށް ރީތި އަންހެން ކުއްޖެކެވެ. ލުއިލުއި ހިނިތުންވުމެއްގައި އިން ސާދާ މޫނެކެވެ. ރިވާއު ހަމަޖެހުން ނަގާފައިވަނީ އެ ޒުވާން އަންހެން ކުއްޖާއެވެ. ރިވާއު ގޮސް އެނދަށް އެރީ އެނާގެ ލޯބި ލޯބި ދަރިފުޅު ޝަބާން ބައްޕައޭ ކިޔާ ގޮވާލުމުންނެވެ. އެ މައުސޫމު މޫނު ފެނުމުން ހިފަހައްޓައިގެން ހުރި ކަރުނަތަށް ރިވާއު ކޯތާފަތް މައްޗަށް އޮހެން ފަށައިފިއެވެ. ޝާބާން ނިއްކުރީގައި ރިވާއު އޭނާގެ ތުންފަތް ޖައްސާލިއެވެ. ޝަބާން ހިނިތުންވެލަމުން ބައްޕަ މޫނަށް ބަލާލިއެވެ. ރިވާއުއަށް އޭނާގެ މާޒީ ހަނދާން ކުރުވުމަށް މަޖްބޫރު ކުރުވަމުންނެވެ.\nއެހެން ދުވަސް ދުވަހެކޭ އެއްގޮތަށް މިއަދުވެސް ރިވާއު އިންތިޒާރު ކުރަމުން ދިޔައީ އޭނާގެ ކޮއްކޮ ރިފާ އަދި ކޮއްކޮގެ އެންމެ ގާތް އެކުވެރިޔާ ޝަބާ ނިކުންނާނެ އިރަކަށެވެ. ރިވާއު އަކީ ގުރޭޑު 12 ގައި ކިޔަވަމުންދާ ކުއްޖެކެވެ. ރިފާމެން އުޅެނީ ގުރޭޑް 10 ގައެވެ. ދެކުދިންގެ އުމުރުގެ ތަފާތު ކިތަންމެ ބޮޑުކަމަށްވިޔަސް ރިވާއުގެ ހިތް މިހާރު ވިންދު ޖަހަނީ ޝަބާއަށްޓަކައިއެވެ. އޭނާ ބޭނުންވަނީ ވީ އެންމެ އަވަހަކަށް ޝަބާއަށް އެކަން އެންގުމެވެ. ތެޔޮނާށި ކާޅު ޖަހާގައިނެދާނެކަމުގެ ބިރުއޮތީމައި އެވެ. ރިފާއާއި ޝަބާ ނިކުތުމުން ތިން ކުދިން ހިނގައިގަތީ ގެއަށް ދިޔުމަށެވެ. ރިވާއު ޝަބާގެ ކައިރިޔަށް ޖެހިލިޔެވެ. ރިފާއާށް ނޭނގޭނު ގޮތަކަށް ޝަބާ އަތުގައި ހިފާލުމަށްފަހު އެ އަތުގެ ތެރެއަށް ކަރުދާސްކޮޅެއްލިޔެވެ. ހައިރާންވެފައި ޝަބާ ބަލާލިއެވެ. ރިވާއު ހިނިތުންވެލިއެވެ. ގެއަށް ވަދެވުމާއެކު ޝަބާ އަވަސް އަވަހަށް އެ ކަރުދާސް ނިއުޅާ ބަލާލިއެވެ. އޭގައި އޮތީ ހަވީރު ބައްދަލުކޮށްލުމަށް ހުޅަނގު ފަރާތު ތުނޑިއަށް އައިސްދިނުމަށެވެ. ޝަބާ ހިތުގެ ހިނގުން އަވަސްވިއެވެ. އަވަހަށްގޮސް އަލަމާރި ހުޅުވާލީ ލާނެ ހެދުމެއް ހޯދުމަށްޓަކައިއެވެ. އޭނާއަށް ފެނުނު އެންމެ ރީތި ހެދުން ނަގައި އިސްތިރި ކޮށްލިއެވެ. ޝަބާގެ އާއިލާއަކީ އެހާ ތަނަވަސް އާއިލާއެއް ނޫނެވެ. ޝަބާގެ އިތުރުން ހަގަށް އަދި އިތުރު ކުއްޖެއް ހުރެއެވެ. ގެއަށާއި ކުދިންގެ ކިއެވުމަށް ހަރަދުކޮށްފައި ރައްކާކުރާނެ ފައިސާއެއް އޮންނަނީ ނުވެފައިއެވެ. ޝަބާގެ މަންމަ ޝިޔާމާ އައިސް ދޮރުހުޅުވާލިއިރު ދަރިފުޅު ޔުނީފޯމްވެސް ބަދަލުނުކޮށް ހުރިތަން ފެނުމުން ކުޑަކޮށް ހައިރާން ވިއެވެ. އެއީ ދުވަހަކުވެސް ޔުނީފޯމް ލައިގެން އެހެން ހުންނަ ކުއްޖަކަށް ނުވާތީއެވެ. ޝިޔާމާ ފެނުމުން ހަވީރު ބޭރަށް ދިޔަސް ހެޔޮތޯ ސުވާލުކުރިޔެވެ. ޝިޔާމާ ކޮޓަރިން ނުކުމެ ދަރިފުޅާ ދޭތެރޭ ވިސްނާލިޔެވެ. ދަރިފުޅުގެ މޫނުމަތިން މިއަދު އާދަޔާހިލާފަށް އުފާވެރިކަން ފެންނަން ހުއްޓެވެ. ޝިޔާމާ ދެއަތަކަށް ބޯ ހޫރާލުމަށްފަހު ބަދިގެތެރެއަށް ވަނެވެ.\nހަވީރުގެ ވަގުތެވެ. ވަރަށް ރީތިވެލައިގެން ޝަބާ ދިޔައީ ރިވާއުއާ ބައްދަލުވުމަށެވެ. ރިވާއު ބުނަން އުޅޭ އެއްޗެއް ނޭނގޭތީ ޝަބާ ހުރީ ފިނިވާގޮތްވެފައިއެވެ. ޝަބާއަށް ތުނޑިއަށް ނުކުމެވުން އިރު އޭނާގެ އިންތިޒާރުގައި ރިވާއު އެތާހުއްޓެވެ. ރިވާއުވެސް ހުރީ ހާސްވާގޮތް ވެފައެވެ. ޝަބާ ދޭނެ ޖަވާބެއް ނޭނގޭތީއެވެ. ޝަބާގޮސް ހުއްޓުމުން ރިވާއު ވާހަކަ ދައްކަންފެށި އެވެ. އަދި މަޑު މަޑުން އޭނާ ކަކޫ މައްޗަށް ތިރިވެލި އެވެ. އަދި ފިޔާތޮށި ފިނިފެންމަލެއް ދިއްކޮށްލި އެވެ. ރިވާއު ބޭނުންވީ ފިލްމީކޮށް ލޯބި ހުށައަޅާށެވެ. މާ ދިއްކޮށްލަމުން “އައިލް ޔޫ ޝަބާ” އޭ ބުނެލި އެވެ.\nޝަބާގެ ދެލޯ ބޮޑުވިއެވެ. އެއީ އޭނަ އަޑު އަހަން ބޭނުންވެފައި ހުރި ބަސްތަކަށް ވިއަސް އެއިވުން ބަސްތައް އޭނާއަށް ތެދުކަމަކަށް ގަބޫލެއް ނުކުރެވުނެވެ. ޝަބާ އެއްޗެއް ނުބުނުމުން ރިވާއު ތަކުރާރުކޮށްލި އެވެ. އަދި ޖަވާބެއް ބޭނުން ކަމުގައި ބުންޏެވެ. ޝަބާ އެފިނިފެންމަލުގައި ހިފާލީ އާއެކޭ ބުނުމުގެ ގޮތުންނެވެ. ރިވާއު އަށް ހީވީ ދުނިޔެ ރަންވި ހެންނެވެ. އުފަލުގެ ކޮޅެއްނެތެވެ. ދެކުދިންގެ ލޯބީގެ އައު ބާބެއް ފެށުނީއެވެ. އެކަމަކު އެއްވެސް ކުއްޖަކު ކިޔެވުމަށް ބުރު އެރިޔަކަ ނުދެއެވެ. ރިވާއު މިހާރު ހުރީ ސްކޫލް ނިމިފަ އެވެ. ނަމަވެސް ޝާބާ ކިޔަވަމުން ގެންދާތީ އަދި އެއްވެސް މީހަކަށް ދެކުދިންގެ ގުޅުމުގެ ވާހަކައެއް ނާންގަ އެވެ. ރިވާ ފިޔަވައެވެ. ރިފާހުރީ ޝަބާ އޭނާގެ ފަހަރިއަކަށް ވާންއުޅޭތީ ވަރަށް އުފަލުންނެވެ. ބައެއް ފަހަރު ޝަބާ ރުޅި އަރުވަލުމަށް ވަރަސް ދިމާވެސް ކުރެއެވެ.\nޝަބާގެ ކިޔެވުން ނިމުމާއެކު ރިވާއު ބޭނުންވީ މަންމަމެން ގާތު ދެކުދިންގެ ގުޅުމުގެ ވާހަކަ ބުނާށެވެ. އެކަމަކު ޝަބާ އެކަން މަނާކުރީ ރިވާއުއަށް ކޯހެއް ލިބިފައި އޮތީމަ އެވެ.\nޝަބާ ބޭނުން ވީ ރިވާއު ކޯހުން އެނބުރި އައިސް އެވާހަކަ ބުނުމަށެވެ. ރިވާއުއަކީ ޝަބާގެ އެދުމަށް ދެކޮޅު ހަދާ ކުއްޖެއް ނޫނެވެ. އެހެންކަމުން ޝަބާގެ މިއެދުމަށްވެސް ރިވާއު އެއްބަސް ވިއެވެ. ކިތަންމެ ސިއްރުކުރިއަސް ޝަބާގެ މަންމަ ޝިޔާމާއަށް ދަރިފުޅުގެ ހިތުގައި ކޮންމެވެސް ފިރިހެން ކުއްޖެއް ހިޔާލުތައް ވާހަކަމަށް ޝައްކު ކުރެވެ އެވެ. އޭނާ ނޫންގޮތަކަށް ދެފަހަރެއްގެ މަތިން ރިފާއާވެސް ސުވާލު ކުރިއެވެ. އެކަމަކު ރިފާގެ ފަރާތުންވެސް އެކައްޗެއްވެސް ނޭނގުނެވެ.\nރިވާއު ފުރާ ދުވަސް ކައިރިވި ވަރަކަށް ޝަބާގެ ހިތަށް ނުތަނަވަސްވެރިކަން ވެރިވަމުން ދިޔައެވެ. ރިވާއު އުޅުނީ އެކޯސް ދޫކޮށްލާށެވެ. ޝާބާގެ ކައިރީގައި ހުންނަން ބޭނުންވާތީ އެވެ. އެކަމަކު ޝާބާ އެކަމަށް އިންކާރު ކުރިއެވެ. މުސްތަގުބަލަށް ވިސްނާފައެވެ. ރިވާއު އަކީ ކިޔަވައިގެން ހުރި މޮޅު މީހަކަށްވުމަށް ޝަބާ ބޭނުންވެއެވެ. އޭނާ އާއި ދުރުގައު އުޅެންޖެހުނު ކަމަށްވިއަސް ހެވެއެވެ. ފުރާދުވަސް ކައިރިވި ވަރަކަށް ދެކުދިންގެ ބައްދަލުވުންތައް ދިއައީ ގިނަވަމުންނެވެ. ވައުދުތަކާއި އަހުލުތައް ވާލެއް ދިޔައީ ގިނަވަމުންނެވެ. އެކަކު އަނެއްކަކަށް ވަފާތެރި ވުމަށާއި، ދެގޮތެއްނުވެ ހުންނާނެ ކަމަށް ވައުދު ވަމުންދިޔަ އެވެ. ޝަބާ އެކޭ އެއްގޮތަށް ރިވާއުވެސް ހުރީ ނުތަނަވަސްވެފަ އެވެ. ކިތަންމެ ފަހަރަކު ދަތުރު ކެންސަލްކޮށްލަންވެސް އޭނާ ހިތަށް އެރިއެވެ. އެކަމަކު މިއީ އޭނާގެ މައިންބަފައިގެ އުންމީދެވެ. ޝަބާގެ ހުވަފެނެވެ. ރިވާއުއަށް މިކަން ހުއްޓާއެއް ނުލެވޭނެ އެވެ. އޭނާގެ މައިންބަފައިންނާއި ލޯބިވެރިޔާގެ ހައްގުގައެވެ.\nޝަބާއަށް ހެނދުނު ހޭލެވުމާއެކު މާޔޫސީ ގޮތަކަށް ގަޑި ބަލާލިއެވެ. ގަނޑިން ހެނދުނު 10 ޖެހީއެވެ. ރިވާއުއާއި ވަކިވުމަށް ގަނޑިއިރަށް ވީއެވެ. ރިވާއު ފުރުމަށް ހަމަޖެހިފައިއޮތީ 11 ޖަހާއިރި އެވެ. ޝަބާ ސައި ތައްޔަރުކޮށްލުމަށް ފަހު ރީތި ވެލައިގެން ނުކުތީ ރިވާއު ގެއަށް ދިއުމަށެވެ. ޝަބާގޮސް އެގެއަށް ވަދެވުނު އިރު ރިވާއުގެ ސާމާނުތައް ތައްޔަރުކުރުމަށް ހޭބޯނާރަ އޭނާގެ މަންމަ މަސައްކަތް ކުރަމުން ދިޔައެވެ. ރިފާވެސް އެހީތެރިވަމުން ދިޔައެވެ. ޝަބާ ފެނުމުން ރިވާއުގެ މަންމަ ޖާވިދާ ވަރަށް ލޯބިން ގޮވާލިއެވެ. އަދި އެހީވުމަށް އައިސް ދޭށޭ ބުންޏެވެ. ޝަބާގޮސް ޖަވިދާމެން ކައިރީގައި ހުއްޓިލެވުނީ ރިވާއު މަންމައަށް ގޮވަމުން ކޮޓަރިން ނުކުތް ވަގުތަށެވެ. ރިވާއު ފެނުމުން ޝަބާ ފެންކަޅިވި އެވެ. ރިފާއަށް އެކަން ފާހަގަ ވުމުން ކޮންމެވެސް ބަހަނާއެއް ދައްކައި ޝަބާ ގޮވައިގެން އޭނާގެ ކޮޓަރިއަށް ދިޔައެވެ. އަދި އޭނާގެ ލޯބިވާ އެކުވެރިޔާއަށް ނަސޭހަތް ދިނެވެ. ކުޑައިރުކޮޅެއްފަހުން ރިވާއުއަށްވެސް އެކޮޓަރިއަށް ވަދެއްޖެ އެވެ.\nޝަބާ ރޮނީކަން އެނގުމުން ރިވާއު ވަރަށް ދެރަވެއްޖެ އެވެ. އެދެކުދިންނަށް ވަގުތު ކޮޅެއް ދިނުމަށްޓަކައި ރިފާ ބޭރަށް ނުކުތެވެ. ރިވާއު ޝަބާގެ ދެކޮނޑުގައި ހިފަހައްޓާލި އެވެ. އަދި ނުރޮއެ ހުއްޓާލުމަށް ބުންޏެވެ.\n“ކިތަންމެ ދުރުގައި ހުއްޓަސް އަހަރެންގެ ހިތުގައި ޝަބާ ނަން ނޫން އެހެން ނަމެއް ނުލިއެވޭނެ ޝަބާ ތީ އަހަރެންގެ އެއްޗަކީ” ރިވާއުގެ މި ޖުމްލަ އަޑު އިވިފައި ޝަބާއަށް އަދި މާ އަސަރުކޮށްފި އެވެ. ރިވާއު ޝަބާ އޭނާ އާއި ކައިރިކޮށްލި އެވެ.\nރިވާއު ފުރުވުމަށްފަހު އެނބުރި އައިއިރު ޝަބާ ހީވަނީ އޭނާގެ އުފާވެސް ރިވާއުއާއެކީ ފުރުވާލާފައި އައި ހެންނެވެ. އޭނާ އެއްކަމެއްވެސް ކުރާހިތެއް ނުވެ އެވެ. މިފަހަރު ދަރިފުޅަށް ބަދަލެއް އައިސްފިކަން ޝިޔާމާގެ ތޫނު ސިކުނޑިއަށް ވިސްނައިގަނެވުނެވެ. އޭނާ ޝަބާ ބުނަނީ ކަމެއް ނުވާކަމުގަ އެވެ. ކޮންމެ ހަފްތާއަކުވެސް މަދުވެގެން އެއްފަހަރަ ރިވާއު ޝަބާއަށް ފޯނުކުރެއެވެ. ރިވާއު ގުޅަނީ ޝާބާގެ ނަންބަރަށެވެ. އެހާ ދުރުން ފޯނުކުރުމަކީ ފަސޭހަކަމަށް ނުވާތީ ރިވާއުއަށް ގިނައިން ނުގުޅެނީ އެވެ. ގުޅާ ކޮންމެ ފަހަރަކު ޝަބާއަށް ހިތްވަރު ދެއެވެ. ކޮންމެ ފޯނު ކޯލެއް ނިންމާލަމުންވެސް ވަފާތެރިވުމަށާއި ލޯބިވާވަރު ހާމަކޮށްދެ އެވެ. މިހާރު ރިވާއު މެލޭޝިޔާއަށް ދިޔަފަހުން 1 އަހަރާއި5މަސް ވެއްޖެއެވެ. އެކަމަކު ޝަބާގެ ހިތާމަތަކަށް ކުޑަވެސް ލުޔެއް ނުލިބެއެވެ.\nޝިޔާމާ ބަދިގެ ތެރޭހުރެފައި ބޭރަށް ނުކުތީ މީހަކު ސަލާމް ގޮވާ އަޑަށެވެ. އެއިރު ދޮރުމަތީގައި ހުރީ ޝަބާގެ ބައްޕަ އާރިފް އާއެކު އެއް އޮޑިއެއްގައި މަހަށްދާ މުހައްމަދު ފުޅެވެ. މުހައްމަދުފުޅު ހުރީ ވަރަށް ހާސްވެފަ އެވެ. މުހައްމަދުފުޅު ފެނުމާއެކު ޝިޔާމާވެސް ވީ ކިހިނެތްތޯ ސުވާލު ކުރިއެވެ. މުހައްމަދުފުޅަށް ވާހަކަ ދެއްކެނީވެސް ވަރަށް އުދަނގުލުންނެވެ.\n“ޝިޔަމާ! އާރިފެއްވާ ނެތް.” މުހައްމަދުފުޅު ބާރު އަޑަކުން ބުންޏެވެ.\nޝިޔާމާގެ ދެލޯ ބޮޑުވިއެވެ. އަދި އަވަސް އަވަހަށް އާރިފަށް ވީ ކިހިނެތްތޯ ސުވާލު ކުރިއެވެ. މުހައްމަދު ފުޅު ހިންދިރުވަލުމަށް ފަހު އާރިފް ނަގިލި މައްޗަށް ވެއްޓުނީ ކަމަށް ބުންޏެވެ. އަދި ކިރިޔާ ދުނިޔޭގައި އޮތް ކަމޭ އަވަހަށް ހޮސްޕިޓަލަށް އަންނާށޭ ބުންޏެވެ. ޝިޔާމާއަށް އަޑުން އަޑުނަގާ ރޮއެގަނެވުނެވެ. އަދި އަވަސް އަވަހަށް ދެކުދިން ގޮވައިގެން ހޮސްޕިޓަލަށް ދިޔައެވެ. އާރިފް އޮތީ އައިސީޔޫގަ އެވެ. ޑޮކްޓަރުންގެ ފައުޖެއް އައިސީޔޫ ތެރޭގައި މަސައްކަތް ކުރަމުން ދިޔައެވެ. ޝިޔާމާގެ އާއިލާއަށް ހަތަރު އުދަރެސް ފެނުޖެހުނީއެވެ. އެމީހުން ދިރިއުޅެމުން އައީ އާރިފް ކުރާ މަސައްކަތުންނެވެ. މިހާރު އެއޮތީ ސަލާމަތް ވާނެ ކަމުގެ އެއްވެސް އުންމީދެއް ނެތިއެވެ.\nއެއްމަސްދުވަސްފަހުން އާރިފަށް ކުޑަލުޔެއް ލިބުނެވެ. ނަމަވެސް ހިނގާ ބިގާވެއެއް ނޫޅެވެއެވެ. މި އެއްމަސް ދުވަސް ތެރޭގައި ރިވާއުގެ ފޯނެއްވެސް ނާދެއެވެ. ބައްޕައަށް ލިބުނު އަނިޔާއާއި ރިވާއުގެ ފޯނެއް ނާންނާތީ ޝަބާ ހުރީ އިންތިހާއަށް ދެރަވެ ހާސްވެފަ އެވެ. ރިފާވެސް ރިވާއުގެ ފޯނެއް ނާންނަ ކަމަށް ބުންޏެވެ. އާރިފް ރަނގަޅު ވުމަށްޓަކައި ބޮޑު އޮފްރޭޝަނެއް ކުރަން ޖެހެއެވެ. އެކަމަކު އެއީ އެ ނިކަމެތި އާއިލާއަށް ކުރެވޭވަރަށް ވުރެ ބޮޑު ހަރަދެކެވެ. ޝިޔާމާ އެތައްބައެއް ކައިރީގައި އާދޭސްކޮށްފި އެވެ. އެއްވެސް މީހަކު އެހާ ބޮޑު ހަރަދެއް ދޭކަށް އެއްބަހެއް ނުވެއެވެ. އެއާއިލާ ކައިބޮއެ ހަދަނީ ޝިޔާމާ ރޯނުވަށައިގެން ލިބޭ ރުފިޔާއިންނާއި ރިވާއުގެ މަންމަ ޖަވިދާދޭ އެހީތެރިކަމުންނެވެ. ކިތަންމެ ހާލުގައި އުޅުނަސް ޝާބަ ލައްވާ މަސައްކަތެއް ކުރާކަށް ޝާބާ ބޭނުމެއް ނުވެއެވެ.\nމިއަދު ޝިޔާމާ އެހީއަކަށް އެދި ދިޔައީ ރަށުގެ އެންމެ މުއްސަނދި ނިޒާރު ގާތަށެވެ. ނިޒާރަކީ ދަހިކަމަށް އަރައި ހުރި މީހެކެވެ. އެހެންނަމަވެސް އެހެންގޮތެއް ނެތުމުން ނިޒާރުގެ އެހީއަށް އެދެން ޖެހުނީއެވެ. ނިޒާރު އެހީދޭން އެއްބަސް ވިއެވެ. އެކަމަކު ޝަރުތަކާއެކު އެވެ. ވަރަށް ބޮޑު ޝަރުތެކެވެ. ޝިޔާމާއަށް ބޭއިހްތިޔާރުގައި އަނގަމަތީ އަތް އަޅާލެވުނީ ނިޒާރުގެ ޝަރުތު އަޑުއިވުމުނެވެ. އެހެންނަމަވެސް ޝިޔާމާއަށް އެއްބަސް ވެވުނީ އަރިފް ރަނގަޅު ވާނެ ހިތަށް އަރާފަ އެވެ. އޭނާގެ ދެކުދިންގެ ބައްޕައަށް ހިނގާ ބިނގާވެ އުޅެވެނެ ހިތަށް އަރަފަ އެވެ. ނިޒާރު ހަރުކަށި ރާގަކަށް މާދަމާ ރަންކިޔަން ފޮނުވާނަމޭ ބުންޏެވެ. އަދި އޮޕަޝޭނަށާއި ދަތުރަށް ބޭނުންވާ ފައިސާ ދިނެވެ. ޝިޔާމާ ފައިސާތައް ހިފައިގެންގޮސް ޝަބާއަށް ގޮވިއެވެ. އަދި ދަރިފުޅު ބޮލުގައި ފިރުމާލަމުން ބައްޕައަށް އެހީ ލިބުނު ވާހަކަ ބުންޏެވެ. ވަގުތަކީ ރިފާވެސް އެގޭގައި އުޅުން ވަގުތެކެވެ. ޝަބާ ކައިރީގައި ރިފާވެސް ހުއްޓެވެ. ދެންވެސް ވާހަކަ ދެއްކީ ޝިޔާމާ އެވެ.\n“ދަރިފުޅާ، އެކަމަކު މިފައިސާ އަކީ ދަރިފުޅު ގުރުބާންވެގެން ލިބުނު ފައިސާ، ދަރިފުޅާ ކައިވެނި ކުރަން ރަންކިޔަން މާދަމާ ނިޒާރު މީހުން ފޮނުވާނެ. ބައްޕައަށްޓަކައި ދަރިފުޅު މިކަން ކޮށްދޭން ވާނެ” ޝިޔާމާ ވާހަކަ ނިންމާލުމަށް ފަހު ނިޒާރު ކައިރިއަށް ދިއައެވެ.\nޝަބާ އަށް ގިސްލަ ގިސްލާފައި ރޯން ފެށުނެވެ. އަދި ރިވާއުގެ ނަން ކިޔަމުން ދިޔައެވެ. ރިފާ ޝާބާގެ ގައިގައި ހިފަހައްޓާލައިގެން ހުއްޓެވެ. ބުނާނެ އެއްޗެއް ނޭނގިފަ އެވެ. އެދުވަހު ރިފާއައި ޝަބާ ރިވާއުއަށް އެތައް ފަހަރަކު ގުޅި އެވެ. ނަމަވެސް ރިވާއު ފޯނެއް ނުނަގަ އެވެ. ހެދޭނެ އެއްވެސް ގޮތެއް ނެތެވެ. ޝަބާގެ ނުގަބޫލުގައި ޝަބާއަށް އޭނާގެ ރިވާއު ނޫން މީހަކާ ކައިވެނި ކުރަން ޖެހުނީ އެވެ. ކޮލެޖު ޓްރިޕެއްގައި މެލޭޝިޔާއިން ނޭޕާލަށް ގޮސް ރިވާއުމެން އެނބުރި މެލޭޝިޔާއަށް އައެވެ. އަދި އަވަސް އަވަހަށް ރިވާއު ޝަބާހެ ނަންބަރަށް ގުޅާލި އެވެ. ނޭޕާލަށް ގޮސް އެ ނަންބަރު ބޭނުން ނުކުރެވޭތީ ރިވާއުއަށް ޝަބާގެ ހަބަރެއްނުވާތާ ދެމަސް ދުވަހަށް ވުރެ ގިނަ ދުވަސްވީ އެވެ. ޝަބާގެ ނަންބަރަށް ގުޅާލުމުން ބުނަނީ ފޯން ނިއްވާލާފަ ކަމަށެވެ. ރިވާއު ވަރަށް ހައިރާން ވި އެވެ. ރިފާއަށް ގުޅޭފަހަރަކުވެސް ޝަބާގެ ވާހަކައެއް އޭނާ ނުދައްކަ އެވެ. މިހާރު ޝަބާއަށް ނުގުޅޭތާ ފަސްމަހަށް ވުރެ ގިނަ ވީ އެވެ.\nރިވާއު އެނބުރި ރަށަށް އައީ ކޯސް ނިމުމުންނެވެ. ރިވާއު ފެނުމުން ޖާވިދާ ވަރަށް އުފާވި އެވެ. އެހެންނަމަވެސް ރިފާ ހުރީ މާޔޫސް ވެފަ އެވެ. ރިވާއު ވަރަށް އުންމީދާ އެކު ރިފާ ކައިރީގައި ޝަބާ ކޮބައިތޯ ސުވާލު ކުރި އެވެ. ރިފާއަށް ރޮވިއްޖެ އެވެ. އަދި ޝަބާ މިހާކާ އިންވާހަކަ ބުންޏެވެ. ރިވާއު ބޯ ގޮވައިފި އެވެ. އޭނާ ދުނިޔެ މަތިން ފޫހި ވެއްޖެ އެވެ. ހިތް ހަމަޖައްސާލުމަށްޓަކައި ހުޅަނގު ފަރާތު ތުނޑިއަށް ނުކުތް އިރު މޫދު ކައިރީގައި ހުރި އަންހެން ކުއްޖާ ރިވާއުއަށް ފެނުނެވެ. ވަގުތުން އެއީ ޝަބާ ކަން އެނގުނެވެ. ނަމަވެސް އެހަށިގަނޑު ވަރަށް ހިތްކެވެ. ރިވާއު ކައިރިއަށް ހުއްޓިލުމަށްފަހު ކައިވެންޏަށް ވަރަށް މަރުހަބާ އޭ ބުނެލި އެވެ. ސިއްސައިގެން ގޮސް ޝަބާ އެނބުރިލި އެވެ. ރިވާއު އަށް ދެލޯ ބޮޑުކޮށްލެވުނީ ޝާބާގެ ފަސްމަހަށްދާ ބަނޑު ފެނުމުނެވެ. ޝަބާގެ މޫނު ވަނީ މިލާފައެވެ. ދެލޯވަނީ ވަޅުވަދެފަ އެވެ. ހީވަނީ ބޮޑު ބައްޔެގައި އުޅެމުން އަންނަ މީހެއް ހެންނެވެ. ރިވާއު ލޮލުގައި އަޅާގަތީ ޝަބާގެ ހަށިގަނޑުގައި ހުރި ރަތްވެގައި ހުރި ނިޝާން ތަކެވެ. ރިވައު އެއްޗެކޭ ބުނުމުގެ ކުރިން ޝަބާ ރިވާއު ކައިރިން މާފަށް އެދުނެވެ. ނަމަވެސް ރިވާއު ބާރަށް ހިނގާފައި ދިޔައީ ރިފާ ކައިރިން އެތައް ކަމެއް އޮޅުން ފިލުވާށެވެ. ރިފާ ރިވާއުއަށް ހުރިހާ ވާހަކައެއް ކިޔާދިނެވެ. އަދި ނިޒާރު ޝަބާއަށް ވަރަށް އަނިޔާ ކުރާ ކަމަށްވެސް ބުންޏެވެ. ރިވާއު ބޭނުންވި ޝަބާ ނިޒާރުގެ ކައިރިން ވަރިކުރާށެވެ.\nރިވާއު ނިޒާރުއާ ބައްދަލު ކުރި އެވެ. އަދި ޝަބާއަށް އެދުނެވެ. ބަދަލުގައި ނިޒާރު އެދުނީ އެއްލައްކަ ރުފިޔާ އަށެވެ. ނިޒާރުގެ ހުރި ނުބައި ނުލަފާކަމުން ވަރަށް ރުޅިއައެވެ. ނަމަވެސް އެއްޗެއް ނުބުނެ އިނީ ޝަބާއަށް އަނިޔާކޮށްފާނެ ތީ އެވެ. ރިވާއު މަސައްކަތް ފެށިއެވެ. އެއްލައްކަ ރުފިޔާ އެއްކުރާށެވެ. އެތަށް ގޮތަކަށް މަސައްކަތް ކުރަމުން ދަނިކޮށް ރިވާއުގެ ބައްޕައަށް މިކުރާ ކަމެއް އެގިއްޖެ އެވެ. އަދި ދަރިފުޅަށް އެހީވުމަށް ނިންމި އެވެ. ރިވާއުގެ ބައްޕަ ފަޔާޒަކީ ބޯޓު ދަތުރުކޮށްގެން ފުދޭވަރަކަށް ފައިސާ އެއްކޮށްފައި ހުރި މީހެކެވެ. އޭނާ މި ފައިސާ ރައްކާކުރީ ދެދަރިންނަށްޓަކަ އެވެ. މިއަދު އޭނާގެ ދަރިއެއް މިވަނީ އެފައިސާގެ ބޭނުންޖެހިފަ އެވެ. ޝަބާގެ ހާލާމެދު ހުދު ފަޔާޒުވެސް ހަމްދަރުދީވެއެވެ. ރިވާއު އެއްކުރި ފައިސާއާއި ބައްޕަދިން އެހީތެރިކަމުން އެއްލައްކަ ރުފިޔާ ހަމަކޮށްގެން ރިވާއު ނިޒާރުމެން ގެޔަށް ދިޔައިރު ޝަބާ އިނީ މުށިގަނޑު މަތީ ފެންފޮތި ލާށެވެ. ސޯފާގައި ނިޒާރު އިނދެގެން ޝަބާއަށް އުދަނގޫ ކުރަމުން ދިޔައެވެ. އެފަދަ މުއްސަނދި ގޭގައި މޮއްޕެއްވެސް ނެތީ ބާއޭ ހިތަށް އެރިއެވެ.\nރިވާއު ވަނުމުން އަވަސް އަވަހަށް ޝަބާ ތެދުވިއެވެ. ރިވާއު ވަރަށް ހަރުކަށިކޮށް ނިޒާރުއާއި ދިމާއަށް ޝަބާ ވަރިކުރާށޭ ބުންޏެވެ. ނިޒާރު ފައިސާ ދޭށޭ ބުނީ ޖެހިލުމެއް ނެތި އެވެ. ރިވާއު ހަމަ އެހާ ޖެހިލުން ކުޑަކޮށް ފައިސާ ލިބޭނީ ވަރިކުރީމަ ކަމަށްބުނެ އަތުގައި އޮތް ދަބަސް ދައްކާލި އެވެ. ނިޒާރު ވަގުތުން ޝަބާ ވަރިކުރިއެވެ. އަދި ޝަބާ ރިވާއު އާއި ދިމާއަށް ކޮށްޕާލި އެވެ. ރިވާއުއަށް ނުހިފެހެއްޓުންނަމަ ޝަބާ ވެއްޓުނީ ހެވެ. ރިވާއު އައި ރުޅިން ރުފިޔާ ދަބަސް ނިޒާރުއާއި ދިމާއަށް އެއްލާލުމަށްފަހު ޝަބާ ގޮވައިގެން އެގެއިން ނުކުތެވެ. ރިވާއުގެ މި ޖެހިލުން ކުޑަކަމުން ޝަބާ ހުރީ ހައިރާން ވެފައެވެ. ނިޒާރަކީ ރަށުގެ ރައްޔިތުން ބިރު ގަންނަ މީހެކެވެ. އޭނާއާއި ދެކޮޅަށް އެއްޗެކޭ ބުނާކަށް އެކަކަށްވެސް ނުކެރޭނެ އެވެ. ރިވާއު ޝަބާ ގޮވައިގެން ޝަބާގެ ގެޔަށް ދިޔައެވެ. އަދި ޝިޔާމާ ކައިރީގައި ޝަބާ ވިހޭހާ އަވަހަކަށް ޝަބާ އާއި ކައިވެނި ކުރާނެ ކަމަށް ބުނުމަށްފަހު އޭނާ ގެޔަށް ދިޔަ އެވެ. އެކައިވެންޏަށް ރިވާއު އަދި ޝަބާ ގެ މައިންބަފައިންވެސް ގަބޫލެވެ.\nޝަބާގެ ބަނޑުގައި ރިއްސާތީ ހޮސްޕިޓަލްގައި އެޑްމިޓް ކުރެވުނެވެ. ޝަބާ ކައިރިން އެންމެ ހިނދުކޮޅަކަށްވެސް ރިވާއު ދުރަށް ނުދެއެވެ. ޝަބާގެ އަތުގައި ހިފަހައްޓާކައިގެން ހުރި ރިވާއުގެ މޫނަށް ޝަބާ ބަލާލުމަށްފަހު އަހަރެން ރިވާއުގެ މިލްކަކަށް ހަދާނަން ދޯ އޭ ބުނެލިއެވެ. ރިވާއު ބޯ ޖަހާލިއެވެ. ޝަބާ ބަނޑުގައި ރިއްސަން ފެށުމުން ވިއްސާ ކޮޓަރިއަށް ވެއްދިއެވެ. ރިވާއުގެ ހިތުގެ ތެޅުން އަވަސް ވިއެވެ. ކުޑަ ކުޑަ ހިނދުކޮޅަކަށް ފަހު އެއްވެސް ހުރަހެއްނެތި ޝަބާ އޭނާގެ މިލްކަކަށް ހެދޭނެ އެވެ. ނަރުސް ކުއްޖާ ޝަބާ ވިހޭ ދަރިފުޅު އުރާލައިގެން ބޭރަށް ނުކުތެވެ. ރިވައު އެންމެ ފުރަތަމަ އޭނާގެ މޫނަށް ބަލަލީ އެންމެ ފުރަތަމަ އުރާލާނީ އެނަ އޭ ބުނާ ފަދަ ގޮތަކަށެވެ. އެހެން ނަމަވެސް ނަރުސް ކުއްޖާ ފަހަތުން ޑޮކްޓަރ ނުކުތުމުން ޝަބާގެ ހާލު ކިހިނެތްތޯ ސުވާލު ކުރިއެވެ. ޑޮކްޓަރ އިސްޖަހާލި އެވެ. އަދި “ޝި އިޒް ނޯ މޯ” އޭ ބުނެލި އެވެ.\nރިވާއު ނޫނެކޭ ކިޔާ ހަޅޭލަވައި ގަތެވެ. ޝަބާގެ ކަށުކަމީގެ ކަންތައް ނިންމާލުމަށްފަހު ރިވާއު ގެއަށް ދިޔައީ ޝަބާގެ ހަނދާނެއްގެ ގޮތުން ޝަބާގެ ދަރިފުޅުވެސް ގޮވައިގެންނެވެ. ރިވާއު އެކަމަށް އެދުމުން ޝިޔާމާއަށް ދެކޮޅު ހަދަން ނުކެރުނީ އެވެ. މިއަދި ރިވާއު އަކީ އެ ކުޑަ ކުޑަ ދަރިފުޅުގެ ޝަބާންގެ ލޯބިވާ މަންމަ އަދި ބައްޕަ އެވެ.\nމާޒީގެ ހިޔާލުން ރިވާއުއާށް ނުކުމެވުނީ ޝަބާންގެ ލޯބި ލޯބި އަޑުންނެވެ. ބައްޕަ ރޮނީތޯ ޝަބާން ސުވަލު ކުރިއެވެ. ނޫނެކޭ ބުނަމުން ރިވާއު ޝަބާންގެ ގައިގައި ބައްދާލި އެވެ. އެއީ ޝަބާ ވަކިވަމުން ދޫކުރި އެންމެ ފަހުގެ ހަނދާނެވެ. ރިވާއުގެ ހިތުން އެ ހަނދާނެއް އަދި އެ ލޯތްބެއްވެސް ނުފިލާނެ އެވެ. މިއަދި ވެސް ރިވާއު އެހުރީ ވަފާތެރިކަން މަތީގަ އެވެ. ޝަބާ އޭނާއާއި ވަކިކަމުގައި ވިޔަސް އެވެ\nނޯޓް: މިއީ ސްކޫލުތަކުގެ ދަރިވަރުންނަށް ހުޅުވާލައިގެން ކުޅުދުއްފުށި އޮންލައިން އިން ބޭއްވި5ވަނަ ކުރުވާހަކަ މުބާރާތުގައި ހޮވާލެވުނު އެންމެ މޮޅު 15 ވާހަކައިގެ ތެރޭގައި ހިމެނޭ ވާހަކަ އެކެވެ. ވާހަކަ މުބާރާތުގެ ނަތީޖާ ފާޅުކުރާނީ ހުރިހާ ވާހަކައެއް ޝާއިއުކޮށް ނިމުމުންނެވެ. މި ވާހަކަ ލިޔެފައިވަނީ ޖަލާލުއްދީން ސްކޫލުގެ ގްރޭޑް 12 ސީ ގެ މަރިޔަމް ހަނާ އިބްރާހިމް އެވެ.


"Duper Fifteen" Malhi Futsal Challenge: Bong Bois Athun The Goalhi Ah Molheh - Vaguthu\n"ޑުޕަ ފިފްޓީން" މަޅި ފުޓްސަލް ޗެލެންޖް: ބޮންގް ބޮއިސް އަތުން ދަ ގޯޅިއަށް މޮޅެއް\nބޮންގް ބޮއިސް އާޢި ގޯޅި ބައްދަލުކުރި މެޗުގެ ތެރެއިން\nމަޅި މޯލްޑިވްސް އިން އިންތިޒާމުކޮށްގެން ކުޑަހެންވޭރާއި މަސްއޮޑި ސްޕޯޓްސް ކުލަބް ގުޅިގެން މިހާރު ކުރިޔަށްގެންދާ "ޑުޕަ ފިފްޓީން" މަޅި ފުޓްސަލް ޗެލެންޖުގައި ބޮންގް ބޮއިސް އަތުން ދަ ގޯޅި ސްޕޯޓްސް ކުލަބް މޮޅެއް ހޯދައިފިއެވެ.\nމުބާރާތުގެ ގްރޫޕް ސީގައި ބޮންގް ބޮއިސްއާއި ވާދަކޮށް ދަ ގޯޅި މި މެޗު ކާމިޔާބުކޮށްފައިވަނީ 3-2 ގެ ނަތީޖާއަކުންނެވެ. މިއީ މި މުބާރާތުގައި ދަ ގޯޅި ޓީމުގެ ފުރަތަމަ މޮޅެވެ.\nދަ ގޯޅި އަދި ބޮންގް ބޮއިސް ކުޅުނު ފުރަތަމަ މެޗުން ވީ ބައްޔެވެ. ބޮންގް ބޮއިސް ކުޅުނު ފުރަތަމަ މެޗުން ބަލިވީ ވީކޭ އާއި ވާދަކޮށް 3-2 ގެ ނަތީޖާއަކުންނެވެ. އަދި ދަ ގޯޅި ސްޕޯޓްސް ކުލަބް ބަލިވެފައިވަނީ ސްކޮޑްރާ ސްޕޯޓްސް ކުލަބާއި ވާދަކޮށް 3-1 ގެ ނަތީޖާއަކުންނެވެ.\nމި ދެޓީމުން ވެސް ކުޅުނު ފުރަތަމަ މެޗުން ވީ ބައްޔެވެ. އެގޮތުން ވީކޭ އަތުން ބޮންގް ބޯއީސް ބަލިވީ 3-2ގެ ނަތީޖާއަކުންނެވެ. އަދި ސްކޮޑްރާ އަތުން ދަ ގޯޅި ބަލިވީ 3-1ގެ ނަތީޖާއަކުންނެވެ.\nމެޗުގައި ދަ ގޯޅީގެ މުއާޒް އަލީގެ ފަރާތުން ދެގޯލް ފެނިގެން ދިޔައިރު ދެން އެޓީމުން ގޯލް ޖެހީ އިބްރާހިމް މާޒް ސައީދެވެ. އަދި ބޮންގް ބޯއީސްގެ ގޯލްތައް މި މެޗުގައި ޖެހީ ތޯއިފް އަބްދުލްރައްޒާގާއި އަބްދުﷲ ނާސިފެވެ.\nމި މެޗުގައި މޮޅު ކުޅުންތެރިއަކަށް ހޮވުނީ ދަ ގޯޅިއަށް ދެ ގޯލް ކާމިޔާބު ކޮށްދިން މުއާޒް އަލީއެވެ.


އެޑްކަމްގެ ބައްދަލުވުމެއް މިރޭ – EPS School\nއެޑްކަމްގެ ބައްދަލުވުމެއް މިރޭ\nEPS School > ޚަބަރު > އެޑްކަމްގެ ބައްދަލުވުމެއް މިރޭ\nއީޕީއެސް ސްކޫލުގެ ރަންޔޫބީލް ފާހަގަ ކުރުމާއި އީޕީއެސްގެ ނަން ގެއްލި ނުގޮސް އާލާވެ ހުންނާނެ ގޮތްތަކެއް ރޭވޭތޯ މަސައްކަތް ކުރުމަށް އެކުލަވާލެވިފައިވާ އެޑްވައިޒަރީ ކޮމެޓީގެ ބައްދަލުވުމެއް7މާރޗް 2018 ވާ ބުދަދުވަހުގެ ރޭ9ޖަހާއިރު ބިލަބޮން ހައި އީ.ޕީ.އެސް އިންޓަރނޭޝަނަލް ސްކޫލުގެ ކްލާސް ރޫމެއްގައި ބާއްވާގޮތަށް ވަނީ ހަމަޖެހިފައެވެ.\nމިބައްދަލުވުމުގެ އެޖެންޑާއަކަށްވާނީ އީޕީއެސް ފައުންޑޭޝަން ރަޖިސްޓްރީ ކުރުމުގެ މަސައްކަތް ހަލުވިކޮށް ތާވަލެއްގެމަތީން ގެންދާނެގޮތް ރާވާލުމެވެ. އަދި ރަންޔޫބީލްގެ މުނާސަބާ ފާހަގަކުރުމަށް ރޭވިފައިވާ ހަރަކާތްތައް ކުރިއަށްދާ ނުދާގޮތާއިމެދު މަޝްވަރާކޮށް ކުރިމަތިވެފައިވާ ދަތިތައް ހައްލުކުރުމަށް މަޝްވަރާކުރުމެވެ.\nމިބައްދަލުވުމުގައި އެޑްވައިޒަރީ ކޮމެޓީގެ ވީހާގިނަ މެންބަރުން ބައިވެރިވެ ވަޑައިގެންދެއްވުމަށް ރިޔާސަތުން އެދިވަޑައިގަންނަވައެވެ. ވަގުތީގޮތުން ރިޔާސަތާއި ހަވާލުވެހުންނެވި ކޮމެޓީގެ ނާއިބު ރައީސާ އަލްފާޟިލާ ޝާޢިރާ ސަލީމްގެ ރިޔާސަތުގެ ދައުރުވަނީ ފެބްރުއަރީ މަހުގެ ނިޔަލަށް ނިމިފައެވެ. އެހެންކަމުން މިހާރު ރިޔާސަތާއި ހަވާލުވެ ހުންނެވީ ކޮމެޓީގެ ރައީސް ޑރ ޢަލީ ޝަމީމެވެ.\nޕްރިންސިޕަލްގެ ނަންފުޅު ރަންއަކުރުން ވިދާބަބުޅާށިއެވެ. އީޕީއެސް ފައުންޑޭޝަން އުފެއްދުމަށް މުއައްސިސުންނަށް ވާންބޭނުންވާ ފަރާތްތަކަށް ފުރުސަތު ހުޅުވާލަނީ\nބޭންޑް ޕްރެކްޓިސްގެ މަސައްކަތް ފަށަނީ


Netflix beynunkuraa meehun ithuruvanee | Mihaaru\n23 އެޕްރީލް 2020 - 09:06\nމި އަހަރުގެ ފުރަތަމަ ކްއާޓަރުގައި މަޝްހޫރު ސްޓްރީމިން ކުންފުނި ނެޓްފްލިކްސް ބޭނުންކުރާ މީހުންގެ އަދަދު ކުރިން ލަފާކުރި އަދަދަށް ވުރެ ބޮޑަށް އިތުރުވެފައިވާ ކަމަށް އެ ކުންފުނިން ބުނެފި އެވެ.\nނެޓްފްލިކްސް އިން ބުނި ގޮތުގައި އަހަރުގެ ފުރަތަމަ ހަތަރު މަސް ދުވަހުގެ ތެރޭގައި ސަބްސްކްރައިބަރުންގެ އަދަދު އިތުރުވާނެ ކަމަށް ލަފާކުރީ7މިލިއަނަށެވެ. ނަމަވެސް އެ އަދަދު 15.77 މިލިއަނަށް އަރާފައިވާ ކަމަށާއި އެއީ މިދިޔަ އަހަރުގެ އެ މުއްދަތާ އަޅާބަލާ އިރު 22.8 ޕަސެންޓުގެ ކުރިއެރުމެއް ކަމަށް ބުޏްޏެވެ.\nމިއާ އެކު އަހަރުގެ ފުރަތަމަ ކްއާޓަރުގެ އާމްދަނީ އަކީ 5.78 ބިލިއަން ޑޮލަރެވެ.\nއަހަރުގެ ފުރަތަމަ ކުއާޓަރުގައި އިތުރުވި ސަބްސްކްރައިބަރުންގެ އަދަދާ އެކު ނެޓްފްލިކްސް އަށް ފީ ދައްކައިގެން ބޭނުންކުރާ ސަބްސްކްރައިބަރުންގެ އަދަދު މިހާރު 183 މިލިއަނަށް އަރަ އެވެ. މިދިޔަ އަހަރުގެ ފުރަތަމަ ކުއާޓަރުގައި ސަބްސްކްރައިބަރުންގެ އަދަދަކީ 163 މިލިއަނެވެ. ނެޓްފްލިކްސް އިން ބުނިގޮތުގައި އެ ޕްލެޓްފޯމް ބޭނުންކުރާ މީހުންގެ އަދަދު އަހަރުން އަހަރަށް އަންނަނީ އެވްރެޖްކޮށް 23 ޕަސެންޓުގެ ކުރިއެރުމުއް ހޯދަމުންނދެވެ.\n"ކުރިން ލަފާކުރި ވަރަށް ވުރެ މި ޕްލެޓްފޯމް ބޭނުންކުރާ މީހުން އިތުރުވި ސަބަބަކީ ކޮރޯނޯވައިރަހާ ހެދި ގިނަ ގައުމުތައް ލޮކްޑައުންކުރުމުން ގިނަ ބަޔަކު ގޭގައި ތބެން ޖެހުމުން." ނެޓްފްލިކްސްގެ ސީއީއޯ ރީޑް ހެޒްޓިންގްސް ވިދާޅުވި އެވެ. "މިއާ އެކު ފިލްމީ މަސައްކަތްތައް ހުއްޓި، ސިނަމާތައް ބަންދުކުރަން ޖެހުމަކީ ވެސް މީގެ އެއް ސަބަބު."\nއެ ކުންފުނީގެ ހިދުމަތަށް ލިބެމުން އަންނަ ތަރުހީބު އިތުރުވަމުން އަންނާތީ ނެޓްފްލިކްސް އިން އަންދާޒާކުރާ ގޮތުގައި އަހަރުގެ ދެވަނަ ކުއާޓަރުގައި އެ ޕްލެޓްފޯމް ސަބްސްކްރައިބްކުރާ މީހުންގެ ނިސްބަތަށް 7.5 މިލިއަން އިތުރުވާނެ އެވެ.\nނެޓްފްލިކްސް އަކީ ދުނިޔޭގެ އެންމެ މަގުބޫލު ސްޓްރީމިން ޕްލެޓްފޯމެވެ.\nއިތުރު ލިޔުންތައް އެމެރިކާ ސްޓްރީމިން ޓީވީ


Faisaa negun ves goas, nunagaa vaakah ves neiy! | Mihaaru\nސީޕްލޭން ޓާމިނަލް މައްސަލައިގައި ސަރުކާރުގެ ނިންމުމާ ގުޅޭ ގޮތުން މިނިސްޓަރު އަމީރާއި މިނިސްޓަރު ފައްޔާޒް ނޫސްވެރިންނާ ވާހަކަ ދައްކަވަނީ. --ފޮޓޯ: އަހްމަދު އައުޝަން އިލްޔާސް\n02 މެއި 2020 - 11:03 15 comments\nޓޫރިޒަމުން ލިބޭ އާމްދަނީ އިންތިހާއަށް ދަށްވެ، އިގްތިސާދަށް ބޭނުންވާ ފައިސާ ހޯދަން ދުނިޔޭގެ މާލީ އިދާރާތަކުގެ އެހީއަށް ރާއްޖެ އިން އެދިއްޖެ އެވެ. ދައުލަތުގެ ހަރަދު މެނޭޖްކުރަން ދާދި ފަހުން ސަރުކާރުން ވަނީ އެމްއެމްއޭ މެދުވެރިކޮށް ފައިސާ ނަގަން ވެސް ނިންމާފަ އެވެ. އެކަމަކު މި ވަގުތު ނަގާ ގާތްގަނޑަކަށް ހަތަރު ބިލިއަނަށް ވުރެ ގިނަ ރުފިޔާއާ މެދު އެކި މީހުންގެ ހިޔާލު ތަފާތެވެ.\nއިގުތިސާދީ ދާއިރާގެ ބައެއް މީހުން ބުނާ ގޮތުގައި އެމްއެމްއޭއިން އޯވާޑްރޯ ކުރުމަކީ ފައިސާ ޗާޕްކުރުން ކަހަލަ ކަމެކެވެ. އޭގެ ސަބަބުން އިގްތިސާދީ ބޮޑެތި ތަކްލީފުތަކާ ކުރިމަތިލާން ޖެހިދާނެ ކަމަށް ވެސް، އެ ނަޒަރުން ބަލާ މީހުން ގަބޫލުކުރެ އެވެ.\nނަން ހާމަނުކުރަން ޝަރުތުކުރައްވާ ވާހަކަ ދެއްކެވި ބޭފުޅަކު ވިދާޅުވީ އެމްއެމްއޭއިން ފައިސާ ނެގުމުން ކުރާނެ އަސަރަކީ ފައިސާ ޗާޕް ކުރުމުން ވެސް ކުރިމަތިވާނެ އަސަރު ކަމަށެވެ. މި ހާލަތުގައި ސަރުކާރުން އެގޮތަށް ފައިސާ ނެގުމުން ރާއްޖޭގެ އިގްތިސާދުގެ ތެރޭގައި ރުފިޔާ ދައުރުވާ މިންވަރު އިތުރުވެ ވުމުގެ ފުރުސަތު ވަރަށް ބޮޑު ކަމަށް އޭނާ ވިދާޅުވި އެވެ. ހާއްސަކޮށް ރާއްޖެއަށް ޑޮލަރު ނުވަތަ ބޭރު ފައިސާ ވަންނަ ޓޫރިޒަމް ދާއިރާ ހުއްޓުމަކަށް އައިސްފައި އޮތުމުންނެވެ.\n"ހަމަ ގައިމުވެސް ލޯކަލް ކަރެންސީގެ މަނީ ސަޕްލައި އިތުރުވުމުގެ ފުރުސަތު އެބަ އޮތް. މީގެ އިމްޕެކްޓް ކުރު މުއްދަތެއްގައި ނުވަތަ ދިގު މުއްދަތެއްގައި ވެސް އައިސްފާނެ،" އޭނާ ވިދާޅުވި އެވެ.\nއޭނާ ގަބޫލުކުރައްވާ ގޮތުގައި މިވަގުތަށް ބޭނުންވާ ފައިސާ އެމްއެމްއޭ މެދުވެރިކޮށް ނެގުމަށް ފަހު އިގްތިސާދު ތެރޭގައި އިތުރުވާ އެ ބައި ރާއްޖޭގެ މަރުކަޒީ ބޭންކަށް އަނބުރާ ހޯދޭނެ ގޮތްތައް ވެސް މަދެވެ. ސަބަބަކީ، ރާއްޖެއަކީ އަމިއްލަ އުފެއްދުންތެރި ގައުމަކަށް ނުވުމެވެ. ރާއްޖެ އޮތީ އިމްޕޯޓަށް ބަރޯސާވެފަ އެވެ. އެހެން ގައުމުތަކުން ކުއްލިއަކަށް ބޭނުންވާ ފައިސާ އެތަންތަނުގެ މަރުކަޒީ ބޭންކްތަކުން ނެގުމަށް ފަހު، އިގްތިސާދީ ހަރަކާތްތަކުގެ އެހީގައި އަނބުރާ ވައްދަ އެވެ.\nމިވަގުތު ވެސް ރާއްޖޭގެ އިގްތިސާދުގައި 38 ބިލިއަން ދިވެހި ރުފިޔާ ދައުރުވެ އެވެ. އޭގެ ތެރެއަށް ހަތަރު ބިލިއަން އިތުރުވުމަކީ، ހާލަތުގެ ގޮތުން މަޖުބޫރުވިޔަސް، އިގުތިސާދީ ގޮތުން ގެއްލުމެއް ކަމަށް، ކުރިން ވާހަކަ ދެއްކެވި ތަޖުރިބާކާރު ވިދާޅުވި އެވެ.\nހަރަދު އަދިވެސް ކުޑަކުރެވިދާނެ\nބައެއް ތަޖުރިބާކާރުން ދެކޭ ގޮތުގައި އެމްއެމްއޭ އިން ފައިސާ ނެގުމުގެ ކުރިން ސަރުކާރަށް ކުރެވިދާނެ ކަންކަން އެބަ ހުއްޓެވެ. އެއް ކަމަކީ މިހާރަށް ވުރެ ބޮޑަށް ސަރުކާރުގެ ހަރަދުތައް ކުޑަކުރުމެވެ. އެގޮތުން މިވަގުތަށް މުހިއްމު ނޫން ހުރިހާ ހަރަދެއް ކަނޑާލައި މުވައްޒަފުންގެ މުސާރަތައް ވެސް ކުޑަކުރެވިދާނެ އެވެ.\nސަރުކާރުން އަންނަނީ އެގޮތަށް ވެސް އަމަލްކުރަމުންނެވެ. އެގޮތުން ސިޔާސީ މުވައްޒަފުންގެ މުސާރައިން 20 ޕަސެންޓް ކުޑަކުރުމާއި ނުފަށާ ހުރި ޕީއެސްއައިޕީ ޕްރޮޖެކްޓްތައް މަޑުޖައްސާލުމާއި ހަރުމުދާ ގަތުން 70 ޕަސެންޓަށް ކުޑަކުރުމާއި ކައުންސިލްތަކަށް ދޫކުރާ ހިލޭ އެހީ ނުދީ މަޑުޖައްސާލުން ފަދަ ކަންކަން ހިމެނެ އެވެ. މިކަންކަމުން ގާތްގަނޑަކަށް 2.8 ބިލިއަން ރުފިޔާ ވަރު ސަލާމަތްކުރެވޭނެ ކަމަށް، ސަރުކާރުން ބުނެ އެވެ.\nނަމަވެސް ސަރުކާރަށް ލިބޭ އާމްދަނީ އިންތިހާއަށް ދަށްވެ، ދައުލަތް ހިންގަން 13 ބިލިއަން ރުފިޔާ ހޯދަން ޖެހެ އެވެ. އެހެންކަމުން ހަރަދު ކުޑަކުރަން މިހާރަށް ވުރެ ވެސް ހަރުކަށި ފިޔަވަޅުތައް އަޅަން ޖެހޭ ކަމަށް، އެއް ބަޔަކު ދެކެ އެވެ.\nއެގޮތުން ސިޔާސީ މުވައްޒަފުންގެ މުސާރައިން 20 ޕަސެންޓަށް ވުރެ ވެސް ބޮޑަށް އެއްޗެއް ކެނޑުމާއި، ކޮވިޑް-19 ގެ މަސައްކަތުގައި އެންމެ އިސް ސަފުގައި އުޅޭ މީހުން ފިޔަވައި މިވަގުތައް ސަރުކާރަށް މުހިއްމު ނޫން މުވައްޒަފުންގެ މުސާރައިން ވެސް ވަކި ވަރެއް އުނިކުރެވިދާނެ ކަމަށް، އެ ނަޒަރުން ވިސްނާ މީހުން ފާހަގަކުރެ އެވެ.\nސަރުކާރު ހިއްސާ އެކަމަކު ފައިދާ ނުވާ އެތައް ކުންފުންޏެއް ހިންގަ އެވެ. އެ ކުންފުނިތަކުގެ ހަރަދުތައް ކުޑަކުރުމުން ވެސް ސަރުކާރަށް ކޮންމެވެސް ވަރެއްގެ ބުރައެއް ލުއިވެ އެވެ. އެކަމަކު އެއީ ސިޔާސީ ގޮތުން އަޅަން އުނދަގޫ ފިޔަވަޅުތަކެއް ނަމަވެސް، ސަރުކާރަށް އެކަން ކުރެވިދާނެ އެވެ.\nޕީބީއޭ އިން ފައިސާ ނެގުން ހުއްޓާލީ ސަބަބުތަކެއް ހުރެގެން\nޕަބްލިކް ބޭންކް އެކައުންޓް (ޕީބީއޭ) އިން ހައްދެއް ނެތި އޯވާޑްރޯކުރުމަކީ، 2013 ގެ ކުރިން ސަރުކާރުތަކުގެ އާންމު އަމަލެކެވެ. އެކަމަކު ސަރުކާރު ހިންގަން ބޭނުންވާ ފައިސާ ނެގުން، 2013 ގައި ހުއްޓާލި އެވެ. އޭގެ ބަދަލުގައި ޕީބީއޭ ބޭނުންކުރީ ހަމައެކަނި ސަރުކާރުގެ ދަރަނި އަދާކުރާށެވެ.\nމި ފިޔަވަޅު އޭރު އެޅީ ރުފިޔާގެ އަގު ހިފަހައްޓައި، އިންޕްލޭޝަން ކޮންޓްރޯލުކޮށް، އިގްތިސާދު ހަމަ މަގަށް އެޅުމުގެ ބޭނުމުގަ އެވެ.\nނަމަވެސް ކޮވިޑް-19ގެ ހާއްސަ ހާލަތާ އެކު އެމްއެމްއޭއިން ދިގު މުއްދަތަށް ލޯނު ނެގޭނެ ގޮތް ހަދަން ސަރުކާރުން ހުށަހެޅި ބިލް މަޖިިލިހުން ފާސްކުރުމުން، އަނެއްކާވެސް ރާއްޖެ މިވަނީ ކުރީގެ އާދައަށް ރުޖޫއަވެފަ އެވެ.\nރާއްޖޭގެ އިގްތިސާދު ދިރާސާ ކުރައްވާ އިބްރާހިމް އާތިފް ޝަކޫރު ވިދާޅުވީ އިގްތިސާދަކީ މީހުން ހެލިފެލިވެ، ވިޔާފާރިކޮށް މުއާމަލާތް ކުރެވޭ ހާލަތުގައި ބޭނުންކުރާ ބަހަކަށް ވާއިރު މިއީ ޑެފިސިޓާއި އިންފްލޭޝަނާއި އިންޓަރެސް ރޭޓު ފަދަ ބޮޑެތި ބަސްބަހުގެ ވަގުތެއް ނޫން ކަމަށެވެ.\nހާލަތު ތަންދިނުމުން، މިފަދަ ދުވަހެއް، މިފަދަ ހާލެއްގައި، ދެން އޮތް ޖީލުތަކަށް ރައްދު ވިޔަ ނުދިނުމަށްޓަކައި، އިޖްތިމާއީ ރައްކާތެރި ކަމުގެ ހިޔާފޯރާފަދަ ގޮތެއްގައި އިގްތިސާދު އަލުން ޖެހޭނީ މުލުން ފެށިގެން ފަރުމާ ކުރަން. ﷲ އިރާދަފުޅާއެކު އެކަން ކުރެވޭނެ\n— Athif Shakoor (@AthifShakoor) April 23, 2020\nއާތިފް ޝަކޫރުގެ ޓްވީޓް\n"މިވަގުތަކީ ބަނޑުހައިކަމާއި ދުރުގައި، ބޯހިޔާ ވަހިކަމުގައި، އާއިލާ ގޮވައިގެން ރައްޔިތުން ހެޔޮ ހާލުގައި ގެންގުޅުމަށް ކުރަން ޖެހޭ ކޮންމެ ކަމެއް ކުރުމުގެ ވަގުތު. އިގްތިސާދޭ ކިޔާނީ ފަހުން،" އޭނާ ވިދާޅުވި އެވެ.\nއާތިފް ކުރެއްވި ޓްވީޓެއްގައި ވިދާޅުވީ މި ހާލަތަށް ފަހު ރާއްޖޭގެ އިގުތިސާދު ޖެހޭނީ "މުލުން ފެށިގެން ފަރުމާކުރަން" ކަމަށެވެ.\n"ހާލަތު ތަން ދިނުމުން، މިފަދަ ދުވަހެއް، މިފަދަ ހާލެއްގައި، ދެން އޮތް ޖީލުތަކަށް ރައްދުވިޔަ ނުދިނުމަށްޓަކައި، އިޖުތިމާއީ ރައްކާތެރިކަމުގެ ހިޔާ ފޯރާ ފަދަ ގޮތެއްގައި އިގުތިސާދު އަލުން ޖެހޭނީ، މުލުން ފެށިގެން ފަރުމާކުރަން. ﷲ އިރާދަފުޅާ އެކު އެކަން ކުރެވޭނެ،" އެ ޓްވީޓްގައި އޭނާ ލިއުއްވި އެވެ.\nސަރުކާރުން ބުނާ ގޮތުގައި އެމްއެމްއޭއިން ފައިސާ ނަގަން ނިންމީ ފުރިހަމަ ދިރާސާއެއް ކުރުމަށް ފަހު އެވެ. އަދި މިހާރުގެ ހާލަތަށް ބަލާ އިރު އެ ފައިސާ ނެގުމަކުން ތަކެތީގެ އަގަށް މާ ބޮޑު އަސަރެއް ކުރާނެ ކަމަކަށް، ސަރުކާރުން ނުދެކެ އެވެ.\nކޮވިޑް-19 އާ ގުޅިގެން ރާއްޖޭގެ އިގުތިސާދު ދަށަށް ދާނެ އެކި ހާލަތުތައް ސަރުކާރުން އަންދާޒާކުރެ އެވެ. އެގޮތުން އެންމެ ނުބައި ހާލަތުގައި މައިނަސް 29 ޕަސެންޓަށް އިގްތިސާދު ވެއްޓޭނެ އެވެ. އެއީ މި އަހަރުގެ ބާކީ އޮތް ބައިގައި ރާއްޖެއަށް އެއްވެސް ޓޫރިސްޓަކު ނާންނަ ނަމަ އެވެ.\nސަރުކާރުން ބުނާ ގޮތުގައި އިގްތިސާދުގެ ވާހަކަ ދައްކާނީ މި ހާލަތުން ސަލާމަތްވެގެންނެވެ. އެހެންކަމުން، ސަރުކާރަށް ދެވެން އޮތް އެހީތައް، އިގުތިސާދީ ހަރަކާތްތަކަށް ހޭދަކުރަން ވަނީ ނިންމައިފަ އެވެ. އެއީ ވެސް ދިވެހިންގެ ހައްގުގައި ކުރަން ޖެހޭ ކަމެއް ކަމަށް ސަރުކާރުން ބުނެ އެވެ. އިގުތިސާދުގެ ތެރެއަށް އިތުރަށް އަޅާ ފައިސާ އިން، މިވަގުތަށް ގައުމު ހިފެހެއްޓުމަކީ، ކުރިއަށް އޮތް ތަނުގައި އިގުތިސާދޭ ކިޔާ އެއްޗެއް އޮތްކަން ވެސް ކަށަވަރުކުރަން މުހިންމު ފިޔަވަޅެއް ކަމަށް، ސަރުކާރުން ގަބޫލުކުރެ އެވެ.\nއިތުރު ލިޔުންތައް ފިނޭންސް މިނިސްޓްރީ އެމްއެމްއޭ ޓޫރިޒަމް ރާއްޖޭގެ އިގްތިސާދު އިގްތިސާދު


Google | Mihaaru\nސްމާޓްވޮޗެއް ނުހޯދަނީ ކިއްވެ؟\nއަހަރަކު ހަތަރު ފަހަރު ކުންފުނިތަކުން ހިސާބުކިތާބު ނިންމަ އެވެ. ފައިދާވީ ކޮން ވިޔަފާރިއަކުންތޯ އަދި ގެންލުންވީ ކޮން ވިޔަފާރިއަކުންތޯ ބެލުމެވެ. ސްމާޓްވޮޗް އުފައްދަން މަޝްހޫރު ކުންފުނިތަކުން ވެސް، މި އަހަރު ދެ ވަނަ ފަހަރަށް ހިސާބު ނިންމައިފި އެވެ.\nބިލިއަން ޑޮލަރުގެ ޖޫރިމަނާއިން ގޫގުލްގެ ފައިދާ ދަށަށް\nޔޫރަޕިއަން ކޮމިޝަނުން ގޫގުލް 2.7 ބިލިއަން ޑޮލަރުން ކުރި ޖޫރިމަނާގެ ސަބަބުން އެ ކުންފުނީގެ ފަދެވަނަ ކުއާޓަރުގެ ފައިދާ ވަރަށް ބޮޑަށް ދަށްވެއްޖެ އެވެ.\nހުވަފެން ހަގީގަތަކަށް ހަދަން ތެދުވެރި މަސައްކަތްތައް\nއުމުރުން އެންމެ ހަތް އަހަރުގެ ކުއްޖަކު މަޝްހޫރު ކުންފުނި ކަމަށްވާ ގޫގްލުގެ ވަޒީފާއަކަށް އެދި އެތަނަށް ފޮނުވި ސިޓީއެއްގެ ވާހަކަ ތިބާ އަޑު އެއްސެވިންތޯ އެވެ؟ ގޫގްލުގައި ވަޒީފާ އަދާކުރުމުގެ ޝައުގުވެރިކަން ހުރިވަރު ބަޔާންކޮށް އިނގިރޭސި ވިލާތުގެ އެންމެ ހަތް އަހަރުގެ ކްލޮއީ ބްރިޖްވޯޓާ އަމިއްލަ އަށް ލިއުނު ސިޓީ އަށް ގޫގްލުގެ އިސް...\nގޫގުލް އިން އިސްތިހާރުކުރަން ޖީމެއިލް ދެނެއް ނުހުޅުވާނެ\nޖީމެއިލް ބޭނުންކުރާ މީހުންގެ އީމެއިލްތައް ސްކޭންކުރުން ހުއްޓާލާނެ ކަމަށް ގޫގުލުން ބުނެފި އެވެ. މިއީ ޖީމެއިލް ބޭނުންކުރާ މީހުންނަށް ލިބޭނެ ވަރަށް ބޮޑު އިތުބާރަކަށް ވާނެ އެވެ.\nގޫގުލް އިން މި ކަންކަން ވެސް ކުރެވިދާނެ\nގޫގުލް އިން ނުކުރެވޭ ކަމެއް ނެތޭ ބުންޏަސް ރަނގަޅުވާނެ އެވެ. ގޫގުލް އިން ސާޗްކޮށްގެން ނުހޯދޭ މައުލޫމާތެއް މަދުވާނެ އެވެ. އެހެންވެ ކޮންމެ ކަމެއްގައި ވެސް ގޫގުލް ވެފައި ވަނީ ވަރަށް ބޮޑު އެހީތެރިއަކަށެވެ.\nއެންޑްރޮއިޑް އޯ: އަމިއްލަ އަށް ގެއްލޭ ނޮޓިފިކޭޝަންތައް\nގޫގުލުން އަނެއްކާވެސް އެންޑްރޮއިޑަށް އާ ބާބެއް އިތުރުުކުރަން އުޅޭކަން ވަނީ ހާމަކޮށްފަ އެވެ. އެއީ މި ވަތުގަށް "އެންޑްރޮއިޑް އޯ" އެވެ. އޯރިއޯ ނޫނީ އޯ އަކުރުން ފެށޭ ކޮންމެވެސް ފޮނި ކާ އެއްޗެކެވެ.\nޓެރަރިސްޓުން މިފަހަރު ފިލާ ތިބީ "ވަޓްސްއެޕް" ގައި\nގައުމުތަކަށް ދޭ ޓެރަރިސްޓް ހަމަލާތަކާ ހެދި ސޯޝަލް ނެޓްވޯކްތައް ބަދުނާމުވެ އެވެ. ޓެރަރިސްޓް ހަމަލާތައް ރާވައި ހިންގުމަށް ސޯޝަލް ނެޓްވޯކްތައް ބޭނުންކުރާ ކަމަށް ސަލާމަތީ ބާރުތަކުން އަބަދުވެސް ބުނެ އެެވެ. އެ ފަދަ ހަމަލާއެއް ދޭ ކޮންމެ ފަހަރަކު، މެދުވެރި އަކީ އެވެނި އެޕްލިކޭޝަނެއް ކަމަށް ނުވަތަ މިވެނި އާލާތެއް ކަމަށް ކަނޑައަޅަ އެވެ.\nއެންޑްރޮއިޑް ފޯނުތައް އަޕްޑޭޓެއް ނުކުރޭ: ގޫގުލް\nއެންޑްރޮއިޑް ފޯނު ބޭނުންކުރާ މީހުންނަށް ފޯނާ މެދު އޮންނަ ޔަގީންކަމަކީ، އެއީ އަމިއްލަ ބާރު ހިންގޭ އާލާތެއްކަން ކަށަވަރުވުމެވެ. ވާދަވެރިންގެ ފޯނުތަކާ އަޅާބަލާއިރު، އެންޑްރޮއިޑް ފޯނުތަކުގައި ބޭނުން ސިފައެއް، ބޭނުން ކުލައެއް ބޭނުންއިރަކު ޖެއްސެ އެވެ. އެހެން އެއްވެސް ދިމާއަކުން އިޒުނަހޯދުމެއް ނެތި އެވެ.\nއެންޑްރޮއިޑް "އޯ": ރިންގްޓޯން ބަދަލުކުރުން މެޓައެއް\nއެންޑްރޮއިޑް ފޯނުތަކުގެ އޮޕަރޭޓިން ސިސްޓަމް އަހަރު ދެކޮޅު ބަދަލުނުކުރިއަސް ރަނގަޅުވާނެ އެވެ. އަދިވެސް މި އުޅެނީ އެންމެންގެ ފޯނުތަކަށް އެންޑްރޮއިޑް 6.0، "މާޝްމެލޯ" ނައިސްގެންނެވެ. އެންޑްރޮއިޑް 7.0، "ނޫގެޓް" އޮތް ތަނުގައި އޮތީ އެވެ. އެވްރެޖް ފޯނުތަކަށް ނޫގެޓް ލިބޭނެ ދުވަހެއް ވެސް ނޭނގެ އެވެ.\nއެންޑްރޮއިޑަށް އެހެން ރަހައެއް\nގޫގުލް "އައިއޯ" ކޮންފަރެންސް ފެށެން މަދު ދުވަސްކޮޅަކަށް ވެއްޖެ އެވެ. އަހަރުގެ މި ހިސާބުގައި، ކޮންމެ އަހަރަކު ވެސް ގޫގުލް "އައިއޯ" ކޮންފަރެންސް އޮވެ އެވެ. ބޭނުމަކީ ޑިވެލޮޕަރުންނަށް ހުރި ފުރުސަތުތަކާ ބެހޭ ގޮތުން ވާހަކަ ދައްކައި، މަޝްވަރާކުރުމެވެ. ގޫގުލްގެ އުފެއްދުންތައް ތަރައްގީކުރުމަށް ޑިވެލޮަޕަރުންނަށް ފަސޭހަކޮށްދިނުމެވެ.\nޕިކްސެލް2ގައި ހެޑްފޯނު ޖެކެއް ނީންނާނެ\nކަންތަކާ ޖެހުނީ އެވެ. އެޕަލް ފަހަތުން ގޫގުލް ދުވަން ފެށީ އެވެ. ދެން ފެންނާނީ ބާކީ ތިބި މީހުން ގޫގުލް ފަހަތުން ދުވާ ތަނެވެ.\nޖީމެއިލުން މީގެ ކުރިން 25އެމްބީ އަށް ވުރެ ބޮޑު އީމެއިލް އެޓޭޗްމަންޓެއް އެހެން އެކައުންޓަކަށް ނުފޮނުވެ އެވެ. މިއަށް ވުރެ ސައިޒް ބޮޑު ނަމަ އެ އެޓޭޗްމަންޓެއް ޖީމެއިލަކަށް ވެސް ނުލިބެ އެވެ. މާނަ އަކީ ޖީމެއިލް ބޭނުންކުރާ މީހާއަށް ވެސް އެ އެޓޭޗްމަންޓެއް ނުލިބުމެވެ.\nމޮޓޮރޯލާ މަރުކާ އަށް ލެނޮވޯ ސަމާލުވަނީ\nމޮޓޮރޯލާ މޯބިލިޓީގެ މިލްކުވެރިއަކީ ލެނޮވޯ އެވެ. ލެނޮވޯއަކީ ޗައިނާ ކުންފުންޏެކެވެ. ލެނޮވޯއިން މޮޓޮރޯލާ މޯބިލިޓީ އަމިއްލަކުރީ 2014 ވަނަ އަހަރު އެވެ. އޭގެ ކުރިން މޮޓޮރޯލާ މޯބިލިޓީގެ ވެރިއަކީ ގޫގުލް އެވެ.


Bakee4memberun ge gondee ge hukum maadhama hukum ivvanee\nމިއަދުގެ ޝަރީއަތަށްފަހު ބައެއް މެންބަރުން ސުޕްރީމް ކޯޓު ބޭރުގައި -- މުހައްމަދު އަފްރާހް | އަވަސް\nއިލެކްޝަން ކޮމިޝަނުން ގޮނޑި ގެއްލިފައިވާ ކަމަށް ކަނޑައަޅާފައިވާ ރައްޔިތުންގެ މަޖިލީހުގެ ހަތަރު މެންބަރެއްގެ ގޮނޑީގެ މައްސަލާގައި މާދަމާ ސުޕްރީމް ކޯޓުން ހުކުމް ކުރުމަށް ނިންމައިފި އެވެ.\nމާދަމާއަަށް ތާވަލްކޮށްފައިވަނީ ހަނިމާދޫ ދާއިރާގެ މެންބަރު ހުސެއިން ޝަހުދީ އާއި އިހަވަންދޫ ދާއިރާގެ މެންބަރު މުހައްމަދު އަބްދުﷲ އާއި ތިމަރަފުށީ ދާއިރާގެ މެންބަރު މުހައްމަދު މުސްތަފާ އަދި ފުވައްމުލައް އުތުރު ދާއިރާގެ މެންބަރު އަލީ ޝާހްގެ މައްސަލަ އެެވެ.\nސުޕްރީމް ކޯޓުގެ ފްލޯ ކްރޮސިންގެ ހުކުމަށް ރިއާޔަތްކޮށް އިލެކްޝަން ކޮމިޝަނުން ޖުމްލަ 12 މެންބަރެއްގެ ގޮނޑި ގެއްލިފައިވާ ކަމަށް ކަނޑައެޅި އެވެ.\nމިއަދު ވަނީ އެ 12 މެންބަރުންގެ ތެރެއިން ހަތަރު މެންބަރެއްގެ ގޮނޑީގެ މައްސަލަ ނިންމާފަ އެވެ. ސުޕްރީމް ކޯޓުން ހުކުމްކުރީ އެ ހަތަރު މެންބަރުންގެ ގޮނޑި ނުގެއްލޭ ކަމަށެވެ. އެ ހަތަރު މެންބަރުންނަކީ މައްޗަންގޯޅީ ދެކުނު ދާއިރާގެ މެންބަރު އަބްދުﷲ ސިނާން އާއި ތިނަދޫ އުތުރު ދާއިރާގެ މެންބަރު އަބްދުﷲ އަހުމަދާއި ދަނގެތީ ދާއިރާގެ މެންބަރު އިލްހާމް އަހުމަދާއި ތިނަދޫ ދެކުނު ދާއިރާގެ މެންބަރު ސައުދުﷲ ހިލްމީ އެވެ.\nމީގެކުރިން ވިލިނގިލީ ދާއިރާގެ މެންބަރު ސައުދު ހުސެއިނާއި ތުލުސްދޫ ދާއިރާގެ މެންބަރު މުހައްމަދު ވަހީދާއި މަޑުއްވަރީ ދާއިރާގެ މެންބަރު މުހައްމަދު އަމީތު އަދި ދިއްދޫ ދާއިރާގެ އަބްދުލް ލަތީފް މުހައްމަދުގެ ގޮނޑި ވެސް ނުގެއްލޭ ކަމަށް ސުޕްރީމް ކޯޓުން ހުކުމްކޮށްފަ އެވެ.\nމުހައްމާގެ މެންބަރުކަން ނުގެއްލޭ ކަމަށް ކަނޑައަޅައިފި


Teacherunge Mahsalathakaa Gulhey Research Group Aa Raees Bahdhal Kurahvaifi - Vaguthu\nޓީޗަރުންގެ މައްސަލަތަކާއި ގުޅޭ ރިސާޗް ގްރޫޕާއި ރައީސް ބައްދަލުކުރައްވަނީ -- ފޮޓޯ: ރައީސް އޮފިސް\nޓީޗަރުންނަށް ކުރިމަތިވެފައިވާ މައްސަލަތައް ދިރާސާ ކުރެއްވުމަށްޓަކައި އެކުލަވާލައްވާފައިވާ ރިސާޗް ގްރޫޕާއި ރައީސުލްޖުމްހޫރިއްޔާ އިބްރާހީމް މުހައްމަދު ޞާލިހް ބައްދަލުކުރައްވައި، އެ ދިރާސާގެ މަސައްކަތް ކުރިޔަށްދާގޮތުގެ މައުލޫމާތު އޮޅުންފިލުވައިފިއެވެ.\nރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުވުމުގައި ރައީސްގެ އަރިހުގައި ނައިބް ރައީސް ފައިސަލް ނަސީމާއި، އެޑިއުކޭޝަން މިނިސްޓަރ، ޑރ. އައިޝަތް އަލީ އާއި، ރައީސުލްޖުމްހޫރިއްޔާގެ އޮފީހުގެ ސޯޝަލް ޕޮލިސީއަށް ހާއްސަ އެޑްވައިޒަރ ޑރ. މުސްތަފާ ލުތުފީ ބައިވެރިވެ ވަޑައިގެންނެވިއެވެ.\nމި ބައްދަލުވުމުގައި ވާހަކަ ދައްކަވަމުން ރައީސް ވިދާޅުވީ ތައުލީމީ ދާއިރާއިން ކުރިޔަށް ގެންދާ މި ދިރާސާގެ ސަބަބުން ތައުލީމީ ދާއިރާގައި މިހާރު ހުރި މައްސަލަތައް ދެނެގަނެވިގެންދާނެ ކަމަށެވެ. އަދި މި ދިރާސާ އަކީ ތައުލީމީ ދާއިރާއަށް މީހުންގެ ޝައުގުވެރިކަން ކުޑަވާ ސަބަބުތައް ހޯދުމަށް މުހިންމު ދިރާސާއެއްކަން ފާހަގަ ކުރެއްވިއެވެ.\nމީގެ އިތުރުން، މި މަސައްކަތުގެ ސަބަބުން ސްކޫލްތަކުގައި ދެވޭ ތައުލީމުގެ ފެންވަރު ރަނގަޅުކުރުމަށާއި، ޓީޗރުންގެ ގާަބިލްކަން އިތުރުކުރުމަށާއި، ޓީޗަރުންގެ މުސާރައަށް ހެޔޮބަދަލެއް ގެނައުމަށް ކުރާ މަސައްކަތުގައި އެހީތެރިވެދޭނެ ކަމަށް ރައީސް ވިދާޅުވިއެވެ. އަދި، ސްކޫލްތަކުގެ ތެރެއަށް ވަންނަމުންދާ ސްކޫލްގެ މާހައުލާ ނުގުޅޭ ފިކުރުތަކާއި ކަންކަމަށް ފިޔަވަޅުތައް އެޅުމަށް ވެސް އެހީތެރިވެދޭނެ ކަމަށް ވިދާޅުވިއެވެ.\nރައީސް ވިދާޅުވީ، ގެ ޓީޗަރުންނަށް ކުރިމަތިވެފައިވާ މައްސަލަތައް ދިރާސާ ކުރެއްވުމަށްޓަކައި އެކުލަވާލައްވާފައިވާ ހަ ބޭފުޅުންގެ ކޮމިޓީއިން ފުރިހަމަ މަސައްކަތެއް ކުރައްވާނެ ކަމުގެ ޔަގީންކަން އެބައޮތް ކަމަށެވެ. މި ގުރޫޕުން ކުރިޔަށްގެންދާ މި ދިރާސާގެ ކުރިއެރުންތައް ބައްދަލުވުމުގައި ހިއްސާކުރައްވަމުން މިހާރު ދިރާސާގެ ޕްރޮޕޯސަލް އެޕްރޫވްކޮށް މައުލޫމާތާއި، ޑޭޓާ އެއްކުރުމުގެ މަސައްކަތް ފަށާފައިވާކަމަށް އެ ގުރޫޕުގެ ބޭފުޅުން ވިދާޅުވިއެވެ.\nއެގޮތުން ދިރާސާގެ ސާމްޕަލް ކަނޑައަޅައި ފޯކަސް ގުރޫޕްތަކުގެ އިންޓަވިއުތައް މިހާރު ކުރިޔަށްގެންދާކަމަށާއި އަދި ޓީޗަރުންގެ ސާރވޭ ކަރުދާސްތައް ފޮނުވަން ތައްޔާރުވަމުންދާކަމުގައި ވެސް ރިސާޗް ގުރޫޕުން ފާހަގަކުރެއްވިއެވެ.\nޑިސެމްބަރު 1, 2021 09:24\nރިސާޗެއް ބޢޭނުމެއްނޫން މިކަމަކަށް މިހާރުވެސް ޓީޗަރުންގެ މުސާރަ 20000ރ އަށް އުފުލައިލުމުން ދިވެހިންގެ ގިނަބަޔަކު (ފެންވަރު ރަގަޅު) ޓީޗަރުކަމަށް އަންނާނެ. ނާގާބިލު ސަރުކާރެއްމީ\nޑިސެމްބަރު 1, 2021 12:46\nސިޔާސީމީހުން އަބަދުވެސް ބުނެއުޅެނީ ޓީޗަރުންނަކީ މުސާރަ ދެވޭވަރުގެ ބައެއްނޫނޭ. ވީ އިރު ކޮންކަމަކާބާވަ ރިސާޗް ހަދަންވީ؟


ވަންހަނާ (13) – Esfiya – Dhivehi Vaahaka Site\n- by layaal - 0- January 11, 2017\nއިރުއިރުކޮޅަކާއި ފާރުގައި ހުރި ގަޑިއަށް ނަޒަރު ހުއްޓާލަމުން ބެލްކަނިން ނިކުމެ މަގުގެ ދެކޮޅު ބަލާލާފައި މާރިއާ ގޭތެރެއަށް ވަދެއެވެ. “ކޮބާތަ؟ އަދިވެސް ނާދޭ..” މާރިއާ ކަންބޮޑުވެފައި ބުނެލިއެވެ. އޭރު އާޒިމް ސިޓިން ރޫމު ސޯފާގައި އިށީނދެލައިގެން ދެފައި ހަލުވާލަ ހަލުވާލަ އިނެވެ. “ދެންމެ ގުޅީމަ ބުންޏެއްނުން މިއަންނަނީއޭ..” އާޒިމް ބުނެލިއެވެ.\n“އަހަރެން އޭރު ވެސް ބުނިން ފުލުހަށް ވަންނާނެ ކަމެއް ނެތޭ.. ބޮޑު ވިޔާފަރިއެއް އޮއްވަ ކީއްކުރަން އެހެން ވަޒީފާއަކަށް ދާންވީ. އާޒިމް ވެސް ނޫޅުނު އޭނަ ހުއްޓުވާކަށް” މާރިއާ ހިތްހަމަނުޖެހިފައި އާޒިމްއާއި ދިމާއަށް ބުނެލިއެވެ. “އެ ގޯސްވީ އަހަރެން.. އައްޔާދް ބޭނުން ކަމެއްދޯ ކުރާނީ.. އޭނާ ބިޒްނަސް ކަންކަމުގައި ޝައުގުވެރިކަން ނުހުންނަންޏަކާ އެކަމެއް ގަދަކަމަކުން ނުކުރެވޭނެ ދޯ. އަނާ އެހުރީނުން ބިޒްނަސްގައި އަހަންނަށް އެހީވައި.. އެއީ އޭނާ އެކަން ކުރާ ހިތްވާތީ. އައްޔާދް އެގޮތް ބޭނުން ނުވުން އެއީ މައްސަލައެއް ނޫނޭ. ހަމަޖެހިބަލަ.” އާޒިމް ފޯނާއި ކުޅެން އިނދެ ބުނެލިއެވެ.\n“ހަމައެއް ނުޖެހެވޭނެ.. މިހާރު ގަޑިން އެހެރަ މެންދަމު އެކެއް ޖަހަނީ! އަދިވެސް ހަވީރު ދިޔަގޮތަކަށް އޭނަ ނާދޭ.. މިއަދު ގައިމު ޑިއުޓީ އެއްވެސް އޮތީކީ ނޫން.. އަހަރެން ހާދަ ބިރެއް ގަނެއޭ އޭނަ ޑިއުޓީއަށް ދިޔަ ޔަސް. ހީވަނީ ހަމަ މީހަކު ކަމެއް ކޮށްފާނެއޭ. އަނެއްކާ ސަރުކާރުގެ އެހައި ނުފޫޒު ގަދަ މީހުންނާއި އެކު އެ މަސައްކަތް ކުރަނީ.. އަހަންނަށް ޔަޤީން އެ މަހުދީ ބުނެގެންކަން..” މާރިއާ ދައްކަމުން ދިޔަ ވާހަކަ އާޒިމް މެދު ކަނޑާލިއެވެ.\n“ހުއްޓާލަ! ކިތައްފަހަރު ބުނެފިން ތިވާހަކަ ނުދައްކާށޭ!” އާޒިމް ސޯފާއިން ތެދުވެ އަމުރުވެރި ގޮތަކަށް ބުނެލިއެވެ. “އެވާހަކަ ނުދެއްކުމަކުން ހަޤީޤަތް ބަދަލެއް ނުވާނެ.. އެ މަހުދީ އަހަރެންގެ އައްޔާދް ލައްވަ ހުރިހާ ހެއްކެއް ފޮހެލާފައި.. ބިރު ދައްކައިގެން އެ މައްސަލަ ހިންދާލި އިރު އޭނާ އެކަން ކުރީ މަޖުބޫރު ވެގެންނޭ.. އަނެއްކާވެސް މިކަންތައް މިއޮތީ ފެންމަތިވެފައި.. އެންމެ ރެއަކު ވެސް ހަމަ ނުދި ނުލިބޭ މިކަމުގައި އައްޔާދް ބެދި ދާނެތީ.. ވިސްނާ ވިސްނާ މިހާރު އަހަރެންގެ ސިކުނޑި ހުރިކަން ވެސް ނަސީބު. އެކަމު އާޒިމް ނުވާނެ އެކަމާއި ވިސްނައިގެންނެއް.. އެވާހަކަ ދައްކައިގެން ވެސް.” މާރިއާ ވާހަކަދެއްކި އިރު އެއަޑުގައި ހިތާމަ އެކުލެވިފައި ވިއެވެ.\nއާޒިމް ޖަވާބެއް ދިނުމުގެ ކުރިން ގޭގެ ބެލް ޖެހުނު އަޑަށް މާރިއާ ދުވެފައި ކަހަލަ ގޮތަކަށް ގޮސް ދޮރު ހުޅުވާލި އިރު ކުރިމަތީގައި ހުރި އައްޔާދް ފެނި އޭނާ ދެލޯ ބޮޑުވިއެވެ. “އައްޔާދް! ކިހިނެތް… އާޒިމް ނިކަން އަވަހަށް އާދެބަލަ!” މާރިއާ ހާސްވެފައި ގޮވާލި އަޑަށް އާޒިމް ވެސް އަވަސް ފިޔަވަޅުތަކެއްގައި އެތަނަށް އައިސް ހުއްޓެލިއެވެ.\nއޭރު ދޮރު ކުރިމަތީގައި ހުރި އައްޔާދްގެ ތުންފަތާއި އަނގަމަތި ފަޅައިގެން ގޮސް ލޭ ހިކިފައި ވީއިރު ލޯ ކައިރި ވަނީ ދުޅަވެފައެވެ. އާޒިމް އަވަހަށް އައްޔާދް ގައިގައި ހިފައްޓައިގެން ގެންގޮސް ސޯފާގައި ބޭންދިއެވެ. އޭރު މާރިއާ ދުވެފައި ގޮސް ފެން ފުޅިއަކާއި ގަނޑުފެން ހިފައިގެން އައެވެ.\nއައްޔާދް ހަމައަކަށް އެޅުނު އިރު އޭނާގެ އަތް ތަންތަން މެށިފައި ހުރުމުން އާޒިމް އެތަނުގައި ބޭސް އަޅައިދިނެވެ. “ކިޔާދީ. ކިހިނެތް ވީ ކަމެއް މީ؟” އާޒިމް ސުވާލުކުރުމުން އައްޔާދް ވެގެން އުޅޭގޮތް ކިޔާދިނެވެ. “ދަރިފުޅު އެހުރިހާ ކަމެއް އެ ކުއްޖާއަށް ކިޔާ ދިނީ؟” މާރިއާ ހައިރާންވެފައި އިނދެ އަހާލިއެވެ. ޖަވާބުގައި އައްޔާދް ބޯ ޖަހާލުމުން އާޒިމް ސިޓިން ރޫމުގައި ދެކޮޅަށް ހިނގާލިއެވެ.\n“ކޮބާ އޭނަ މިހާރު؟” އާޒިމް އަހާލިއެވެ. “ނޭނގެ.. އޭނަ ނިކުއިން ގޯޅިގަނޑުން. ގެއަށް ކަންނޭގެ ދާނީ މިހާރު.. އަޅުގަނޑު ނުދަން ފަހަތަކުން” އައްޔާދް ފެންފުޅިން ފެން ފޮދެއް ބޯލަމުން ބުނެލިއެވެ. “މިހާރު ފުލުހުންނަށް އެމީހުން އަންގަފާނެ ދޯ.. މަހުދީ ފަޅާއަރައިފިއްޔާ.. ދަރިފުޅުގެ ވާހަކަ ވެސް. ނޫން.. އާޒިމް ގޮތެއް ހަދާ.. އެމީހުން އައްޔާދް ގެންގޮސްފިއްޔާޔޯ؟” މާރިއާ ހާސްވެފައި އަހާލިއެވެ.\nނަމަވެސް ސޯފާގައި އިށީނދެ ދެއަތުން މޫނު ފޮރުވާލައިގެން އިން އާޒިމް އެއްވެސް ޖަވާބެއް ނުދެއެވެ. އައްޔާދް ވެސް ހިމޭނުން އިރު އެމޫނުމަތިން އެއްވެސް އަސަރެއް ފާޅެއް ނުވެއެވެ. “ކީއްވެތަ އަނގައިން ނުބުނެ ތިއިނީ.. އެމީހުން އަހަރެމެންގެ ދަރިފުޅު ގެންގޮސްފާނެއޭ. އާޒިމް އެއްޗެކޭ ބުނެބަލަ!” މާރިއާ ރޮވިފައި ހުރެ ގޮސް އާޒިމްގެ ކޮނޑުގައި ހިފައި ތަޅުވައި ގަންނަމުން ބުނެލިއެވެ.\n“ކީކޭތަ ބުނަންވީ! އާނ.. ފުލުހުން އައްޔާދް ހައްޔަރު ކޮށްގެން ގެންގޮސްފާނެ އެ މައްސަލައިގެ ހެކިތައް ނައްތާލީތީ! އެކަން ފޮރުވީތީ! ޑިފެންސް މިނިސްޓަރު ހައްޔަރު ކުރާއިރު އެކަމުގައި އެއްބައިވި އެންމެންނަށް އަދަބު ލިބޭނެ.. ރިއުމާން ވެސް ފުލުހުންނަށް ބަޔާން ދޭނެ. އަހަންނަކަށް ނުކެރޭނެ ޒުބޭރުއަށް ގުޅަފަކާއި އެއްޗެކޭ ބުނާކަން. އަހަރެމެން ވާހަކަ ނުދައްކާތާ ވެސް މިހާރު ކޮން ދުވަހެއް. އައި އެމް ހެލްޕްލެސް.. ނުކުރެވޭނެ އެއް ކަމެއް ވެސް!” އާޒިމް ހަޅޭލަވައި ގަތެވެ.\n“ނޫން.. ނޫން ތިހެން ނުބުނޭ. އެއީ ހުރި ހަމައެކަނި ފިރިހެން ދަރިއަކީ. އައްޔާދް.. ދަރިފުޅާ.. ކޮންމެ ވެސް ގޮތެއް އޮންނާނުން. އެމީހުން ނުވާނެ ދަރިފުޅު ގެންގޮސްގެންނެއް.. މަންމަ މަރުވެދާނެ..” މާރިއާ ރޮއެގެންފައި އައްޔާދްގެ މޫނުގައި ފިރުމާލިއެވެ. “މަންމާ.. މިއީ އަޅުގަނޑަށް ކުރެވުނު ކުށުގެ އަދަބު. މަޖުބޫރު ވެގެން ވިއަސް އެކަމުގައި އަޅުގަނޑު ބައިވެރިވިން.. އޭގެ އަދަބު ވެސް ލިބޭނެ. އައި ޑިޒާވް އިޓް.” އައްޔާދް ހިތްވަރުކޮށްފައި މިހެން ބުނިއިރު އެ މޫނުމަތިން އުދާސްކަން ފާޅުވިއެވެ.\n“ނޫން.. މަންމަ ޤަބޫލެއް ނުކުރާނަން. ދަރިފުޅު އެކަން ފަޅާއަރުވާލީ އެއްނުން ތި.. ރިއުމާން ވެސް ސަލާމަތް ވެސް ކޮށްދިނީނުން. އެހެންވީމަ ކޮންމެސް ގޮތެއް އޮންނާނެ.. ނުގެންދެވޭނެ.. ނޫން.” މާރިއާ ރޯން ފެށުމުން އައްޔާދް އޭނާގެ މަންމަ ގައިގައި ބައްދާލިއެވެ. އައްޔާދްގެ ކޮނޑުގައި ބޯއަޅައިގެން އޮވެ މާރިއާ ގިސްލަ ގިސްލާފައި ރޮމުން ދިޔައިރު އާޒިމް ދުރުގައި ބަސްމަދުވެފައި އިނެވެ.\nއިރުގެ ރަން ދޯދިތައް އާ ދުވަހަކަށް މަރުޚަބާ ކީއިރު މިއަދަކީ ބޮޑު ދުވަހަކަށް ވާނެއެވެ. ލެޕްޓޮޕް ހިފައިގެން އޮފީހަށް ދާން ނިކުއިން ރިއުމާން ފެނި ފާތުމަ އޭނާއަށް ގޮވާލިއެވެ. “މިއަދު އޮފީހަށް ދާނެ ކަމެއް ނެތެއްނުން.. އަދިވެސް މޫނުން ދުޅަކަން ކުޑަ ނުވޭ. ޒުބޭރުމެން ވެސް އަންނާނެ މެންދުރު ހާއިރު. މަޑުކޮށްލަން ވީނުން.” ފާތުމަ މިހެން ބުނުމުން ރިއުމާން އެކަމާއި ދެކޮޅު ހެދިއެވެ.\n“ނޫން.. އަޅުގަނޑު އެބަޖެހޭ މިއަދު މިހުރިހާ ކަމެއް ނިންމަން.. މިހާ ދުވަސް ވަންދެން ކުރި މަސައްކަތް ކާމިޔާބު ކުރުމަށް އިތުރު މިނެޓެއް ވެސް ބޭކާރު ކޮށްލާކަށް ނެތިން..” ރިއުމާން މިހެން ބުނެފައި އަވަސް ފިޔަވަޅު ތަކެއްގައި ގެއިން ނިކުތެވެ. ހަމްނާގެ ސައިކަލުގައި ރިއުމާން މިސްރާބުޖެހީ އޭނާގެ މަސައްކަތް ކުރާ އާ އޮފީހާއި ދިމާއަށްށެވެ.\nސައިކަލު ޕާކުކޮށްލުމަށްފަހު އަވަސް ފިޔަވަޅު ތަކެއްގައި ރިއުމާން އޮފީސް ތެރެއަށް ވަދެގެން ދިޔައެވެ. “ރިއުމާން.. ކޮންތާކު އިއްޔެ ހަތަރު ދަމު އުޅުނީ.. ހާދަ ވަރަކަށް ގުޅީމޭ..” ކެބިން ތެރޭގައި ހުރި ޝާފިޤް ނިކުމެ ގޮވާލިއެވެ. ރިއުމާން ވަގުތުން ކެބިން ތެރެއަށް ވަދެ އޭނާގެ ލެޕްޓޮޕް ހުޅުވާލަމުން ލިޔެފައި އިން ރިޕޯޓެއް ޝާފިޤަށް ދައްކާލިއެވެ.\nރިޕޯޓު ކިޔަމުން ދިޔައިރު އޭނާގެ މޫނުމައްޗަށް އަރައި ފައިބަމުން ދިޔަ ކުލަވަރު ފެނި ރިއުމާން އިނީ އޭނަ ބުނާނެ އެއްޗެއްގެ އިންތިޒާރުގައި ކެތްމަދުވެފައިއެވެ. “ރިއުމާން.. އާ ޔޫ އޯކޭ؟ ދުޅަވެފައި ދޯ މޫނު ތިހުރީ.. ޑި ޑިންޓް ނޯޓިސް..” ޝާފިޤް ރިޕޯޓު ކިޔައި ނިންމާލުމަށްފަހު ރިއުމާންއަށް ރަނގަޅަށް ނަޒަރު ހުއްޓާލަމުން ބުނެލިއެވެ. “އަޅުގަނޑު އޯކޭ.. ރިޕޯޓު މިވަގުތުން ވަގުތުން ޕަބްލިޝް ކުރެވިދާނެތޯ؟” ރިއުމާން އަހާލިއެވެ. “ޔެސް! ހަމަ މިހާރު ކުރަންވީ.. އެ މަހުދީއަށް ވަރަށް ގިނަ ދުވަހު މިކަން ސިއްރުކޮށްގެން އުޅެވިއްޖެ. އައި އެމް ޕްރައުޑް އޮފް ޔޫ ރިއުމާން.. ތިކަހަލަ ނޫސްވެރިން މިޤައުމަށް ބޭނުންވަނީ.” ޝާފިޤު މިހެން ބުނެފައި ހިނިތުންވެލިއެވެ.\n“މި ރިޕޯޓާއި އެކު އަދި އިތުރު އެއްޗެއް އެޓޭޗް ކޮށްލަން ބޭނުން..” ރިއުމާން މިހެން ބުނެފައި ލެޕްޓޮޕްގައި އިން ވީޑިއޯއާއި އޯޑިއޯ ހުޅުވާލިއެވެ. އެ އެއްޗެހި ބެލުމަށްފަހު ޝާފިޤު ގޮނޑީގައި ލެނގިލިއެވެ. “މަހުދީގެ ދުވަސް މި ދިޔައީ ދެން. އޭނަ ދަރިފުޅަށް ވެސް ދެން ސަލާމަތެއް ނުވެވޭވެ. ވެލްޑަން ރިއުމާން.. އެކަމަކު އެބަ އޮތް ސުވާލެއް.. އަހަންނަށް ޔަޤީން މިހުރިހާ އެއްޗެއް ރިއުމާންއަށް އަމިއްލައަށް ނުލިބޭނެކަން.. މިއީ ފުލުހުންގެ ކަސްޓަޑީގެ ދަށުގައި ހުންނަ އެއްޗެހި.. ކާކު މިކަން ފަޅާއަރުވާލަން ހުރިހާ ޚަބަރެއް ދިނީ؟” ޝާފިޤްގެ ސުވާލުން ރިއުމާންއަށް ވިސްނާލަން މަޖުބޫރުވިއެވެ.\nއައްޔާދްގެ ނަން ހާމަ ކުރަން އޭނާ ޖެހިލުންވިއެވެ. “އޭނާގެ ނަން ހާމަކުރެވޭކަށް ނެތް.. އެކަން ހާމަ ކުރަން ޖެހިއްޖެއްޔާ ކުރާނަން. އެކަމަކު މިހާރު މުހިއްމީ މިކަމުގައި އެހިތެރިވި ފަރާތެއް ނޫން.. މުހިއްމީ ޤާތިލަށް އަދަބު ލިބުން.” ރިއުމާންގެ ޖަވާބު ލިބުމުން ޝަފީޤު އެކަމާއި އެއްބަސް ވެ އެ ރިޕޯޓު އެމީހުންގެ ވެބް ސައިޓުގައި ޝާޢިއު ކުރިއެވެ. އެ ރިޕޯޓުގައި އިއްޔެ ހިނގައި ދިޔަ ހާދިސާ ފާޅުކޮށް ރިއުމާން ކިޔާދީފައި ވިއިރު އޭގައި ފުލުސް އޮފިސަރ އައްޔާދް އޭނާ ސަލާމަތް ކޮށްދިން ކަމަށް ޖަހާފައިވިއެވެ. މީގެ އިތުރުން ހުރިހާ ހެއްކެއް އޭގައި އެޓޭޗް ކޮށްފައި ވީއިރު ސުރުހީގައި ‘އާއިޝަތް ޖަނާނީގެ މަރު: ޑިފެންސް މިނިސްޓާރ އިބްރާހިމް މަހުދީގެ ދުލުން.’ ލިޔެވިފައި ވިއެވެ.\n“އާނ. އަހަރެންނަށް އެނގި ހުރެ އެ އަންހެން ކުއްޖާ މަރާލީ. އެކަން ކުރީ ވެސް އަހަރެންގެ ދަރިފުޅު.. އެކަން ފޮރުވީ އަހަރެން. އެކަން ފޮރުވަން ޖެހުނީ އަހަރެންގެ ދަރިއަށް އެކަންތައް ރަނގަޅަށް ނުކުރެވުނީމަ.. އައި ވޮޒް އައުޓް އޮފް ކަންޓްރީ.. އޭނަ ވެސް މޮޔަ ކަމުން އަންގާނުލައި ގޯންޏަކަށްލާ ކަނޑު ފެއްތީ.” މަހުދީގެ އަޑުން އެ ބަސްކޮޅު ކޮންމެ ޓިވީ ޗެނަލަކުން އަޑު އިވެމުން ދިޔައެވެ.\nޚަބަރުތަކުގެ ފަލަ ސުރުހީއަށް މިކަން އަރާފައި ވީއިރު ހުރިހާ ހެއްކެއް އޮތީ ރައްޔިތުންގެ ކުރިމައްޗަށް ބޭޒާރުވެފައެވެ. “މިއަދު ހެނދުނު އާންމުވި މި ރިޕޯޓުގައި ނޫސްވެރިޔާ ރިއުމާން ޒުބޭރް ކިޑްނާޕް ކުރެވުނު ކަމަށް ލިޔެފައި ވީއިރު އާއިޝަތް ޖަނާނީގެ މަރުގެ ފަހަތުގައި ވީ އާ ހެކިތަކެއް މިވަނީ އާންމު ކޮށްފައި. މިކަމާއި ގުޅެގޮތުން ފުލުހުން ދީފައިވާ ޖަވާބަކީ ނޫސްވެރިއަކު ކިޑްނާޕް ކުރި ކަމަށާއި އަދި އެ މައްސަލަ މިހާރު ތަހުޤީޤް ކުރަމުން ދާތީ އިތުރު އެއްޗެއް ދެންނެވެން ނެތް ކަމަށެ. ރިޕޯޓް އާންމު ވުމައި ގުޅިގެން ޑިފެންސް މިނިޓަރގެ ބަހެއް މިކަމުގައި ނުލިބޭ އިރު މިއަދު އޮފީހަށް ނުދުރުވާކަމަށް އެއޮފީހުން ޚަބަރު ލިބިފައިވޭ. މިކަމާއި ގުޅެ އިތުރު ތަފްޞީލް ލިބޭ ވަރަކުން ބެލުންތެރިންނާއި ހިއްސާކުރަމުން ދާނަން..” ޓީވީ އިން ހޫނު ޚަބަރެއްގެ ގޮތުގައި މިޚަބަރު ގެނެސް ދިން އިރު އައްޔާދް އޭނާގެ ކޮޓަރީގައި ޓިވީ ހުޅުވައިގެން އިނެވެ. އޭރު އޭނާގެ ފޯނަށް އެތަށް ބަޔަކު ގުޅަމުން ދިޔައިރު އޭނާ އެއްއިން އެއްވެސް ކޯލަކަށް ޖަވާބެއް ނުދެއެވެ.\nއިރުކޮޅެއްފަހުން ސްކައިޕް އިން އަނާ ގުޅަން ފެށުމުން އައްޔާދް ޖަވާބު ދިނެވެ. “ކިހިނެތް ވެގެން މިއުޅެނީ؟ ދެން ޚަބަރު ކިޔާލީމަ މި އިނގުނީ.. އޯމައި ގޯޑް! މޫނަށް ކިހިނެތްވެފައި ތިހުރީ.. އެއީ ތެދެއް ދޯ އެހެން ވީމަ..” އެކޮޅުން އަނާ އެއްފަހަރާ ސުވާލުކޮށްލިއެވެ. “ޔާ..” އައްޔާދް ކުރު ޖަވާބެއް ދިނެވެ. “ދެން ކިހިނެތް ހަދަނީ؟ މަންމަ ހުރީ ހާސްވެފައި ދޯ. އަކަކުވެސް އަހަރެން ކައިރި އަކު ނުބުނޭ.” އަނާ ހިތްހަމަ ނުޖެހިފައި ބުނެލިއެވެ.\n“އަނާ ތިއުޅެނީ ބިޒްނަސް ކަމަކު ބޭރަށް ގޮސް ދޯ.. އެހެންވެ ނުބުނީ.” އައްޔާދް ބުނެލިއެވެ. “އަހަރެން ދާނަން މާދަން.. ޑޯންޓް ވޮއީ. އެއްވެސް ކަމެއް ނުވާނެ. އައި ވިލް ޓޯކް ޓު ރިއުމާން.. އިނގޭ އެފަހަރު ރަށަށް ގޮއްސައައި ފަހުން އެއްވެސް ކަނެއްކްޝަންއެއް ނެތްކަން.. ބަޓް ސްޓިލް.. އޭނަ އައްޔާދް ގޯސްކޮށްފައިކައި ހަމަ ގައިމުވެސް ނެތް އެ ރިޕޯޓުގަ ލިޔެފައެއް.” އަނާ ވިސްނާލަން އިނދެފައި ބުނެލިއެވެ.\n“ނޫން.. އޭނައާއި އިތުރު ވާހަކައެއް އެކަކުވެސް ދައްކާނެ ކަމެއް ނެތް.. އޭނައަށް އެހެން ވީވެސް އަހަންނާ ހެދި.. އިފް އައި ޑި ޑިންޓް ރީޗް އައުޓް ޓު ހާ..” އައްޔާދް މިހިސާބަށް ބުނެފައި ޚިޔާލަށް ގެއްލުނެވެ. “ކީކޭ؟ ސޯ އޭނައަށް އެހުރިހާ ހެއްކަކާއި ސްޓޯރީއެއް ދިނީ ދޮންބެ؟ އާ ޔޫ ސީރިއަސް!” އަނާ ވާނުވައި ނޭނގި އިނދެފައި ބުނެލިއެވެ.\nޖަވާބުގައި އައްޔާދް ހަމައެކަނި ބޯ ޖަހާލީއެވެ. “ވީ ކެން ޔޫސް ދެޓް.. ދޮންބެ އޭނައަށް ހަޤީޤަތް ކިޔާ ނުދިން ނަމަ މިކަން ފަޅައެއް ނާރާނެ.. އޭނަ އެ ރިޕޯޓުތަކެއް ވެސް ނުލިޔާނެ. ދޭ ކާންޓް އެރެސް ޔޫ.. ދޯ.” އަނާ މިހެން ބުނުމުން އައްޔާދް ޖަވާބެއް ނުދިނެވެ. އޭނާ އެކަމުގައި ރިއުމާންއަށް އެހީވި ނަމަވެސް އެންމެ ފުރަތަމަ އެހުރިހާ ހެއްކެއް ފޮރުވާ ހެދީ އޭނައެވެ. އެކަން ކުރުމުގައި ބައިވެރިވީތީ އެކަމުގެ އަދަބު ލިބޭނެކަން އޭނާއަށް އިނގެއެވެ.\nކޮޓަރިތޭރޭގައި ވަނީ ސިނގިރޭޓުގެ ދުން ހިފާލާފައެވެ. އެނދު ކައިރީގައި އިށީނދެގެން އިން މަހުދީ ސިނގިރޭޓަކަށްފަހު ސިނގިރޭޓެއް ހުސްކުރަމުން ދިޔައިރު އޭނާއަށް ސިޓިން ރޫމުގައި ހުޅުވާފައި ހުރި ޓީވީއިން ކިޔަމުން ދިޔަ ޚަބަރުގެ އަޑު އިވެއެވެ. އޭނާ އެވަނީ މިހާރު މުޅި ރާއްޖެއަށް ބޭޒާރުވެފައިއެވެ. އޭނާ އަމިއްލައަށް އެކަމަށް އިޢުތިރާފް ވީއިރު ސީސީޓީވީ ފުޓޭޖް އެއޮތީ ފެންނާށެވެ.\nމަހުދީ މުޅި ކޮޓަރިއަށް ނަޒަރު ހިންގާލި އިރު އެ ހުރިހާ އެއްޗެއް އޭނާގެ އަތުން ބީވަނީއެވެ. މާގިނަ އިރެއްނުވެ ޖަލުގެ ގޮޅިއަށް އޭނާ ލެވޭނެކަން މަހުދީއަށް ޔަޤީނެވެ. އެހާވަރުން އުޅެގެން ފޭރިޤެން މަޤާމު ވެސް ބީވެގެން ދިޔައީޔެވެ. ހޯދި މުދަލާއި ފައިސާގެ ބޭނުން މިއަދަކު ކުރެވޭކަށް ނެތެވެ.\nކުއްލިއަކަށް ގޭތޭރޭގައި އަޑުގަދަވެ އޭނާ ނަން ގޮވަމުން ދިޔަ އަޑު އިވުނެވެ. މާގިނަ އިރެއް ނުވެ އެކޮޓަރި ދޮރުގައި ތަޅައިގަތުމާއި އެކު ވަގުތު އައިސް ޖެހުނީކަން މަހުދީއަށް އިނގުނެވެ. އޭނާ ފަހު ފަހަރަށް ސިނގިރޭޓުގެ ދުންތައް ދަމާލުމަށްފަހު ބޭރުކޮށްލަމުން ތެދުވެ ކޮޓަރީގެ ދޮރު ހުޅުވާލިއެވެ. އެވަގުތު ފުލުސް ޔުނީފޯމުގައި ތިބި ފަސް މީހުން ކޮޓަރި ތެރެއަށް ދެމިގަތެވެ.\n“މަހުދީ އިބްރާހިމް ޔޫ އާ އަންޑް އެރެސްޓް!” އެތަނުން އެއް ފުލުސް އޮފިސަރަކު މިހެން ބުނެފައި މަހުދީގެ އަތުގައި ބިޑިއަޅުވައި އެ ކޮޓަރިން ނެރުނެވެ. އޭރު އޭނާގެ އަންހެނުން ސޯފާގައި އިސްޖެހިފައި އިންއިރު އަނގައިން ވެސް ނުބުނެއެވެ. “ކޮބާތޯ ހާނިމް މަހުދީ؟” މަހުދީގެ އަންހެނުންނާއި އެތަނުން އެކަކު ސުވާލު ކުރިއެވެ.\n“ނޭނގެ!” އޭނާގެ އަންހެނުން ރުޅި އައިސްފައި ޖަވާބުދިނެވެ. “އަޅުގަނޑު މިކުރާ ސުވާލަށް ޖަވާބުދީ!” އެ ފުލުސް އޮފިސަރު ހިތްހަމަ ނުޖެހިފައި ބުނެލިއެވެ. އޭރު އެތަނުން ދެ ފުލުސް އޮފިސަރުން ގޮސް ދެން ހުރި ދެ ކޮޓަރި ހޯދައި ބަލައި މުޅި ގެ ފާސްކުރި އިރު ވެސް މަހުދީގެ ދަރިފުޅެއް ނުފެނުނެވެ. “ހެނދުނު ހޭލިއިރު ގެއަކު ނެތް.. ގުޅީމަ ނުނަގާ ފޯނެއް. ދެން ނޭނގެންޏާ ނޭގޭއޭ ދޯ ބުނާނީ” މަހުދީގެ އަންހެނުން ރޮވިފައި ބުނެލިއެވެ.\nއިމާރާތުން ތިރިއަށް މަހުދީ ބިޑި އަޅުވައިގެން ނިކުއިން އިރު އެ ހިސާބުގަނޑުގައި ނޫސްވެރިންނާއި އެކި މީޑިއާ ތަކުގެ މީހުން އެއްވެފައި ތިއްބެވެ. އެމީހުން މަހުދީގެ ފޮޓޯ ނަގަމުން ދިޔައިރު އޭނާ ހުރީ އިސްޖެހިފައެވެ. ފުލުހުން އެދިޔަ ގޮތަށް ގޮސް މަހުދީ އެމީހުންގެ ވެހިކަލަށް އެރުވުމަށްފަހު އެހިސާބުން ދުއްވާލިއެވެ.\nސައިކަލުގައި ގެއަށް ދާން މިސްރާބުޖެހި ރިއުމާން ހުރީ ހިތްހަމަޖެހިފައެވެ. އޭނާ ބޭނުންވި ކަންތައްވީއެވެ. ނަމަވެސް މަހުދީގެ ދަރިފުޅު އަދި ވީތަނެއް ނޭނގޭތީ އޭނާ ހޯދުމުގެ މަސައްކަތް ފުލުހުން ދަނީ ކުރަމުން ކަމަށް ޚަބަރުތަކުން ކިޔައެވެ. އޮފީހުގައި އެންމެން އޭނާއަށް ހިތްވަރުދީ ތަޢުރީފް ކުރިއިރު ނާހިދް ވެސް އޭނާއަށް ގުޅިއެވެ. ކުރިން ކަންތައް ކުރެވުނު ގޮތާއި މެދު މަޢާފަށް އެދި ރިއުމާންގެ ހިތްވަރަށް ސާބަސް ދިނެވެ.\nމިހުރިހާ ކަމެއް ވީއިރު އަދިވެސް އައްޔާދްގެ ޚަބަރެއް އޭނާއަކަށް ނުވެއެވެ. ރޭގައި އޭނާ ދިމާއަށް އެހައި އެއްޗެހި ކިޔުނިކީ ގަސްތަކު ނޫނެވެ. އެގަޑީގައި ގައިންފައި ހުރި ބިރާއި އައިސްފައި ހުރި ރުޅީގައި ކިޔޭ ނުކިޔޭ އެއްޗެއް ވެސް ނޭނގުނީއެވެ. ނަމަވެސް އޭނާ އައްޔާދަށް ކުރާ ނަފްރަތަށް ބަދަލެއް ނާދެއެވެ. އޭނާ ކިތަންމެ ގޮތަކުން ރިއުމާންއަށް އެހީވެ އޭނާ ސަލާމަތް ކޮށްދިން ކަމަކު އައްޔާދް އެހުރީ އޭނާއަށް އޮޅުވާލާ ކެހި ދީފައެވެ.\nގެ ކައިރީގައި ސައިކަލު ޕާކުކޮށްލުމަށްފަހު އަވަސް ފިޔަވަޅުތަކެއްގައި އެ ގޯޅިގަނޑު ތެރެއިން ލާފައި ހިނގައިގަތެވެ. އެވަގުތު ފޯނަށް އާދިލް ގުޅިއެވެ. “ހަލޯ.. ތޭންކްސް.. އެކަމު އަދި މަހުދީގެ ދަރިއެއް ނުފެނޭ.. ފިލީހެން ހީވަނީ… ޔާ ފުލުހުން އޭނާ ހޯދާއެބަ. ޑޯންޓް ވޮރީ. އޭނާއަށް އަދަބު ލިބޭނެ.. ގުޅާނަން އިނގޭ ފަހުން..” ރިއުމާން މިހެން ބުނެފައި ފޯނު ބޭއްވުމަށްފަހު ސިޑީގެ ހަރުފަތްތައް ގިރާ ކުރަމުން މައްޗަށް އެރިއެވެ. އޭނާ ހަވީރުން ނޫސްވެރިންނަށް އިންޓަވިއު ދިނުމަށް ވަނީ އެއްބަސް ވެފައެވެ. ވީމަ އެކަމަށް ތައްޔާރު ވުމަށް ރިއުމާން އަވަސް ވެލިއިރު އޭނާ ހުރީ މަހުދީ ބިޑި އަޅުވައިގެން ގެންދިޔަ މަންޒަރު ޓީވީއިން ފެނުމުން ހިތްހަމަޖެހިފައެވެ.\nނަމަވެސް ގޭތެރެއަށް އެންމެ ފުރަތަމަ އެޅި ފިޔަވަޅާއި އެކު ކުރިމަތިން ފެނުނު ސޫރައިން އޭނާގެ ފިޔަވަޅުތައް ހުއްޓުނެވެ. އޭނާގެ މާޒީ އަނެއްކާ އޭނާގެ ދިރުއުޅުމަށް އައީއެވެ. “ދަރިފުޅާ ރިއުމާން..” ޒުބޭރު މިހެން ބުނެފައި އައިސް އޭނާ ކައިރީގައި ހުއްޓިލުމުން އެހިތް ތެޅެން ފެށި ވަކި ވަރެއް ބަލާފައެއް ނޫނެވެ. އެހައި ދުވަހަށްފަހު އެ މުޑުދާރު ފިރިހެނާގެ މޫނުފެނި ރިއުމާން ދެއަތް މުއްކެވުނެވެ. ފޮރުވައިގެން އުޅުނު ހުރިހާ ރުޅިވެރިކަމަކާއި ހިތާމަތަކެއް ފެންމަތިވި އިރު އެހިތުގައި ވަޅުލެވިފައި ވީ ބިރުވެރިކަން އަނެއްކާ ވެސް ގުޑިލި ކަހަލައެވެ.\nWill her dark past make its way into her life yet again?\nCan u write next part long plxxx…..\nGood luck layaa…. ❤❤\nStory v v v v v v v rythi….. ❤\nFainlly!! Mahudhee bust v. varah salhi igey layaa. dhen mihaaru masala eki zubeyru. aneh part kiyaa la hithun keh madhu vefa. ❤❤\nHaadha kurey , ekam vv reethi\nnot again. that zubeyru goanyakah laafa ehlaalan vi. huvaa mibuniiii\nRiumaan bappa mifaharu gaiga ahlan furusathu nudheythi…. Riumaan mihaaru thihiry bodu vefa mihaaraku ehnneh faadu faadakah nubeheveyne.. Kudairu behuneh kamaku… Hihvaru kohfa mikamaaves kurimathilaa eyrun kaamiyaabu vaane konmes dhuvahakun.\nwow!! varah salhi iegy.\ndhn riumaan vy eynage vahushee bafaa bust kohlan… anyway story v interesting…\ndhen alhey ayyadh jail ah dhaani tha? plx ehen nahadhacehy. varah salhi igey\nMi partves v reethi\nCan fight with the powerful and most dangerous ppl but cant say evenaword to the rapist, her father. Bappa ge bed falhufiliuvaan fashanvee alun.\ndisgusting. What is the use of her courage she showed to others if she cant fight for herself\nLets see what happens now that she is grown up. I don’t thinl she is the same anymore. Every girl needs to stand up for herself. Riuman you can do it!\nMi part ves v nice…\nRiuman you can do it! E zubeyryu ah kulhi dhakaalathi. Varah salhi vaahakal layaa\ndhen kobaa mahudhee dhari? eyna ah dhw aslu adhabu liben v. hope he will be found. and plx don’t let riuman do whatever zubeyru asks for. eyna mihaaru dhen bodu vefa nun ehuri. she is so much more strong! next part dhigu kohlachey igey layaa dhooni 😊\nAyyadh gen dhani tha dhen? alhey eyrunemeehunge love story neenaane tha. and kon irakun tha loabige bae gens dhani. still no couple in this story. hope it will happen soon. varah reethi mi part ves. ❤\nA zubair maraalan v emmen kurinatheega😱😡\nNo not again. Pls layaal dhen zubeyru eyna aa behuna nudhechey. Pls pls\nPls up the stry asap.i wanna read nxt prt.this is fntstc.i love this story.💜💜💗💙❤❤👍👍👍👍👍👍👍\nriumaan mifaharu kurin hedhihn sirru kohgn nuhunnaathi.. ur brave girl.. riumaan mifaharu madun nuhunnaathi,..


މިސަރވިސްގެ ބޭނުމަށް 1000 ޓްރެފިކް ކޯން އަދި 1000 ބެރިކޭޑް ސަޕްލައިކޮށްދޭނެ ފަރާތެއް ހޯދުމަށް\nމިސަރވިސްގެ ބޭނުމަށް 1000 ޓްރެފިކް ކޯން އަދި 1000 ބެރިކޭޑް ސަޕްލައިކޮށްދޭނެ ފަރާތެއް ހޯދަން ބޭނުންވެއެވެ. ވީމާ، މި މަސައްކަތް ކޮށްދޭނެެ ފަރާތެއް ހޯދަން ބޭނުންވެގެން ކުރި މިސަރވިސްގެ ޢިއުލާން ނަމްބަރު 171I2(b)/IUL/2020/031 އެކަށީގެންވާ ތަރުހީބެއް ލިބިފައިނުވާތީވެ ދެންނެވިފައިވާ އިޢުލާން ބާތިލްކޮށް، މިމަސައްކަަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ އެންމެހައި ފަރާތްތަކަށް ހުޅުވާލަމެވެ.\nމި ޕްރޮޖެކްޓާއި ގުޅިގެން ޕްރީބިޑް ބައްދަލުވުން 2020 އޭޕްރިލް 19 ވަނަ ދުވަހުގެ 14:00 ވާހަކަ މަޢުލޫމާތަށްޓަކައި ދަންނަވަމެވެ.\nބީލަން ހުޅުވުން އޮންނާނީ 2020 އޭޕްރީލް 29 ވަނަ ދުވަހުގެ 14:00 ގައި އިސްކަންދަރު ބިލްޑިންގ 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.


Corruptionge mahsala thah thahugeegu kuran dhathivee mauloomaathu nulibigen: Assad\nއަހުމަދު އައްސަދު-- ފޮޓޯ: ސަން\n23 ޖުލައި 2020 - 16:14:42\nކޮރަޕްޝަންގެ މައްސަލަތައް ތަހުގީގުކުރުމަށް ދިމާވި އެންމެ ބޮޑު ގޮންޖެހުމަކީ މައުލޫމާތު ނުލިބުންކަމަށް އެފަދަ މައްސަލަތައް ބެލުމަށް ރައީސް އިބްރާހީމް މުހައްމަދު ސޯލިހު އުފެއްދެވި ރެސެޓް ރިކަވަރީ ކޮމިޝަނުގެ ރައީސް އަހުމަދު އައްސަދު ވިދާޅުވެއްޖެ އެވެ.\nއެ ކޮމިޝަނުގެ އެންމެ ފަހުގެ މައުލޫމާތު ހިއްސާކުރުމަށް ބޭއްވި ނޫސްވެރިންގެ ބައްދަލުވުމުގައި އައްސަދު ވިދާޅުވީ، އެ މަސައްކަތް ކުރުމުގައި ދިމާވި އެންމެ ބޮޑު ގޮންޖެހުމަކީ މައުލޫމާތު ލިބުމުގައި ދިމާވި ދަތިކަން ކަމަށެވެ.\nއެގޮތުން ބިޒްނަޒް ސެކްޓަރުން އެކަން އެންމެ ބޮޑަށް ކުރިމަތިވިކަން ފާހަގަކުރައްވާ، އައްސަދު ވިދާޅުވީ، 2019 ވަަނަ އަހަރުގެ އޮގަސްޓު މަހާ ހަމައަށް ބޭންކް އޮފް މޯލްޑިވްސުން މައުލޫމާތު ފޯރުކޮށްދޭން އިންކާރު ކުރިކަމަށާއި އެކަމަކު ފަހުން މައުލޫމާތުދީފައިވާ ކަމަށެވެ.\nއޭގެ އިތުރުން އައްސަދު ވިދާޅުވީ، މިއަހަރުގެ ފެބްރުއަރީ މަހުން ފެށިގެން އޮފީހަކަށް ވަދެ، މަސައްކަތް ކުރުމުގެ ފުރުސަތު ލިބުން ނަމަވެސް ދަތިތައް ކުރިމަތިވި ކަމަށެވެ. އެގޮތުން މައުލޫމާތު އެއްކުރުމުގައި ދަތިތައް ކުރިމަތިވިކަން ފާހަގަކުރައްވާ ވިދާޅުވީ، އެ މައުލޫމާތު އެއްކުރަނީ އެއް ފަހަރާއި ނޫން ކަމަށެވެ.\nއައްސަދު ވަނީ އިދާރާތަކުން ބައެއް ކަހަލަ ތަފާސްހިސާބުތައް ހޯދުމުގައި ވެސް ގޮންޖެހުންތައް ކުރިމަތިވިކަމަށް ވިދާޅުވެފަ އެވެ.\nއަދި ރާވައިގެން ހިންގޭ ބޮޑެތި ކުށްތައް ކުރަމުން އަންނައިރު އެކަމަށް ހައްލު ހޯދޭ ވަރެއްވުރެ ރާއްޖެ އޮތީ ފަހަތުގައި ކަމަށާއި އެގޮތުން ބޭނުންވާ ހުނަރާއި ތަޖުރިބާ ހުރި މީހުން ވެސް މަދުކަން ފާހަގަކުރެއްވި އެވެ.


Male' Halaakukohlumuge Meysthiri Akee "Holhi Muizzu": Nasheedhhttps://t.co/mThukkF72v\n3 Anhenunnai6Firihenun Thibi Dhoanyyeh Farah Araifihttps://t.co/wwqiomVsIe\nއިޓަލީވިލާތުން އަނެއްކާވެސް އިތުރު ދެމީހަކު ކޮވިޑް-19 އަށް ޕޮޒިޓިވް ވެއްޖެ. މިހާތަނަށް އިޓަލީވިލާތުން ވަނީ 19 މީހަކު ކޮވިޑް-19 އަށް ޕޮޒިޓިވްވެފައި. އިޓަލީވިލާތުގެ 10 އަވަށަކުން މިހާތަނަށް ބަލި ފެނިފައި ވާއިރު 30000 މީހުން ވަނީ ކަރަންޓީން ކޮށްފައި. ދިހަ އަވަށުގެ ސްކޫލްތައް ވެސް ވަނީ ބަންދުކޮށްފައި.\nކޮވިޑް-19 ޖެހިފައިވާ އިޓަލީ މީހުންގެ ތެރެއިން ދެމަފިރިއެއްގެ ހާލު ސީރިއަސް.\nEhen Bayaku Verikamugai Thihbas Tharahgeege Mashroouthah Kuriah Dhaane - Nasheedhttps://t.co/XRh0NEkiip\nއިޓަލީވިލާތުން އިތުރު އަށް މީހަކު ކޮވިޑް-19 އަށް ޕޮޒިޓިވް ވެއްޖެ. މިހާތަނަށް އިޓަލީވިލާތުން ވަނީ 17 މީހަކު ކޮވިޑް-19 އަށް ޕޮޒިޓިވްވެފައި. އިޓަލީގެ ލަމްބާޑީ ރީޖަންގައި ހަލުވިކަމާއިއެކު ކޮވިޑް-19 ދަނީ ފެތުރެމުން.\nBREAKING NEWS: WHO Ge Inzaareh - Covid-19 Huttuvan Avahah Fiyavalhu Alhaahttps://t.co/is2tsPYvqC\nMihisaabah Mi Aey Veyn Huri Gina Masaiykaiythakeh Kofai - Raeeshttps://t.co/o3HSLyRzDh\nEthah Satheyka Hus Gondiaai Eku "Rahvehi Fathis" Kuriyahhttps://t.co/FarVUJFdqQ\nސިންގަޕޫރް އިން އަނެއްކާވެސް އިތުރު މީހަކު ކޮވިޑް-19 އަށް ޕޮޒިޓިވް ވެއްޖެ. ސިންގަޕޫރް އިން ކޮވިޑް-19 އަށް ޕޮޒިޓިވްވި މީހުންގެ އަދަދު މިހާރު ވަނީ 86 އަށް އަރާފައި.\nއޮސްޓްރޭލިއާ އިން ވެސް ދެންމެ ވަނީ އިތުރު ދެމީހަކު ކޮވިޑް-19 އަށް ޕޮޒިޓިވްވެއްޖެ ކަމަށް ބުނެފައި. އޮސްޓްރޭލިއާ އިން ކޮވިޑް އަށް ޕޮޒިޓިވްވި މީހުންގެ އަދަދު މިހާރު ވަނީ 21 އަށް އަރާފައި.\nޔޫއޭއީ އިން ވެސް ވަނީ އިތުރު ދެމީހަކު ކޮވިޑް-19 އަށް ޕޮޒިޓިވްވެފައި. ޔޫއޭއީ އިން ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ 11 އަށް އަރާފައި.\nBREAKING NEWS: Iran Ge6City Akah Covid-19 Fethurijjehttps://t.co/CQYj5imoD2\nBREAKING: Covid-19 Jehigen Dhekunu Korea In Ithuru Meehaku Maruvehjjehttps://t.co/zCTM7REG7w\nBREAKING: Lebanon In Covid-19 Fenijjehttps://t.co/ecO8thpUCC\nBREAKING: Covid-19 Jehigen Iran In Ithuru2Meehaku Maruvehjjehttps://t.co/qi7IG7sv9I\nBREAKING: Moodhah Vetti Thuhthu Kujjaku Niyaavehjjehttps://t.co/DQ5NjN8ZnU\nކޮވިޑް 19 ޖެހިގެން ޗައިނާ އިން 29 އަހަރުގެ ޑޮކްޓަރަކު މަރުވެއްޖެ. މިއީ ކޮވިޑް 19 ޖެހިގެން މަރުބި އުމުރުން އެންމެ ހަނގު މީހުންގެ ތެރޭގައި ހިމެނޭ އެކަކު.\nއިޓަލީން އިތުރު ތިން މީހަކު ކޮވިޑް19 އަށް ޕޮޒިޓިވްވެއްޖެ. މިތަނުން އެކަކު ގަޔަށް ބަލި އަރާފައި ވަނީ މީހެއްގެ ގައިން. މިއީ އެގައުމުގައި އެކަކު ގައިން އަނެކަކު ގަޔަށް ބަލި އެރި ފުރަތަމަ ފަހަރު.\nޖަޕާނުން އިތުރު9މީހަކު ކޮވިޑް 19 އަށް ޕޮޒިޓިވްވެއްޖެ.\nBREAKING: Israel In Covid-19 Fenijehttps://t.co/SOBnCrh0dm\nއީރާނުން އިތުރު 13 މީހަކު ކޮވިޑް-19 އަށް ޕޮޒިޓިވްވެއްޖެ.\nBREAKING: Iran In Ithuru 13 Meehaku Covid-19 Ah Positive Vehjjehttps://t.co/sslFtu859b\nހދ. ނޭކުރެންދޫ މެޖިސްޓްރޭޓް ކޯޓުގެ ވޮޗަރަށް ބަޔަކު ހަމަލާ ދީފީ.\nBREAKING: Neykurendhoo Magistrate Court Ge Watcher Ah Bayaku Hamalaadheefihttps://t.co/WZsD9DtP1E\nޗައިނާގައި ކޮވިޑް-19 ޖެހިގެން އިުތުރު ތިން މީހަކު މަރުވެއްޖެ. މިއާއެކު ފާއިތުވި 24 ގަޑިއިރު ތެރޭގައި އެ ގައުމުން ކޮވިޑް 19 ޖެހިގެން މަރުވި މީހުންގެ އަދަދު 118އަށް ވަނީ އަރާފައި.\nDhivehi Doctor Eh Ladhugahnavaalan Ulhunu Meehakah Hoonu Rahdhuthakehhttps://t.co/3TAVYxFFDH\nދެކުނު ކޮރެއާ އިން އަނެއްކާވެސް އިތުރު ތިން މީހަކު ކޮވިޑް-19 އަށް ޕޮޒިޓިވް ވެއްޖެ. މިފަހަރު ކޮވިޑް-19 އަށް ޕޮޒިޓިވް ވެފައި ވަނީ އަސްކަރިއްޔާގައި މަސައްކަތް ކުރާ ތިން މީހަކު ކަމަށް ދެކުނު ކޮރެއާ އިން ބުނޭ.\nއީރާނާއި އިރާޤު ގުޅޭ ސަރަހައްދީ އިން އިރާޤުން ބަންދުކޮށްފި. އިރާޤުން މިފިޔަވަޅު އެޅީ އީރާނުން ފަސް މީހަކު ކޮވިޑް-19 އަށް ޕޮޒިޓިވް ވުމާއި ގުޅިގެން. ކޮވިޑް-19 އަށް އީރާނުން ޕޮޒިޓިވްވި މީހުންގެ ތެރެއިން ދެމީހަކު މިހާރު ވަނީ މަރުވެފައި.\nހަލުވިކަމާއިއެކު ފެތުރެމުން އަންނަ ނޮވެލް ކޮރޯނާވައިރަސް ކޮވިޑް-19 އަށް ވެކްސިނެއް އުފެއްދިއްޖެ ކަމަށް އެމެރިކާގެ ޓެކްސްގެ ޖެނެޓިކް އިންޖިނިއަރިން ކުންފުންޏެއް ކަމަށްވާ "ގްރެފެކްސް" އިން ބުނެފި.\nCovid-19 Ah Vaccine Eh Ufehdhijje Kamah Bunefihttps://t.co/TCDOF3NHLg\nBREAKING NEWS: 115 Meehun Maruvejje, Maruvi Meehunge Jumla 2144 Ah Araifihttps://t.co/ZHF2XaR7ST\nމިއަދު ފާހަގަ ކުރެވުނު ޚަބަރުތަކަށް ބަލާއިރު ކޮވިޑް-19 ޖެހޭ މީހުން ކަށަވަރު ކުރުމުގައި ޗައިނާ އިން ގެންގުޅޭ އުސޫލު މިއަދު އަނެއްކާވެސް ބަދަލު ކުރި ޚަބަރު ފާހަގަ ކުރެވެއެވެ. އެއާއިއެކު ބައްޔަށް ޕޮޒިޓިވްވި މީހުންގެ އަދަދު ވަނީ އާދަޔާއި ހިލާފަށް މަދުވެފަައެވެ.\nނަމަވެސް ދެކުނު ކޮރެއާ އިން މިއަދު ގިނަ ބަޔަކު ކޮވިޑް-19 އަށް ޕޮޒިޓިވް ވުމާއި އެކު ކަންބޮޑުވުންތައް ވަނީ އިތުރުވެފައެވެ. އޭގެ އިތުރުން ވިއެޓްނާމް އިން ވެސް ވަނީ ކޮވިޑް-19 އާއި ދެކޮޅަށް އަޅާފައިވާ ފިޔަވަޅުތައް ވަރުގަދަ ކޮށްފައެވެ.\nރާއްޖެ އިން ފާހަގަ ކުރެވުނު ޚަބަރުތަކަށް ބަލާއިރު މިއަދު އެންމެ ފާހަގަ ކުރެވުނު ޚަބަރަކީ ލަންކާގައި މިދިޔަ އަހަރު އޭޕްރީލް މަހު ދިން ހަމަލާއާއި ގުޅިގެން ހަތަރު ދިވެއްސަކު ހައްޔަރު ކޮށްފައިވާ ކަމަށް އެގައުމުގެ ނޫސްތަކުން ރިޕޯޓް ކުރި ޚަބަރެވެ. ނަމަވެސް ފުލުހުން ވަނީ އެޚަބަރު ދޮގުކޮށްފައެވެ.\nދެން ފާހަގަ ކުރެވުނު އަނެއް ޚަބަރަކީ ރައީސް ޞާލިހް އަނެއްކާވެސް ރިޔާސީ ކޮމިޝަނެއް އުފެއްދި ޚަބަރެވެ. މިއީ އެމަނިކުފާނަށް ވެރިކަން ލިބިވަޑައިގެންނެވި ފަހުން އުފެއްދި ތިން ވަނަ ރިޔާސީ ކޮމިޝަނެެވެ.


Razzan Ge Janaazaa Ah Fahu Kuri Muzaahara Ah Badi Jahai5Meehun Zaham Kohlaifi - Vaguthu\nރަޒަންގެ ޖަނާޒާއަށްފަހު ކުރި މުޒާހަރާއަށް ބަޑިޖަހާ ފަސް މީހުން ޒަޚަމްކޮށްލައިފި\nއިސްރާއީލުގެ ސިފައިން ބަޑިޖަހައި ހުކުރު ދުވަހު ޝަހީދުކޮށްލި ފަލަސްތީންގެ ނަރުސް، ރަޒާން ނައްޖާރުގެ ޖަނާޒާއަށްފަހު ޣައްޒާ އާއި އިސްރާއީލް ގުޅޭ އިމުގައި މުޒާހަރާކުރި ފަލަސްޠީނު ރައްޔިތުންގެ ގައަށް އިސްރާއޫލުގެ އަނިޔާވެރި ސިފައިން ބަޑިޖަހައި5މީހަކު ޒަކަމްކޮށްލައިފިއެވެ.\nޝަހީދުކޮށްލި ނަރުސް، ރަޒާން ނައްޖާރުގެ ޖަނާޒާއަށްފަހު ޣައްޒާ އާއި އިސްރާއީލް ގުޅޭ އިމަށް އެއްވި މީހުން ވަނީ އިސްރާއީލުގެ ސިފައިންނާއި ދިމާލަށް ގާ އުކާފައެވެ.\nމި މުޒާހަރާގައި މާބޮޑު ކުރިމަތިލުމެއް ނުހިނގާ މުޒާހަރާވަނީ ނިންމާލާފައެވެ. ރަޒާންގެ ޖަނާޒާ ނިމުނުތާ ކުޑަ ވަގުތުކޮޅެއްގެ ތެރޭގައި ޣައްޒާ ތެރެއިން އިސްރާއީލަށް2ރޮކެޓް ވަނީ ފޮނުވާލާފައެވެ. އަދި ރައްދުގައި ޣައްޒާގެ 10 ސަރަހައްދަކަށް އިސްރާއީލުން ވަނީ ބޮން އަޅާފައެވެ.\nމީގެ އިތުރުން އިއްޔެ ފަލަސްތީނުގެ ހެބްރޮން ގައި ފަލަސްތީނު ރައްޔިތެއްގެ ގަޔަށް އިސްރާއިލް ސިފައިން ވަނީ ބަޑި ޖަހައި ޝަހީދު ކޮށްލާފައެވެ.\nރަޒަންގެ ޖަނާޒާ އިއްޔެ ކުރިއަށް ގެންދިޔައިރު، ޖަނާޒާގައި އެތައް ހާސް ބަޔަކު ބައިވެރިވިއެވެ. އޭނާގެ ހަށިގަނޑުން ހޮސްޕިޓަލުން ނެރެގެން ގެންދިޔައިރު، އެތަނަށްވެސް ގިނަ އަދަދެއްގެ ބަޔަކު ޖަމާވިއެވެ.\nމިޙާދިސާއާއި ގުޅިގެން ބައިނަލްއަޤްވާމީ މުޖްތަމައުން ވަނީ އިސްރާއީލުން ބާރުގެ ބޭނުންކުރުމުގައި ޙާލަތާއި ބައްދަލު ބާރުގެ ބޭނުންކުރުމަށް އަނެއްކާވެސް ގޮވާލާފައެވެ.\nފަލަސްތީނުގެ ޕެރަމެޑިކްސްގައި ހިލޭ ސާބަހަށް ކުރަމުން ދިޔަ މަސައްކަތުގެސަބަބުން އުމުރުން 21 އަހަރުގެ ނައްޖާރަށް އެތައް ބައެއްގެ ލޯބި ލިބިފައިވެ އެވެ. އޭނާގެ ހިތްވަރަށް ދިޔައީ ތައުރީފް އޮހެމުންނެވެ.\nޖޫން 3, 2018 13:12\nކުށެއްނެތް އެތައް މުސްލިމުންނެއް ޝަހީދުކޮށް، އެބައިމީހުންގެ ގެދޮރު ހަލާކުކޮށް ބައިނަލް އަޤްވާމީ އެންމެހައި މިންގަނޑުތަކާ ޚިލާފުވާ އިސްރާއީލޭ ކިޔުނު ޔަހޫދީ ހަލާކު ކުރައްވާނދޭވެ! އާމީން\nޖޫން 3, 2018 13:27


Barcelona balivi iru coach rulhigadha vejje | Mihaaru\nބާސެލޯނާ ބަލިވިއިރު ކޯޗު ރުޅިގަދަވެއްޖެ\n11 ޖެނުއަރީ 2019 - 11:586comments\nމެޑްރިޑް (ޖެނުއަރީ 11) - ސްޕެނިޝް ކަޕްގައި ދެ ވަނަ ބުރުގެ ފުރަތަމަ ލެގުގައި ރޭ ލެވަންޓޭ އަތުން 2-1 އިން ބާސެލޯނާ ބަލިވި މެޗަށް ފަހު ނޫސްވެރިންގެ ސުވާލުތަކުގެ ސަބަބުން ބާސެލޯނާގެ ކޯޗު އާނެސްޓޯ ވަލްވޭޑޭ ރުޅިގަދަވެއްޖެ އެވެ.\nމީގެ ތިން ހަފްތާ ކުރިން ބާސެލޯނާ ވަނީ ލީގުގައި 5-0 އިން ލެވަންޓޭ ބަލިކޮށްފަ އެވެ. އެ މެޗުގައި ހެޓްރިކެއް ހެދި ލިއޮނަލް މެސީ ރޭގެ މެޗުގައި ނުކުޅެ އެވެ. ފުރަތަމަ ލެގުން ބާސެލޯނާ ބަލިވި ނަމަވެސް އަންނަ ބުރާސްފަތި ދުވަހު ދެ ވަނަ ލެގުން މޮޅުވެގެން ކުއާޓާ ފައިނަލަށް ދެވޭނެ އެވެ.\nރޭގެ މެޗު ފަށައިގެން ފުރަތަމަ 18 މިނިޓް ތެރޭ ލެވަންޓޭ އިން ވަނީ ދެ ގޯލު ޖަހައިފަ އެވެ. ހަތަރު ވަނަ މިނިޓްގައި އެރިކް ސަބާކޯގެ ގޯލުން ލީޑުނެގިއިރު، ދެ ވަނަ ގޯލު ޖެހީ މެޗުގެ 18 ވަނަ މިނިޓްގައި ބޯހާ މަޔޮރާލް އެވެ.\nބާސެލޯނާގެ ހަމައެކަނި ލަނޑު ޖެހީ މެޗު ނިމެން ފަސް މިނިޓަށް ވެފައިވަނިކޮށް ފިލިއްޕޭ ކުޓީނިއޯ އެވެ. މިއީ އަނިޔާއިން ރަނގަޅުވެ ކުޅުމަށް އެނބުރި އައި ފަހުން ކުޓީނިއޯ އަށް ފުރަތަމަ އެގާރައިން ފުރުސަތު ދިން ފުރަތަމަ މެޗެވެ. ރޭގެ މެޗަށް ފަހު ގިނަ ސުވާލުތައް އަމާޒުވީ ކުޓީނިއޯއާ ގުޅުވައިގެންނެވެ. ފަހަކަށް އައިސް ކުޓީނިއޯ އަށް ބާސެލޯނާ ޓީމުން ފުރުސަތު ނުލިބޭއިރު، އޭނާ އަލުން އިނގިރޭސި ޕްރިމިއާ ލީގަށް ބަދަލުވާން އުޅޭ ކަމަށް މީޑިއާގައި ވަނީ އަޑުފެތުރިފަ އެވެ.\n"ފުރަތަމަ ޑެމްބެލޭ ނުކުޅެހުރިއިރު އެންމެން ކުރީ އޭނަގެ ސުވާލު. މިހާރު ކުޓީނިއޯ ނުކުޅޭތީ ހުރިހާ ސުވާލެއް އޭނައާ ގުޅޭގޮތުން. އަހަންނަށް ނުވިސްނޭ މީޑީއާ އިން އަބަދުވެސް ތިގޮތަށް ކަންތައްކުރާ ސަބަބެއް،" ރުޅިގަދަވެފައިހުރެ ވަލްވޭޑޭ ބުންޏެވެ.\n"ޓީމުން ފުރުސަތު ނުލިބޭނަަމަ އެއީ އެ ކުޅުންތެރިއެއް ބާކީކޮށްލުން ނޫނީ ވިއްކާލަން އުޅުމެއް ނޫން. އަލުން އެ ކުޅުންތެރިއަކު މަސައްކަތްކޮށްގެން ޓީމަށް އަރަންވީ."\nސްޕެއިނުގެ މީޑިއާތަކުން ރިޕޯޓްކުރާ ގޮތުގައި ބާސެލޯނާ އިން މަސައްކަތްކުރަނީ ކުޓީނިއޯ ވިއްކާލުމަށް ފަހު ނޭމާ އަލުން ގެންނަން ކުރަމުން އަންނަ މަސައްކަތް ވަރުގަދަކުރުމަށެވެ. ކުޓީނިއޯ ބާސެލޯނާއާ ގުޅުނީ މިދިޔަ އަހަރުގެ ޖެނުއަރީ މަހު ލިވަޕޫލް ދޫކޮށެވެ.


Youth City Futsal Mubaaraathuge Gadha 16 Ah Champion Bajiey - Vaguthu\nޔޫތް ސިޓީ ފުޓްސަލް މުބާރާތުގެ ގަދަ 16 އަށް ޗެމްޕިއަން ބަޖިޔޭ\n1 އަހަރު ކުރިން ( މެއި 9, 2018 )\nބަޖިޔޭއާއި ޕާކް ބައްދަލުކުރި މެޗުގެ މޮޅު ކުޅުންތެރިޔާ (ކ)\nޔޫތު ސިޓީ ފުޓްސަލް ކަޕްގެ ފިރިހެން ޑިވިޝަންގެ ގަދަ 16 އަށް އެންމެ ފަހުގެ ޗެމްޕިއަން ބަޖިޔޭ ދަތުރުކޮށްފި އެވެ.\nހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)ގެ ފަރާތުން އިންތިޒާމް ކޮށްގެން ހުޅުމާލޭގައި ކުރިއަށްގެންދާ ޔޫތް ސިޓީ ފުޓްސަލް މުބާރާތުގައި ރޭ ކުރިއަށް ގެންގޮސްފައި ވަނީ ފިރިހެން ޑިވިޝަންގެ ތިންވަނަ ބުރުގެ ފަހު މެޗުތަކެވެ.\nރޭގެ މެޗުތައް ކާމިޔާބުކޮށް، ގަދަ 16 އަށް ދަތުރުކުރީ މި މުބާރާތުގެ އެންމެ ފަހުގެ ޗެމްޕިއަން ބަޖިޔޭއާއި ޑީސީ ޖޭއާއި ތިމަރަފުށި ޔޫތު ޕްލޭޔާސްއެވެ. އަދި ބަޖިޔޭ އަތުން ބަލިވި ޕާކްއަށް ވެސް ވަނީ ގަދަ 16ގެ ޖާގައެއް ލިބިފައެވެ. އެޓީމަށް ގަދަ 16 ގެ ޖާގައެއް ލިބުނީ ތިންވަނަ ބުރުގައި ބަލިވި ޓީމުތަކުގެ ތެރެއިން އެންމެ ރަނގަޅު ނަތީޖާއެއް ހޯދި ޓީމުގެ ގޮތުގައެވެ.\nރޭ ކުޅުނު ތިންވަނަ ބުރުގެ ފަހު މެޗުތަކުގެ ތެރެއިން ޕާކްގެ މައްޗަށް ބަޖިޔޭ ކުރި ހޯދީ 13-14 ގެ ނަތީޖާއިންނެވެ. އަދި ޔޫތު ރިވޮލޫޝަން ކްލަބު (ވައިއާރްސީ) އަތުން ތިމަރަފުށި ޔޫތު ޕްލޭޔާސް 2-1 ގެ ނަތީޖާއިން މޮޅުވިއިރު، ޕަންކް ހޫލިގަންސް ބަލިކޮށް ޑީސީޖޭއިން ވަނީ ގަދަ 16 ގެ ޖާގަ ކަށަވަރުކޮށްފައެވެ.\nމުބާރާތުގެ ފިރިހެން ޑިވިޝަންގެ ގަދަ 16 ގެ މެޗުތައް ފަށަން ހަމަޖެހިފައިވަނީ މިރެއެވެ. އެގޮތުން ގަދަ 16 ގެ ހަތަރު މެޗެއް މިރޭ ކުޅުމަށް ވަނީ ހަމަޖެހިފައިވެއެވެ.\nޖުމްލަ 136 ޓީމާއެކު ފެށިގެން ކުރިއަށްދާ މުބާރާތުގެ ފިރިހެން ޑިވިޝަނުގައި 120 ޓީމު، އަދި އަންހެން ޑިވިޝަނުގައި 16 ޓީމު ވާދަކުރެއެވެ. މުބާރާތުގެ ފިރިހެން ޑިވިޝަން މެޗުތައް ކުރިއަށް ދަނީ ނޮކްއައުޓް އުސޫލުންނެވެ. އަދި އަންހެން ޑިވިޝަން ކުރިއަށްދަނީ ހަތަރު ގްރޫޕަކަށް ބަހާލުމަށްފަހު، ގްރޫޕް ސްޓޭޖް މެޗުތައް ނިމުމުން އެންމެ ކުރީގައި އޮންނަ ދެ ޓީމު ކުއާޓާ ފައިނަލަށް ދަތުރުކުރާ ގޮތަށެވެ.\nމިފަހަރުގެ މުބާރާތުގެ ފައިސާގެ އިނާމްތައް ބޮޑުކޮށް ޗެމްޕިއަން ޓީމަށް 100,000 ރުފިޔާ، ރަނަރަޕް ޓީމަށް 50,000 ރުފިޔާ އަދި ފެއާޕްލޭ ޓީމަށް 25,000 ރުފިޔާ ވަނީ ހުށަހަޅާފަ އެވެ.


ފޭރާން ހަންގަނޑު ނިވައިކޮށްދޭ ފަދައިން ތިބާގެ އުނިކަންކަން ﷲ ފޮރުއްވަވައި ދެއްވަވަން ބޭނުން ހެއްޔެވެ؟: މުފްތީ މެންކް\nއާރޓިކަލްކިޔުމަށް ހޭދަވާނެކަމަށް ބެލެވެނީ : 1 މިނެޓް, 33 ސިކުންތު\nﷲ ތަޢާލާ ގުޅުން އުފައްދަން ޖެހޭ ވަރަށް ގުޅުން އުފެއްދިއްޖެ ނަމަ ތިބާގެ ސިކުނޑި އަބަދުވެސް އޮންނާނީ ހަމަޖެހިގެންނެވެ. އުނދަގޫވާނެ އެއްވެސް ކަމެއް ކުރިމައްޗެއް ނުވާނެއެވެ. އަދި ކީއްހެއްޔެވެ؟ ފޭރާން ތިބާގެ ހަންގަނޑު ނިވައިކޮށްދޭ ފަދައިން ތިބާގެ އުނިކަންކަން ﷲ ތަޢާލާ ފޮރުއްވަވައި ދެއްވަވާނެތެވެ.\nއެއިރުން މީސްތަކުންނަށް ތިބާގެ ކިބައިން ފެންނާނީ ރަނގަޅު ސިފަތަކެވެ. އުނި އެއްވެސް ކަމެއް ނުފެންނާނެއެވެ.\nވީމާ ތިބާއަކީ މީސްތަކުންގެ ތެރޭގައި ފުރިހަމަ މީހަކަށް ވުމަށް ވެސް ކުރަން އޮތް ކަމަކީ ﷲ ތަޢާލާއަށް ފުރިހަމަ ގޮތުގައި ކިޔަމަންތެރިކަން އަދާކުރުމެވެ. ﷲ ތައާލާ އާއި އޮންނަން ޖެހޭ ގުޅުންތައް ބަދަހިކުރުމެވެ. އެކަންކަން ޙާޞިލުކުރެވޭނީ ހަމައެކަނި ތަޤްވާވެރިކަމުންނެވެ. ކޮންމެ މީހަކަށް އެންމެ މުހިންމު ކަމަކީ ތަޤްވާވެރިކަން ކަމުގައި ވަނީ މިފަދަ ސަބަބުތަކަށްޓަކައެވެ.\nތަޤްވާވެރި ވެވޭނީ އިސްލާމް ދީނަށް އަމަލުކޮށްގެންނެވެ. ކީރިތި ޤްރުއާނަށް ޢަމަލުކޮށްގެންނެވެ. މަޝްހޫރު މީހުންގެ ފަހަތުން ހިނގައި އެމީހުންގެ ވަށައިގެން މުގޯލި އަޅައިގެނެއް ނޫނެވެ. އެގޮތުން ހޯދޭ ކުރިއެރުން ދަމަހައްޓަން ކިތަންމެ ވަރަކަށް ބޭނުންވި ނަމަވެސް ދާދި އަވަހަށް އެމީހަކާއި ވަކިވެގެންދާނެއެވެ. އެމީހަކު ދަމަހައްޓަން ބޭނުންނަމަ ވަކިވެގެން ނުދާނީ ހަމައެކަނި ތަޤްވާވެރިކަމެވެ.\nމުޞީބާތަށް ޝުކުރުވެރިވާން ނޭނގޭ މީހަކަށް އުފަލާ ހިތްހަމަޖެހުމެއް ނުލިބޭނެ!\nއިންސާނާގެ ފުރާއަށް ދެވޭނެ އެންމެ ބޮޑު އަނިޔާ ދިނުން ހުއްޓައިލާށެވެ!\nމައުލޫމާތު ނެތް ކަންކަމުގެ ބަހުސްތަކުގަ ބައިވެރިވުމުން ލިބޭނީ ގެއްލުން!\nއަންހެން ކުއްޖަކު އަންހެނަކަށްވަނީ ވަކި އަހަރަކުން ނޫންކަން ސަރުކާރުގެ އިސް މަޤާމުތަކުގައި ތިބި މީހުންނަށް އަންގައިދޭން އެބަޖެހޭ!\nޚުލްޤް ނުބައި މީހަކާ ކައިވެނި ނުކުރާށެވެ! އެމީހާ ނުކުރާނެ ނުބައި ކަމެއް، ނުދޭނެ އަނިޔާއެއް ނޯންނާނެއެވެ!


މިރަށު ދަނޑުވެރިންނަށް ބޭނުންވާ ގަސްކާނާއާއި ބޭސް ފޯރުކޮށްދޭނެ ފަރާތެއް ހޯދުމަށް ކުރި ނަމްބަރ 311/311/2019/1 (24 ޖަނަވަރީ 2019) އިޢުލާނާއި ގުޅިގެން މަޢުލޫމާތު ސާފުކުރުމަށް ޙާޟިރުވެފައިވަނީ އެންމެ ފަރާތަކުން ކަމަށްވާތީ އެއިޢުލާން ބާޠިލުކޮށް އަލުން އެފުރުޞަތު ހުޅުވާލަމެވެ.\n• 1100 ބަސްތާ ގެރިގުއި\n• 160 ޕެކެޓް އެން.ޕީ.ކޭ 20:20:20\n• 230 ޕެކެޓް ބާސް\n• 135 ޕެކެޓް ޔޫރިޔާ\n• 600 ކިލޯ ހައިޑްރޯ ކޮމްޕްލެކްސް\n• 210 ކިލޯ ޕޮޓޭސިއަމް\n• 65 ފުޅި އެބަމެކްޓިން\nމިކަމަށް ޝަޢުޤުވެރިވާ ފަރާތްތަކަށް މިމަސައްކަތާއި ގުޅޭ މަޢުލޫމާތު ދިނުން އޮންނާނީ 03 ފެބްރުއަރީ 2019 ވާ އާދިއްތަ ދުވަހުގެ މެންދުރު 12:00 ގައި މިއިދާރާގައެވެ. އަދި އަންދާސީ ހިސާބުތައް ހުށަހެޅުން އޮންނާނީ 06 ފެބްރުއަރީ 2019 ވާ ބުދަ ދުވަހުގެ މެންދުރު 12:00ގައި މިއިދާރާގައެވެ. މަޢުލޫމާތު ސާފުނުކޮށް ހުށަހަޅާ އަންދާސީ ހިސާބުތައް ބަލައިނުގަނެވޭނެވާހަކަ ދަންނަވަމެވެ. އަދި މަޢުލޫމާތު ސާފުކުރުމަށް އެހެން ފަރާތެއްގެ ބަދަލުގައި ވަޑައިގަންނަވާއިރު ބަދަލުގައި ވަޑައިގަންނަވާކަން އެނގޭނެފަދަ ލިޔުމެއް ގެންނަވަންވާނެއެވެ. މިކަމަށް އެދި ކުރިމަތިލެވޭނީ ދިވެހިރާއްޖޭގެ ވިޔަފާރި ޤާނޫނު (18/2014) ގެ ދަށުން ރަޖިސްޓަރީ ކުރެވިފައިވާ ކުންފުނިތަކަށާއި، އަމިއްލަ ފަރުދުންގެ ވިޔަފާރި ޤާނޫނު (19/2014)ގެ ދަށުން ރަޖިސްޓަރީވެފައިވާ ފަރާތްތަކަށެވެ. މިކަމާއި ގުޅޭގޮތުން އިތުރު މަޢުލޫމާތު ސާފުކުރެއްވުމަށް ރަސްމީ ގަޑީގައި 6580072 ނަމްބަރ ފޯނާއި ގުޅުއްވުން އެދެމެވެ.\nތާރީޚް ހ: 23 ޖުމާދުލްޢޫލާ 1440 ތާރީޚް މ: 29 ޖަނަވަރީ 2019\nދަނޑުވެރިކަން ކުރުމަށް ބޭނުންކުރާ ގަސްކާނާއާއި ބޭސް ފޯރުކޮށްދޭނެ ފަރާތެއް ބޭނުންވެއްޖެ Reviewed by ފައިނު ކައުންސިލް އިދާރާ on 1:14 AM Rating: 5


Dhe Sarukaaruge Adhadhu Thah Udaa Bimaahaa Thafaathu!\nމިހާރުގެ ސަރުކާރު ކޯލިޝަންގެ ލީޑަރުން: ފޮޓޯ އަވަސް\nދެ ސަރުކާރުގެ އަދަދުތައް އުޑާ ބިމާހާ ތަފާތު، ދޮގު ހަދަނީ ކޮންބައެއް؟\n15 ޑިސެމްބަރ 2021 - 20:13:25\nކުރީގެ ރައީސް އަބްދުﷲ ޔާމީން ވިދާޅުވަނީ އެއްލައްކަ ހަތަރުހާސް ވަޒީފާ އެދައުރުގައި އުފެއްދިފައިވާ ކަމަށެވެ. އެކަމަކު މި ސަރުކާރުން ބަލާލިއިރު އެ އަދަދަކީ އެންމެ ބާވީސް ހާހެވެ.\nތަފާތު ބޮޑީކީ ނޫނެވެ. މާ ބޮޑަށްވެސް ބޮޑީއެވެ. އައްޑިހަ ދެހާސް ވަޒީފާގެ ތަފާތެކެވެ. ނުދޭ ކަމަށް ބުންޏަސް، ދިން ކަމަށް ބުންޏަސް ހާދަހާ ވަޒީފާ އެކެވެ. ހާދަހާ ފައިސާއެކެވެ. ހާދަހާ ބައެއްގެ އުފާވެރިކަމެވެ. މިފަދަ ކަމަކުން އެކަނިވެސް ސަރުކާރުތަކާ ހަވާލުވާ ފަރާތްތަކުގެ ޒިންމާ އަދާ ކުރާ މިންވަރު ހާމަ ވެއެވެ. ރައްޔިތުންނަށްޓަކައި ވެރިކަން ކުރަން އަންނަ މީހުންގެ އިހްލާސްތެރިކަން ފެނެއެވެ. ދޮގު ހަދަންޏާ ދޮގު ހަދަނީ ވެސް އެންމެ އިސް ފަރާތުންނެވެ. އެއީ ތެދެއް ކަމަށްވާނަމަ އެކަންވެސް ރައްޔިތުން އުފަލާއެކު ގަބޫލު ކުރާނެއެވެ.\nއަޑަށް ބާރުލާފައި އެންމެ ފަހުން ބޭއްވި ޕީޕީއެމް ގެ ބައްދަލުވުމުގައިވެސް ރައީސް ޔާމީން ތަކުރާރު ކުރެއްވީ އެއްލައްކަ ހަތަރުހާސް ވަޒީފާ އުފެއްދެވި ވާހަކައެވެ. އުފެއްދި ވަޒީފާ ތަކެއް ކަމަށްވާނަމަ އެވަޒީފާތަކުގެ ސަބަބުން ވަރަށް ގިނަ މީހުންނަށް އުފާވެރިކަން ލިއްބައި ދޭނެއެވެ. މިސަރުކާރުންވެސް އެފައިސާތައް ހަމަ އެވަޒީފާ ތަކުގައި ތިބި މީހުންނަށް މުސާރައާއި އިނާޔަތްތަކުގެ ގޮތުގައި ވެސް ދޭން ޖެހޭނެއެވެ.\nކޮންމެ ސަރުކާރެއްގައިވެސް ފާހަގަ ކުރެވޭ އެއްކަމަކީ ބައެއް ލިއުންތައް ގެއްލޭ ކަމެވެ. ރައީސް ޔާމީނުގެ ސަރުކާރުގައިވެސް ނުފެންނަ ލިއުންތައް ބައިވަރެވެ. މިސަރުކާރުގައި ވެސް އެފަދަ ލިޔެކިއުންތައް ހުރެއެވެ. އެގޮތުން އެންމެ ބޮޑަށް ފާހަގަ ކުރެވުނު އެއްލިއުމަކީ އިންޑިއާއެކު ވެފައިވާ މިލިޓަރީ އެއްބަސް ވުމުގެ ވާހަކައެވެ. އެ ލިއުން މަޖިލީހާ ހަމައަށް ގެންދެވުނީވެސް ވަރަށް ލަކި ޖަހައިގެންނެވެ. އެކަމަކު ފެނުނު ލިއުމުގެ ވާހަކަވެސް ދެބައި މީހުންވެސް ދައްކަނީ ދެގޮތަށެވެ. އެއްބަޔަކަށް އެ ރަނގަޅެވެ. އިންތިހާ އަށް ރަނގަޅެވެ. އަނެއް ބަޔަކަށް އެ ގޯހެވެ. ގޯހީ މާބޮޑަށެވެ. މިކަން މިހެން އޮތުމަކީ މަލްޓިޕާޓީ ޑިމޮކްރަސީގެ ރުކުނަކީ ހެއްޔެވެ؟\nކުރީގެ ރައީސް ޔާމީންގެ ސަރުކާރުގައި އުފެއްދިފައިވަނީ ބާވީސް ހާސް ވަޒީފާ ކަމަށް ރައީސް އޮފީހުގެ ތަރުޖަމާނު މަބްރޫކް ވިދާޅުވެއެވެ. ޕެންޝަން އޮފީހާ ހަވާލާ ދެއްވައެވެ.\nމަބްރޫކް ވިދާޅުވީ ރައީސް ޔާމީން ރައީސް ކަމަށް ވަޑައިގެންނެވި އިރު ރާއްޖޭގައި 18 އަހަރާއި 65 އަހަރާދެމެދުގެ މީހުން ތިބި އަދަދަކީ ދެލައްކަ ފަސްހާސް ކަމަށެވެ. އަދި އޭގެތެރެއިން ރައީސް ޔާމީން، ރައީސްކަމަށް ވަޑައިގެންނެވި އިރުވެސް 95 ހާސް މީހުން ތިބީ ވަޒީފާގައި ކަމަށެވެ.\nއެހެންނަމަވެސް ރައީސް ޔާމީން ތަކުރާރު ކޮށް ވިދާޅުވަނީ އެމަނިކުފާނުގެ ފަސްއަހަރުގެ ދައުރުގައި އެއްލައްކަ ހަތަރުހާސް މީހުންނަށް ވަޒީފާ ދީފައިވާ ކަމަށެވެ.\nއެކަމާ ގުޅުވައި ޕީއެސްއެމް އިން ގެނެސްދިން ޕްރޮގްރާމްގައި މަބްރޫކް ވިދާޅުވީ އެއްލައްކަ ހަތަރުހާސް ވަޒީފާ ދެވިފައިވާ ކަމަށްވާނަމަ ރާއްޖޭގައި މިހާރު ވަޒީފާ އަދާ ނުކުރާ މީހަކު ހުރެގެން ނުވާނެ ކަމަށެވެ.\nމަބަރޫކް އިތުރަށް ވިދާޅުވީ ޕެންޝަން އޮފީހުގެ ތަފާސް ހިސާބުތަކަށް ބަލާއިރު ރައީސް ޔާމީނުގެ ސަރުކާރުގައި އުފެދިފައިވާ ޖުމްލަ އަދަދަކީ ބާވީސް ހާސްކަމަށެވެ.އަދި އެއީ ޕްރައިވެޓް ސެކްޓާ ވެސް ހިމަނައިގެން ކަމަށް މަބްރޫކް ވިދާޅުވިއެވެ.\nއަދި ހަމައެއާއެކު ޕެންޝަން އޮފީހާ ހަވާލާ ދެއްވައި މަބްރޫކް ވިދާޅުވީ މިސަރުކާރުގެ ތިން އަހަރުތެރޭ މިހާތަނަށް އެގާރަ ހާސް ވަޒީފާ އުފައްދާފައިވާ ކަމަށެވެ.\nދެސަރުކާރުގެ ބަސްމަގު ތަފާތީ ހަމައެކަނި މިކަމުގައި އެކަންޏެއް ނޫނެވެ. އިންޑިޔާ މިލިޓަރީ މައްސަލާގައިވެސް ހަމަ އެހާ ތަފާތެވެ. އެއްބަޔަކު ބުނަނީ އެމީހުން މިރާއްޖޭގައި ބޭތިއްބުމަކީ ވަރަށް މުހިއްމު އަދި އެހާ ބޭނުންތެރި ކަމެއް ކަމުގައެވެ. އެކަމަކު އިދިކޮޅު ކޯލިޝަންގެ ވިސްނުން އެއާ މުޅިން ތަފާތެވެ. ރައީސް ޔާމީން ވިދާޅުވީ އިންޑިޔާ މިލިޓަރީގެ އެއްވެސް މީހަކު މިރާއްޖޭގައި ތިބެގެން ނުވާނެ ކަމަށެވެ. އެއެންމެން ޖެހޭނީ ބޭރުވާން ކަމަށްވެސް ޔާމީން ވިދާޅުވިއެވެ. އިދިކޮޅު ފަރާތްތަކުން ގަބޫލު ކުރަނީ އެކަމުން ރާއްޖެއަށް އޮތީ އިންތިހާއަށް ގެއްލުން ކަމަށެވެ.\nއެހެންވެ މާލޭގައި ބާއްވަމުން ގެންދިޔަ މުޒާހަރާތަކާއި އެއްވުންތައްވެސް ރާއްޖޭގެ އެކި ކަންކޮޅުތަކަށް ފުޅާ ކުރުމަށް މިހާރު އިދިކޮޅުން ވަނީ މަސައްކަތް ފަށާފައެވެ. ރައީސް ޔާމީން އެ ފުރާވަޑައިގަންނަވަނީ އެކަމަށްޓަކައެވެ. ފައްޓަވަނީ ކ އަތޮޅު ގުރައިދޫންނެވެ. އެއަށްފަހު އޮތީ ތުލުސްދޫއެވެ. އެއްއަޑެއް އިއްވުމަށެވެ. "އިންޑިޔާ އައުޓް"ގެ އަޑެވެ.\nއެކަމަކު މިސަރުކާރުގެ ބަސްމަގު ތަފާތެވެ. ބުނަނީ އިންޑިޔާއާއެކު ވެވޭ އެއްބަސްވުން ތަކުން ރާއްޖެއަށް އޮތީ އިންތިހާއަށް މަންފާކަމަށެވެ. ފައިދާ ކަމަށެވެ.\nކ ގާފަރުގައި އޮތް 41 ވަނަ މަސްވެރިންގެ ދުވަހުގެ މުނާސަބަތުގައި ބޭއްވި ޖަލްސާގައި ރައީސް ސޯލިހު ވަނީ ރާއްޖޭގެ ކަނޑުތައް ހިމާޔަތް ކުރުމާ ބެހޭ ގޮތުން ވާހަކަ ދައްކަވާފަ އެވެ. ރައީސް ވިދާޅުވީ ރާއްޖެއަކީ އިންޑިއާ ކަނޑުގައި އޮތް ކަނޑުގެ ސަރަޙައްދު ބޮޑު ޖަޒީރާ ޤައުމެއް ކަމަށާއި، ބަދަލުވަމުންދާ ދުނިޔޭގެ އޮއިވަރާއި، ކާރޫބާރޫގެ ތެރެއިން އުފެދެމުންދާ ނުރައްކާތެރި އުދަބާނި، ރާއްޖޭގެ ހުރަހަށާއި ދިގަށް އެބަ ހިނގާ ކަމަށެވެ.\nއެގޮތުން ބައިނަލްއަޤްވާމީ ބޮޑެތި ޑްރަގް ނެޓްވާކްތަކުން، އަބަދާއި އަބަދު ހަރަކާތްތެރިވަމުން އެބަދާ ކަމަށާއި، ޓެރަރިޒަމާއި އެހެނިހެން ވަގު ވިޔަފާރި އާއި، ހަތިޔާރުގެ ޣައިރު ގާނޫނީ މުއާމަލާތްތައް ހިންގާ ފަރާތްތައް، މި ސަރަޙައްދުގައި ހަރަކާތްތެރިވަމުން ގެންދާ ކަމަށް ރައީސް ވިދާޅުވިއެވެ.\nއެހެންކަމުން އަޅުގަނޑުމެންގެ ސަރަޙައްދު(ރާއްޖެ) ބެލެހެއްޓުމުގައި، އަވަށްޓެރި ގައުމުތަކާ ގުޅުން ބަދަހިކުރުމަކީ، މި ދެންނެވި މީހުން (ޓެރަރިޒަމާއި ޑްރަގް ނެޓްވޯކްތައް)ރުހޭނެ ކަމެއް ނޫން ކަމަށް ރައީސް ވިދާޅުވިއެވެ. އެހެންކަމުން ދިވެހިރާއްޖޭގެ ސަރަޙައްދު، އެއްގަމާއި ކަނޑާއި ވައިގެ މަގުން ބެލެހެއްޓޭނެވަރުގެ މަދަދެއް، ރާއްޖެއަށް ލިބުމަކީ، ކުށްވެރިންނަށް ކެތްވާވަރުގެ ކަމަކަށް ނުވާނެ ކަމަށް ރައީސް ސޯލިހު ވިދާޅުވިއެވެ.\nއެކަން ފާހަގަ ކުރެއްވުމާއެކު ރައީސް ސޯލިހު ވިދާޅުވީ ދިވެހި ދައުލަތުގެ ދަށުގައިވާ އެއްގަމާއި ކަނޑާއި ވައިގެ ސަރަޙައްދު، ޑްރަގާއި ޓެރަރިޒަމް ނެޓްވޯކްތަކުގެ ބޭނުންތަކަށް ދުލެއް ނުކުރެވޭނެ ކަމަށެވެ. ރާއްޖޭގެ މިނިވަންކަމާއި ސިޔާދަތާއި އިސްތިޤްލާލަކީ، މަސްދޯނި ފަހަރަށްވުރެ ޑްރަގް ބޯޓްފަހަރު ގިނަވާން ދޫކޮށްލުމެއް ނޫން ކަމަށެވެ. އަދި އެކަން ނުކުރައްވާނެ ކަމަށާއި، އެކަން ކުރިޔަ ނުވެސް ދެއްވާނެ ކަމަށް ރައީސް ވިދާޅުވިއެވެ.\nމާނައަކީ ރާއްޖޭގެ ސަރަހައްދުތައް ބެލެހެއްޓުމަށް އިންޑިޔާގެ އެހީ ހޯދާނެ ކަމެވެ. އަދި އެއީ ރާއްޖެއަށް އެންމެ ފައިދާހުރި ގޮތް ކަމެވެ. ސަރުކާރުގެ ވިސްނުމަކީ އެއީކަމެވެ.\nމިފަދަ އެއްތައް ކަމެއްގައި ސަރުކާރާއި އިދިކޮޅުގެ ވިސްނުން އޮތީ ދެކޮޅަށް ވާންވެފައެވެ. ރައީސް ޔާމީންގެ ސަރުކާރުގައި އެޅި ހިޔާ ފްލެޓްތަކުގެ މައްސަލާގައިވެސް ހަމައެގޮތެވެ. އެ ފްލެޓްތަކުގެ އަގުތަކާމެދުވެސް ދެފަރާތުން ދައްކާ ވާހަކަ އެހާތަފާތެވެ. އެއްބަޔަކު ކުޑަ ކުރެވޭނެ ކަމަށް ބުނާއިރު އަނެއްބަޔަކު ބުނަނީ ކުޑަ ނުކުރެވޭނެ ކަމަށެވެ.\nހަމަ ކޮންމެ ކަމެއްގައިވެސް ވިސްނުން ތަފާތެވެ. ބައެއްފަހަރު ފެންނަން ހާމައަށް ހުންނަ ކަންކަމުގައިވެސް ތަފާތެވެ.\nއެމްޑީޕީޕީޕީއެމްޕީޕީއެމްގެ ރައީސްގެ އޮފީސްރައީސް ޔާމީންރައީސް އޮފީސްރައީސް ޞާލިޙްއިންޑިއާވަޒީފާއިދިކޮޅު ކޯލިޝަން\nޒުވާނާގެ ހަށިގަނޑު ފެނުނީ ފުލުހުންގެ އިދާރާ ކުރިމަތިން\nރައީސް ސޯލިހަށް އިތުރު ދައުރެއް ދޭން ޖެހޭ\nތަރައްގީއަށް ރައްޔިތުންގެ ބައިވެރިވުން މުހިއްމު\nސަރުކާރު އިދާރާތަކުގެ ހިދުމަތް ރަނގަޅުވާން ޖެހޭ


Barca Match Aa Gaaiyvefa Vanikoh Neymar Ah Aniyaa Vejje - Vaguthu\nނޭމާއަށް އަނިޔާވެ ދަނޑުމައްޗަށް ވެއްޓިފައި\nފްރެންޗް ކަޕުގެ ރައުންޑް އޮފް 64 ގައި އެ ގައުމުގެ ދެވަނަ ޑިވިޝަނުގެ ކަން އަތުން ޕެރިސް ސެެއިންޓް ޖާމަން (ޕީއެސްޖީ) ޕީއެސްޖީ މޮޅުވި މެޗުގައި އެ ޓީމުގެ ތަރި ނޭމާއަށް އަނިޔާވެ ޗެމްޕިއަންސް ލީގުގައި ބާސެލޯނާ އާއި ދެކޮޅަށް ކުޅޭ މެޗުން ނުފެނުމުގެ ފުރުސަތު ބޮޑުވެއްޖެއެވެ.\nމި މެޗުން ޕީއެސްޖީ މޮޅުވީ 1-0 ގެ ނަތީޖާއަކުންނެވެ. މިހާތަނަށް ޕީއެސްޖީ ކުރިމަތިލި ބޮޑެތި މެޗުތަކުގައި އަނިޔާގެ ސަބަބުން ނޭމާ ކުޅެފައެއް ނުވެއެވެ. އަދި އަނިޔާގެ ރެކޯޑެއްވެސް އޭނާގެ އޮވެއެވެ.\nނޭމާއަށް އަނިޔާވެފައިވަނީ މެޗުގެ 64 ވަނަ މިނެޓުގައެވެ. އެއާއެކު އޭނާގެ ބަދަލުގައި އެމްބާޕޭ ކުޅެން ނެރުނެވެ. ނޭމާގެ މެޑިކަލް ޓެސްޓުތައް ހަދަމުން އަންނައިރު ރިޕޯޓުތައް ބުނާ ގޮތުން ނޭމާގެ ވައަތު ފައިގެ ފަލަމަސްގަނޑަށް ވަނީ ގެއްލުންވެފައެވެ. ނޭމާއަށް އަނިޔާވިޔަސް ޕީއެސްޖީގެ ކޯޗު ހުރީ ފޮނި އުއްމީދެއްގައެވެ. ކޯޗު ގަބޫލުކުރާ ގޮތުގައި ބާސާ މެޗަށް ނޭމާ ފިޓުވާނެއެވެ.\nނޭމާއަކީ އަނިޔާގެ ރެކޯޑެއް އޮތް ކުޅުންތެރިއެކެވެ. ދުނިޔޭގެ ރެކޯޑު އަގެއްގައި 2017 ގައި ބާސާ ދޫކޮށް ޕީއެސްޖީއަށް ބަދަލުވެ ލީގުގެ އެންމެ ފަހު ތިން މަހު ކުޅުމާއި ދުރުވީ ފައިގެ ކަށިތަކަށް ގެއްލުންވެގެންނެވެ. އޭގެފަހުން އެކަހަލަ އަނިޔާއެއް ޖެނުއަރީ 2019 ގަވެސް ލިބުނެވެ. އެއާއެކު ޕީއެސްޖީގެ މުހިއްމު މެޗުތަކެއް އޭނާއަށް ގެއްލި ކުލަބާއި މައްސަލަތަކެއް ވެސް ޖެހުނެވެ.\nޕީއެސްޖީގައި ނޭމާގެ ފަރާތުން އަހުލާގީ ގިނަ މައްސަލަތަކެއް ފެންމަތިިއެވެ. ހާއްސަކޮށް ކުލަބުގެ އުސޫލުތަކާއި ހިލާފަށް ކަންކަން ކުރުން ފާހަގަކޮށްލެވެއެވެ. ދާދިފަހުން ކޮވިޑުގެ އުސޫލުތަކާއި ހިލާފަށް ޕާޓީ ކުރި މައްސަލައިގައި ނޭމާ ވަނީ ފާޅުކަންބޮޑު ގޮތެއްގައި ކުލަބުގެ އުސޫލުތަކަށް ގޮންޖަހައި ވާހަކަ ދައްކައިފައެވެ. ނަމަވެސް ޕީއެސްޖީން އެކަމާ ގުޅޭގޮތުން އިތުރު ވާހަކައެއް ދައްކާފައެއް ނުވެއެވެ.\nޔުއެފާ ޗެމްޕިއަންސް ލީގުގެ ގަދަ 16ގައި ބާސެލޯނާ އާއި ޕީއެސްޖީ ބައްދަލުކުރާ މެޗު ކުޅޭނީ އަންނަ އަންގާރަ ދުވަހުއެވެ.\nފެބުރުއަރީ 11, 2021 16:00\nވަރައް ރަގަޅު. ފުޓުބޯޅަކުޅެއް އުޅޭ ސެއްޅިއެއް.


Rainbow inn Addugai investkuraane: Council | Mihaaru\nޚަބަރު / އައްޑޫ ހައުސިން ޕްރޮޖެކްޓް\nރެއިންބޯ އިން އައްޑޫގައި އިންވެސްޓްކުރަން ޝައުގުވެރިވޭ: ކައުންސިލް\n28 ނޮވެމްބަރ 2021 - 13:24\nރާއްޖޭގެ މަޝްހޫރު ވިޔަފާރި ކުންފުނި ރެއިންބޯ އިން އައްޑޫގައި އިންވެސްޓްކުރަން ޝައުގުވެރިކަން ފާޅުކޮށްފައިވާ ކަމަށް ސިޓީ ކައުންސިލުން ބުނެފި އެވެ.\nރެއިންބޯ ކޮންސްޓަރަކްޝަންގެ އިސްވެރިންތަކެއް އިއްޔެ ކައުންސިލާ ބައްދަލުކޮށް، ކުރި މަޝްވަރާތަކަށް ފަހު، ކައުންސިލުން ކުރި ޓްވީޓްތަކެއްގައި ބުނީ އައްޑޫގައި ހައުސިން ޕްރޮޖެކްޓެއް ކުރިއަށް ގެންދިއުމުގެ އިތުރުން އެކި ދާއިރާތަކުން އެ ސިޓީގައި އިންވެސްޓް ކުރަން ވެސް ޝައުގުވެރިކަން ފާޅުކޮށްފައިވާ ކަމަށެވެ.\n"މި ބައްދަލުވުމުގައި މޭޔަރު އަލީ ނިޒާރު ވަނީ އައްޑޫގައި އިންވެސްޓްކުރަން ގަސްދުކުރާ ފަރާތްތަކަށް އަބަދުވެސް މަރުހަބާ ކިޔައި، އެ ފަރާތްތަކަށް ކައުންސިލްގެ ފުރިހަމަ އެއްބާރުލުން އަބަދުވެސް ލިބޭނެ ކަމުގެ ފުރިހަމަ ޔަގީންކަން [ވެސް] ދެއްވާފައި." ކައުންސިލުން ބުންޏެވެ.\nރެއިންބޯ އިން އައްޑޫގައި އިންވެސްޓްކުރަން ޝައުގުވެރިކަން ފާޅުކުރި ނަމަވެސް މިކަމާ ބެހޭ އިތުރު އެއްވެސް ތަފުސީލެއް އަދި ނުދެ އެވެ. ރެއިންބޯ އިން އެންމެ ދެކުނުގެ ސިޓީގައި ހައުސިން ޕްރޮޖެކްޓެއް ހިންގަން ޝައުގުވެރިކަން ފާޅުކުރި އިރު، އެއީ އެފަދަ މަޝްރޫއުތައް މާލެ ސަރަހައްދުގައި ވަރަށް ފުޅާކޮށް ހިންގާ ކުންފުންޏެކެވެ.\nއައްޑޫ ސިޓީ ކައުންސިލުން ރެރިންބޯ ކޮންސްޓްރަކްޝަން އާއި މިއަދު ބައްދަލުކުރައްވައިފި. މިބައްދަލުވުމުގައި ރެއިންބޯ ކޮންސްޓްރަކްޝަން އިން ވަނީ އައްޑޫ ސިޓީގައި ހައުސިންގް ޕްރޮޖެކްޓެއް ފެށުމަށާއި، އެހެނިހެން ދާއިރާ ތަކުގައި އިންވެސްޓް ކުރުމުގެ ޝައުގުވެރިކަން ފާޅުކުރައްވައިފަ. 1/2 pic.twitter.com/n3IsHdO5Kw\n— Addu City Council (@AdduCityCouncil) November 27, 2021\nރާއްޖޭގެ މަޝްހޫރު އެހެން ކުންފުންޏެއް ކަމަށްވާ އަމިން ކޮންސްޓްރަކްޝަނުން ވެސް އައްޑޫގައި ހައުސިން ޕްރޮޖެކްޓެއް ކުރިއަށް ގެންދަން ކުރިން ނިންމި އެވެ. އެއީ ކުރީގެ ރައީސް މުހައްމަދު ނަޝީދުގެ ސަރުކާރުގައި 2011 ގެ ސާކް ސަމިޓް އައްޑޫގައި ބޭއްވި ދުވަސްވަރު އެ ސަމިޓަށްޓަކައި ހެދި އިކްޓޯރިއަލް ކޮންވެންޝަން ސެންޓަރު [މިހާރުގެ އައްޑޫ އިކްއެޓޯރިއަލް ހޮސްޕިޓަލް] ގެ މަސައްކަތް އެ ކުންފުނިން ކުރި ދުވަސްވަރެވެ. ނަމަވެސް ނަޝީދުގެ ވެރިކަން ނިމުނު ފަހުން، އެ ކުންފުނިން އައްޑޫގައި ކުރިއަށް ގެންދަން ނިންމި ހައުސިން ޕްރޮޖެކްޓާ ގުޅޭ އެއްވެސް ވާހަކައެއް ދެއްކެވިފައެއް ނުވެ އެވެ.\nއައްޑޫގައި ބޯހިޔާވަހިކަން ފޯރުކޮށް ދިނުމަށް ހިންގާފައިވާ މަޝްރޫއުތަކަށް ބަލާ އިރު، ނަޝީދުގެ ވެރިކަމުގައި ފޭދޫގައި ހައުސިން ޔުނިޓްތަކެއް އަދި އަބްދުﷲ ޔާމީންގެ ވެރިކަމުގައި ހިތަދު އާއި ހުޅުމީދޫގައި ފްލެޓްތަކެއް އަޅާފައިވެ އެވެ.\nއައްޑޫ އައްޑޫ ސިޓީ ކައުންސިލް އައްޑޫ ހައުސިން ޕްރޮޖެކްޓް ރެއިންބޯ އަލީ ނިޒާރު، މޭޔަރު (އައްޑޫ ސިޓީ)\nތިގޮތަށް "އައްޑޫ ތަރައްޤީކުރާހިތުން" ލޮލަށް ނިދިނައިސްގެން އުޅުނު މާލޭގެ ބޮޑު މަހުޖަނަކު އެއޮތީ ގޭންއެއަރޕޯޓް ޙިއްސާގަނެ އެތަނުގައިވެސް ބޮޑުތަޅު އަޅުވާފައި. # މާލޭގެ ވަރަށް ގިނަ ބޮޑުން ވަނީ ލ.އަތޮޅު ތަރައްޤީކުރާހިތް ވެގެން މުޅި ލ.އަތޮޅު ހުސްކޮށް ބިންތައް ނަގާ ބޮޓެތި އިކޯޒޯން ތަކުގެ ގޮތުގައި ޖަންގަލި ހައްދާފައި. # ކ.އަތޮޅު މާލޭ ބަޔަކު ރިސޯޓެއް ފިޔަވާ ރާއްޖޭގެ އެހެން ރަށެއްގައި އިންވެސްޓްކޮށްގެން ކަމެއް ނުކުރާނެ.\nއައްޑު އަތޮޅުގައި އަބަދުވެސް ވެރިންގެ ގޮތުގައި ތިބެނީ އެއިރަކު އޮންނަ ސަރުކާރަކުން ނޫނީ ވެރިކަންކުރާ ޕާޓީ އަކުން ބޭނުންވާ ގޮތަށް ރައްޔިތުން "މަގު ފުރައްދާ" މީހަކު ހޯދާފައި އެމީހާ އާއި އާއިލާގެ މީހުން ޖީބުފުރޭވަރަށް ބޯކޮށް ފައިސާލިބޭ ގޮތަށް ވެރިކަމުގައި ބެހެއްޓުން. މިކަމުގެ ބޭނުމަކީ އައްޑޫ މީހުން މަސައްކަތުގެ އަޅުންގެ ގޮތުގައި މަރުވަންދެން މާލޭ/ ހުޅުމާލޭ ކޮތަރު ކޮށިތަކުގައި ބޭތިއްބުން! މިހެންވީމަ މޭޔަރ އަށް ވެސް ގޮވޭނީވެސް ކަނޑުކޮސް!\n"މާލޭމީހުންދައްކާ ހުވަފެންފަދަ ވާހަކަ ދެއްކުމުގެބަދަލުގައި" ސިޓީގެ ތަރައްޤީއަށް ކަމެއްކުރެވޭތޯ ބަލާބަލަ. # އައްޑޫ ރިސޯޓްމަތިން ހަދާންނައްތާލާ ޓްއަރިޒަމްވިޔަފާރި މާލޭމީހުނަށްދޫކޮށްލާފައި ގޭން އެއަރޕޯޓް ޓްރާންސިޓްހަބަކަށް ހަދާން އިންޑިޔާގެ4މަންޒިލަކުން ގޭންއަށް IndiGo ގެދަތުރު ފައްޓައި އަދި ގޭންއެއަރޕޯޓުން ޖިއްދާ، ނައިރޯބީ، ޖޮހަނެސްބާރގް އަދި ޖަކާޓާއަށާއި ޕާރތްއަށް ޝެޑިއުލް ދަތުރުކޮށްދެއްވުމަށް އެކުވެރި އިންޑިޔާ ސަފީރު އަރިހުން އެދިލައްވާ.\nމޭޔަރަށް ސާބަސް!! މާދަމާ ބުނާނެކަން ނޭގެ ކަނޑު ތޮށިލާ ވެލިގަލަށް ދިއުމުގައި މަޝްހޫރު މާމިގިލީ ޤްރޫޕަކާއި، ގިތެޔޮމިރުހުގެ ރާނީ ކަނޑޫދޫ ދަނޑުވެރިންނާއި، ދިއްގަރު ރިހާކުރު ކައްކާ ބަޔަކުވެސް އައްޑޫސިޓީގައި އެމީހުންގެ މެގަ ޕްރޮޖެކްޓް ތަކަކަށް ފުރުސަތު ދިނުމަށް އެދިފައިވާ ކަމަށް. # ހީކުރިވަރަށް ވުރެން އުދަނގޫ މަސައްކަތެއް ޒިންމާއެއް ކަމުގައިވާނަމަ "މުސާރަ ކޮޅަށްޓަކާ" ތިތަނުގައި ހުންނަން ނުވިސްނާ މިސިޓީގެ ކުރިއެރުމަށްޓަކާ އެއްފަރާތް ވެލަންވީ ނޫންތޯ؟\nމިހާރު ލަތީއަށް ވޯޓް ދެވުނު ނަމައޭ އައްޑޫ ރައްޔިތުން ހިތަށް އަރާނެ. ތިއީ ހަމަ ބޮޑު އަނގައެއް. އެއްވެސް ކަ،މެއް ކުރާން އިގޭ މީހެއްނޫން.


HEYRIYA | Ha. Uligamah Nazareh - Vaguthu\nރާއްޖެ އިން ފައްސި މަދު، ކޮވިޑަށް ޓެސްޓް ކުރުން ވެސް މަދު -5ގަޑިއިރު ކުރިން\nހޭރިޔާ: ހއ. އުލިގަމަށް ނަޒަރެއް\nހއ. އުލިގަމުގެ މަތިން ނަގާފައިވާ ފޮޓޯއެއް -- ވަގުތުު އިމޭޖަސް / އިބްރާހިމް ޝާބިލް\nވެރިކަންކުރާ މާލެއާއި 327.97 ކިލޯމީޓަރު ދުރުގައި އޮންނަ ހއ. އުލިގަމަކީ ރާއްޖޭގެ އެންމެ އުތުރުން އަދި ހއ. އަތޮޅުގައި މީހުން ދިރިއުޅޭ ދެވަނަ ރަށެވެ. އަތޮޅުގެ ވެރިކަން ކުރާރަށް ދިއްދޫގެ ހުޅަނގުއުތުރުން 30 ކިލޯމީޓަރު ބޭރުގައި އޮންނަ އުލިގަމުގެ އާބާދީގައި 532 މީހުން ވަނީ ރަޖިސްޓަރީ ކޮށްފައެވެ. މި ރަށުގައި 112 ހެކްޓަރު (ދިގުމިނުގައި 2.5 ކިލޯމީޓަރު، ފުޅާމިނުގައި 0.8 ކިލޯމީޓަރު) ބޮޑު ސަރަޙައްދެއް އޮންނައިރު ފާހަގަކޮށްލަން ޖެހޭ ކަމަކީ އުލިގަމަކީ ހއ. އަތޮޅުން ތިންވަނަ އަށް ބިމުގެ ގޮތުން އެންމެ ތަނަވަސް ރަށްކަމެވެ.\nހއ. އަތޮޅުގެ އެހެން ރަށްތަކެކޭވެސް އެއްފަދައިން އުލިގަމަކީ ޤުދުރަތީ ރީތިކަން ލިބިފައިވާ ޗާލު ރަށެކެވެ. މި ސަބަބަށްޓަކައި ފަތުރުވެރިކަމުގެ ދާއިރާގައި ވެސް އުލިގަމަކީ އާ ނަމެއް ނޫނެވެ. އަދި ހަމައެއާއެކު ފަތުރުވެރިކަމާއި ގުޅުންހުރި ދާއިރާތަކުގައި މިރަށު މީހުންވެސް އުޅެއެވެ. މިރަށުގެ އެއްކޮޅުގައި ފަތުރުވެރިކަމަށް ތަރައްޤީކުރާ ސިޓީ ހޮޓަލެއް އެޅުމުގެ މަސައްކަތް ވެސް މީގެ ކުރިން ފަށާފައި ވެއެވެ. ނަމަވެސް މި މަސައްކަތް މިވަގުތު އޮތީ ހުއްޓިފައެވެ. ރައީސް މައުމޫނުގެ ވެރިކަމުން ފެށިގެން ސިޓީ ހޮޓާގެ ހުވަފެން މިރަށު ރައްޔިތުން ދެކެމުން އައި ނަމަވެސް، އަދިވެސް އެކަމުގެ ފޮނިމީރުކަން އުލިގަމު ރައްޔިތުންނަށް ލިބޭގޮތް ވަނީ ނުވެފައެވެ. އެރަށު ކައުންސިލުން ވިދާޅުވި ގޮތުގައި ކޮންމެ ސަރުކާރަކުންވެސް އެވާހަކަތައް ސިޔާސީ ބޭނުމުގައި ދައްކައި، ވައުދު ފުއްދުމުގައި ބޮޑެތި އިހުމާލުތަކެއް އަންނަނީ ވަމުންނެވެ.\nހއ. އުލިގަމުގެ ފާހަގަކޮށްލެވޭ މިސްކިތް މަތިން ނަގާފައިވާ ފޮޓޯއެއް -- ވަގުތުު އިމޭޖަސް / އިބްރާހިމް ޝާބިލް\nމިރަށުގައި މާލޭގައި ހުންނަ ހުކުރު މިސްކިތާއި އެއްގޮތަށް އަޅާފައިވާ މިސްކިތެއް ހުރެއެވެ. ރަށުގެ ހެޔޮއެދޭ ފަރާތްތަކުން އަމިއްލަ ހަރަދުގައި އިމާރާތް ކުރި މި މިސްކިތުގެ މުންނާރުވެސް ހުންނަނީ މާލޭ ހުކުރު މިސްކިތާއި އެއްގޮތަށްކަން ފާހަގަކޮށްލެވެއެވެ.\nއުލިގަމް ރައްޔިތުންނަކީ ޢާންމު ގޮތެއްގައި މަސްވެރިކަމާއި ދަނޑުވެރިކަމުން މަންފާ ހޯދަމުން އަންނަ ބައެކެވެ. މީގެ އިތުރުން ފަންގި ވިނުމާއި އެކި ކަހަލަ އަމިއްލަ ވިޔަފާރިތައް ހިންގުމާއި އިމާރާތް ކުރުމުގެ މަސައްކަތް ކުރުމަކީ ވެސް މިރަށުގެ މީހުން ކޮށް އުޅޭ އާންމު މަސައްކަތްތަކެވެ. ރާއްޖޭގައި އަތޮޅުތެރޭގެ ރަށަކުން ފެނުނު އެންމެ ފުރަތަމަ ކޮވިޑް ވޭދަނަ ފެނިފައި ވަނީ މިރަށުންނެވެ. ކޮވިޑް-19ގެ ބަލިމަޑުކަމުގައި އުނދަގޫ ދުވަސްތަކެއް ތަހަންމަލު ކުުރުމަށް ފަހުގައި އުލިގަމު ރައްޔިތުން އަންނަނީ މަޑުމަޑުން މި އަޑިގަނޑުން އަރައިގަންނަމުންނެވެ.\nމިރަށުގެ ތާރީހަށް ބަލާއިރު މީގެ އަހަރުތަކެއް ކުރިން ރައީސް އިބްރާހިމް ނާސިރުގެ ވެރިކަމުގައި މިރަށު ރައްޔިތުން ވަނީ އަތޮޅު ވެރިރަށް ދިއްދޫ އަށް ބަދަލު ކޮށްފައެވެ. މީހުން މަދު ކަމަށް ބުނެ ދިއްދޫ އަށް މިރަށު ރައްޔިތުން ބަދަލުކުރި ނަމަވެސް، އޭގެ އަހަރުތެއް ފަހުން އުލިގަމު ރައްޔިތުން ވަނީ ދިއްދޫ ދޫކޮށް ތުރާކުނަށް ހިޖުރަ ކޮށްފައެވެ. އިބްރާހިމް ނާސިރު ވެރިކަމުގެ ފަހުކޮޅުގައި އެރަށު ރައްޔިތުންނަށް އުލިގަމުގައި އަލުން އާބާދުވުމުގެ ހުއްދަ ލިބެންދެން އެރަށު ރައްޔިތުން ދިރިއުޅުނީ އުލިގަމާއި އެންމެ ކައިރިން އޮންނަ ތުރާކުނުގައިކަން ފާހަގަކޮށްލެވެއެވެ.\nހއ. އުލިގަމުގެ ހިތްގައިމު ތުނޑި މަތިން ނަގާފައިވާ ފޮޓޯއެއް -- ވަގުތުު އިމޭޖަސް / އިބްރާހިމް ޝާބިލް\nމީގެ އިތުރުން، މިރަށުގައި ހުންނަ ވަޅެއްގެ ފެން މީރު ވާހަކަ އަކީ މިރަށަށް ޒިޔާރަތް ކުރާ އެންމެނަށްވެސް އިވޭ ވާހަކައެވެ. ގިނަ ބަޔަކު ބުނެ އުޅޭ ގޮތުގައި މިއީ ރާއްޖޭގައި ހުރި ވަޅުތަކުގެ ތެރެއިން އެންމެ ފެންމީރު އެއް ވަޅެވެ. މި ވަޅުގެ ފެންގަނޑު ބުއިމަށް ރަނގަޅު ލެވެލް އެއްގައި ހުރިއިރު، ތަޣައްޔަރުވެފައިވާކަމަށް އެއްވެސް ވަރަކަށް ނުދައްކާކަމަށް އެރަށު ކައުންސިލުން މައުލޫމާތު ދެއެވެ.\nއުލިގަމަކީ ސިއްޚީ ޢާންމު ޚިދުމަތްތައްވެސް ލިބެންހުރި ރަށެކެވެ. 16 ގަޑިއިރަށް ހިދުމަތް ދެވޭ ލެވެލް ދޭއްގެ މަރުކަޒެެއް މި ރަށުގައި ހުރި ނަމަވެސް، މުވައްޒަފުންގެ ދަތިކަން ހުރުމުގެ ސަބަބުން މިވަގުުތު ހިދުމަތް ދެމުން އަންނަނީ 8 ގަޑިއިރަށްކަން ފާހަގަކޮށްލެވެއެވެ. އެސްޓީއޯގެ ބޭސްފިހާރައިގެ ހިދުމަތްވެސް މިރަށުން އަންނަނީ ލިބެމުންނެވެ.\nއެހެން ރަށްތަކެކޭ އެއްފަދައިން އުލިގަމަކީވެސް 24 ގަޑިއިރު ކަރަންޓުގެ ޚިދުމަތް ދެމުން އަންނަ ރަށެކެވެ. މުޅި ދުނިޔޭގައިވެސް ފުރަތަމަ ޤާއިމުކުރެވުނު “ހައިބްރިޑް އޭސީ ކަލްޕް ރެނިއުބަލް އެނަރޖީ މައިކްރޯ ގްރިޑް” ސިސްޓަމް ވެސް ޤާއިމްކުރެވިފައި ވަނީ މިރަށުގައިކަމީ ފާހަގަކޮށްލަން ޖެހޭ ވަރުގެ ކަމެކެވެ.\nމިރަށުގައި ޕްރީ ސްކޫލަކާއި ސެކަންޑްރީ ސްކޫލެއް ހުރެއެވެ. އެހެންކަމުން ސާނަވީ ތަޢުލީމުން ގްރޭޑް 10 އާއި ހަމައަށް މިރަށުން ކިޔެވެން އޮވެއެވެ.\nމި ހިނގާ 2021 ވަނަ އަހަރު އުލިގަމްގައި 8 މަޝްރޫޢެއް ކުރިޔަށް ގެންދިއުމަށް ބަޖެޓް ކުރެވިފައި ވެއެވެ. ޖުމްލަ 12.8 މިލިއަން ރުފިޔާގެ މި މަޝްރޫޢުތަކުގެ ތެރެއިން މިވަގުތު ފެނާއި ނަރުދަމާގެ ނިޒާމް ޤާއިމްކުރުމާއި ޕްރޮވިޝަން އޮފް ވޯޓަރ ސަޕްލައި ސެނިޓޭޝަން އެންޑް ސޮލިޑް ވޭސްޓް މެނޭޖްމަންޓް ޕްރޮޖެކްޓް އަދި ޕްރިޕެއަރިންގ އައުޓަރ އައިލެންޑް ފޯރ ސަސްޓެއިނެބަލް އެނާރޖީ ޑިވެލޮޕްމެންޓް ޕްރޮޖެކްޓެއް ކުރިޔަށް އެބަދެއެވެ.\nހއ. އުލިގަމުގެ ގޮނޑުދަށް މަތިން ނަގާފައިވާ ފޮޓޯއެއް -- ވަގުތުު އިމޭޖަސް / އިބްރާހިމް ޝާބިލް\nމީގެ އިތުރުން މިއަހަރަށް ބަޖެޓް ކުރެވިފައިވާ އުލިގަމް ކަސްޓަމްސް އޮފީސް ޢިމާރާތް އެޅުމުގެ މަސައްކަތް މިހާރު ވަނީ ނިމިފައެވެ.\nއުލިގަމްގައި ކުރިޔަށް ހުރި މަޝްރޫޢުތަކުގެ ތެރެއިން ބަނދަރު ބޮޑުކޮށް ގޮނޑުދޮށް ޙިމާޔަތްކުރުމާއި، 8 ކްލާސްރޫމާއި ސައިންސް ލެބެއްގެ އިތުރުން އޭވީރޫމެއް ޤާއިމްކުރުން އަދި ފުޓްސަލް ދަނޑެއް ޤާއިމްކުރުމުގެ މަޝްރޫޢު ފާހަގަކޮށްލެވެއެވެ.\nމިރަށަކީ ބޭރުގެ އުޅަނދުފަހަރުތައް ގިނަ ޢަދަދަކަށް ޒިޔާރަތްކުރާ ރަށަކަށް ވާތީ އެމްއެންޑީއެފްގެ ޕޯޓް ސެކިއުރިޓީ އާއި ކަސްޓަމްސް އާއި އިމިގެރޭޝަންގެ ޔުނިޓެއް ޤާއިމްކޮށްފައި ވެއެވެ. މިރަށަކީ އިންޑިއާ ކަނޑުގެ ހުޅަނގު އުތުރުން ދަތުރުކުރާ ފަރާތްތައް އަރަބި ކަނޑުން ދަތުރު ފެށުމުގެ ކުރީން ވަރަށް ގިނަ ފަހަރަށް މަޑުކުރާ ރަށެކެވެ.\nމިރަށުގެ ކައުންސިލާއި ރައްޔިތުންގެވެސް އެންމެ ބޮޑު އެދުމަކީ ވީހައިވެސް އަވަހަށް މިރަށުގައި ސިޓީ ހޮޓާ ތަރައްގީ ކުރެވި އެތަން ބޭނުން ކުރެވެން ފެށުމެވެ. އެތައް އަހަރެއް ވަންދެން ސިޓީ ހޮޓާ ތަރައްގީކުރަން ދީފައި އޮތް ބިން ބޭނުން ނުކޮށް އޮތުމުން ބޮޑެތި ގެއްލުންތަކެއް އެރަށަށް ވަމުންދާއިރު، މީގެ ކުރިން އުލިގަމު ކައުންސިލުން ވަނީ އެތަން ތަރައްގީ ކުރަމުން އައި ސަރުކާރުގެ ހިއްސާ އޮންނަ ކުންފުންޏާއި ދެކޮޅަށް ކޯޓުގައި ދައުވާ އެއްވެސް އުފުލާފައިލަން ފާހަގަކޮށްލެވެއެވެ.\nއިންތިޚާބަށް "ވަގުތު" އިން ކުރި ދިރާސާގެ ނަތީޖާ: އެއްރަށް ފިޔަވައި ހުރިހާ ރަށަކުން ދިމާވި\nހއ. އަތޮޅު ދިރާސާ: ޕީޕީއެމް 6، އެމްޑީޕީ 4، އަމިއްލަ 2، ގޮތް ނުނިންމޭ 2\nހއ. ބާރަށު ދިރާސާ: އެމްޑީޕީއާއި ޕީޕީއެމްގެ ވާދަވެރި އެތުރުމެއް!\nއޭޕްރީލް 7, 2021 09:31


ތަފާތު ޑިޒައިންތަކަކާއެކު ނައިފަރުގައި އިމާރާތްކުރި ހައުސިން ޔުނިޓްތައް ނިއްމާލައިފި | Sandhaanu\nތަފާތު ޑިޒައިންތަކަކާއެކު ނައިފަރުގައި އިމާރާތްކުރި ހައުސިން ޔުނިޓްތައް ނިއްމާލައިފި\nސަރުކާރުން އެކިއެކި ރަށްރަށުގައި މިހާތަނަށް ގެދޮރު އަޅަމުން އައި ޑިޒައިންތަކާ މުޅިން ތަފާތު ޑިޒައިނެއްގައި ޅ. ނައިފަރު އަޅާފައިވާ ހައުސިން ޔުނިޓްތަކުގެ މަސައްކަތް ނިންމާލައިފިއެވެ.\nރަޝީދު ކާޕެންޓްރީ އެންޑް ކޮންސްޓްރަކްޝަން (އާރުސީސީ) އިން އިމާރާތްކުރާ 100 ހައުސިންގ ޔުނިޓް ތަކަކީ ސަރުކާރުން މި ހާތަނަށް ގެދޮރު އަޅަމުން އައި ޑިޒައިންތަކާ މުޅިން ތަފާތު އަދި ކުޑަ ތަންކޮޅެއްގައި ގިނަ ބަޔަކަށް ބޯހިޔާވަހިކަން ލިބޭ ގޮތަށް އަޅާފައިވާ ހައުސިން ޔުނިޓްތަކެކެވެ.\nއާރުސީސީން ބުނީ މި ހައުސިން ޕްރޮޖެކްޓްގެ މަސައްކަތް ކޮވިޑް-19ގެ ސަބަބުން ގިނަ ގޮންޖެހުންތަކާ ކުރިމަތިވެގެން ގޮސް މަސައްކަތް ނިންމުމަށް ދުވަސްތަކެއް އިތުރުވިކަމަށެވެ. ނަމަވެސް މިހާރު އިމާރާތުގެ މަސައްކަތްނިމި ކުރިއަށް ދަނީ އެންމެ ފަހުގެ ފިނިޝިންގެ މަސައްކަތް ކަމަށް އާރުސީސީން ބުނެއެވެ.\nމި ހައުސިން ޔުނިޓްތައް އިމާރާތްކޮށްފައިވަނީ ހަތަރު އިމާރާތެއްގައެވެ. އޭގެ ތެރެއިން ތިން އިމާރާތުގައި ތިން ބުރި އަދި އަނެއް އިމާރާތް ހަދާފައިވަނީ ހަތަރު ބުރިއަށެވެ\nމީގެ ކުރިން ސަރުކާރުން ރަށްރަށުގައި ހަދާފައި ހުރި ހައުސިން ޕްރޮޖެކްޓައް ހުންނަނީ ވަކިވަކިންނެވެ. ބައެއް ރަށްރަށުގައި މަދު ފްލެޓެއް ހިމެނޭހެން ރޯ ހައުސްތައް ހަދާފައި ހުރެއެވެ.\nނައިފަރުގައި ހަދަނީ 1،000 އަކަފޫޓުގެ ޖާގައެއްގައި ތިން ކޮޓަރީގެ އެޕާޓްމަންޓްތަކެވެ. މި ޕްރޮޖެކްޓްގައި ހިމެނޭ ތިން ބުރީގެ ކޮންމެ އިމާރާތެއްގައި 24 ފްލެޓް އަދި ހަތަރު ބުރީގެ އިމާރާތުގައި 28 ފްލެޓް ހިމެނެ އެވެ.\nސަރުކާރުގެ ޕީއެސްއައިޕީ މަޝްރޫއެއްގެ ގޮތުގައި ނައިފަރުގެ ފްލެޓްތައް އަޅަން އާރްސީސީއާ ހަވާލުކުރީ މިދިޔަ އަހަރުގެ ޖެނުއަރީ 26 ވަނަ ދުވަހުއެވެ. 72.2 މިލިއަން ރުފިޔާގެ މި މަޝްރޫއު އާރްސީސީ އާއި ހަވާލުކުރީ 330 ދުވަހުން ނިންމާގޮތަށެވެ.


Siyaasee Baaru verikan Zuvaanun,nah Hoadhai dhinumakee Muhin,mu kameh\nby vomadmin February 9, 2020\nމީދޫ އެމް.ޑީ.ޕީ މެމްބަރުންނަކީ ސިޔާސީގޮތުން “ތަޞައްރަފު” ފުދިފައިވާބަޔެކެވެ. އެކަން އެމީހުން ސާބިތުކޮށްދީފައިވަނީ ވާދަވެރި އެމްޑީޕީ ޕްރައިމަރީގައި ކައުންސިލަށް ވާދަކުރާނެ ކެނޑިޑޭޓަކު ހޮވުމަށް ބޭއްވުނު ޕްރައިމަރީގައި އިތުރު މައްސަލަތަކަކާނުލައި މީދޫ އެމް.ޑީ.ޕީގެ މެމްބަރުން އެމީހުންނަށް ފެންނަ ގޮތް ނިންމާފައިވާތީއެވެ.\nޒާތީ ޙަޞަދައާއި ތަޢައްޞުބުން އެކަހެރިވެގެންނެވެ. އެންޓި-ކެމްޕެއިންގެ އެންމެހާ ނާތަހުޒީބީ ގޮތްތައްވެސް ދޫކޮށެވެ. ބޭނުންވީ ޕާޓީގެ މަސްލަޙަތު ހިމާޔަތްކުރުމެވެ. ޕްރައިމަރީކަމުގައި ވިޔަސް ވާދަކުރަން އައު މެމްބަރުންނަށް ހިތްވަރު ލިބި، ރޭހަށް އައު މެމްބަރުން ، “ކެރޭނެ، ކުރެވޭނެ، ކުރާނަން” މިޝިއާރުގެ ދަށުން ނިކުތީ އައު މެމްބަރުންވެސް ޕާޓީގެ މެމްބަރުން އެކަހެރި ނުކުރާނެކަމުގެ ޔަގީންކަން އެމީހުންނަ ލިބިގެންނެވެ.\nމީދުއަކީ ނިޞްބަތުން ތަޢުލީމީ ޒުވާނުން ގިނަ ރަށެކެވެ. ޒަމާނުންސުރެން ފެށިގެން ކާބަފައިން ތަޢުލީމަށްޓަކައި އިންދި އޮށްތައް މިޢަދު މިވަނީ މުޖުތަމަޢު އަށް ދިރުން ގެނެސްދޭ އަލި ދަންމަރު ތަކަކަށްވެފައެވެ. ތަރުބިއްޔަތާއި އަޙުލާޤު މިވަނީ މީދޫގެ މުޖުމަތަޢުގެ ހާއްޞަ ސިފައެއްގެ ގޮތުގައި ބެލެވިފައެވެ. އުފެދި ބޮޑުވަމުން އަންނަ މީދޫގެ މުޖުތަމަޢުގެ ޒުވާނުން ވީހާވެސް ގިނައިން ސިޔާސީ ކަންކަމުގައި ބައިވެރިކުރުމަކީ އިޖްތިމާޢީ ބޮޑެތި މައްސަލަތަކަށް އޮތް ޙައްލެއްކަމުގައި ދެކެމެވެ.\nތަޢުލީމީ ޒުވާނުންނަށް ސިޔާސީ ފުރުޞަތުތައް ތަނަވަސްކޮށްދީ ސިޔާސީ ބާރުވެރިކަން ޒުވާނުންނަށް ހޯދައިދިނުމަކީ މުހިއްމުކަމެއްކަމުގައި ދެކެމެވެ. ޒުވާނުން ތިބީ، ރަށަށާއި، އަތޮޅަށާއި އަދި ޤައުމަށް ޚިދުމަތްކުރަން ލިބޭ ކޮންމެ ފުރުޞަތެއްގެވެސް ބޭނުން ކުރާށެވެ. އެ މީހުންގެ އުއްމީދުތައް އާލާކުރަމުންނެވެ. ނަމަވެސް، ހިތާމައަކީ، އަޅުގަޑުމެންގެ މިމުޖުތަމައުގައި މިފަދަ ޒުވާނުން ގެ “ހަކަތަ”އިގެ ފަންވަރާއި ބުންވަރު އަންދާޒާކުރެވޭ ގިނަ މީހުން ތިބިކަމުގައިވިޔަސް އެކަން ޤަބޫލުނުކުރެވޭ މަދުބަޔަކު އަޅުގަޑުމެންގެ ތެރޭގައި ތިބުމެވެ. ނަމަވެސް، އެއީ މައްސަލައެއް ނޫނެވެ.\nމިވާހަކަތައް އިތުރަށް ތަކުރާރު ކުރުމުގެ ބޭނުމެއް ނެތެވެ. އެހެނެއްކަމަކު، ސިޔާސީ ބާރުވެރިކަން ޒުވާނުންނަށް ހޯދައިދިނުމަށް މީދޫގެ އެމް.ޑީ.ޕީ މެމްބަރުން ނިންމި ނިންމުމަށް މަރުޙަބާ ކިޔަމެވެ. އަދި ޕްރައިމަރީގައި ވާދަކޮށް ނާކާމިޔާބުވި ފަރާތަށް ހިތްވަރު ދެމެވެ. އެބޭފުޅާގެ އިހްލާޞްތެރި މަސައްކަތްތައް އެމް.ޑީ.ޕީ ގެ މެމްބަރުންނާއި ރައްޔިތުން ބަލައިގަންނާނެކަމަށް ދެކެމެވެ. ސިޔާސީ ހަރަކާތުގައި ކޮންމެ މީހަކީވެސް މުހިއްމު މީހެކެވެ.